বহ্বাৰম্ভে লঘুক্ৰিয়া (সহজতে ধনী হোৱাৰ প্ৰচেষ্টাবোৰ) – ৰিণ্টুমনি দত্ত – ফটাঢোল\nDecember 1, 2018 গল্প\t18 Comments\nবহ্বাৰম্ভে লঘুক্ৰিয়া (সহজতে ধনী হোৱাৰ প্ৰচেষ্টাবোৰ) – ৰিণ্টুমনি দত্ত\n১৯৯৬ চনৰ কাহিনী, পঢ়া-শুনা শেষ কৰি ঘৰত বেকাৰ জিন্দেগী তেতিয়া । ঘৰত কূটা এগছো ইফালৰপৰা সিফাল নকৰোঁ বুলি প্ৰত্যেকদিনাই একেখিনি গালি ৰিপিট মুডত খাই থকাৰ দিনৰ কথা। গাৱঁ‌ৰ ক্লাবটোত সদায় কেৰম খেলাৰ নামত আড্ডা হয়, ময়ো তাৰ নিয়মীয়া মেম্বাৰ। লগৰীয়া বিশেষ নাই, প্ৰায়কেইজন সদস্যই বয়সত মোতকৈ ডাঙৰ। গুৱাহাটীত পঢ়ি অহা বুলি ডাঙৰ কেইজনেও মোক আড্ডাত সক্ৰিয় অংশগ্ৰহণ কৰিবলৈ অনুমতি দিয়ে।\nতেনেকুৱা এটা সন্ধিয়াৰ কথা, হুৰমুৰকৈ ক্লাবলৈ সোমাই আহিল আড্ডাৰ এজন সক্ৰিয় সদস্য গণেশ তামূলী। বয়সত মোতকৈ যথেষ্ট ডাঙৰ যদিও মোৰ লগত খুব ভাল দোস্তি। সন্ধিয়া তেওঁ সদায় এপাক “কৈলাশ” ফুৰিবলৈ যায়। “কৈলাশ”ৰ পৰা ঘুৰি অহাৰ পিছত তেওঁৰ কথাবোৰ আৰু ৰসাল হৈ পৰে। কোৰাণৰপৰা মাৰ্কণ্ডেয় পুৰাণলৈ সকলো সেইসময়ত তেওঁৰ নখদৰ্পণত হৈ পৰে।\nপিছে সেইদিনা সন্ধিয়া তেওঁৰ মুড আশ্চৰ্যজনকভাৱে গম্ভীৰ। আহিয়েই ক্লাবৰ পিছফালে আমাৰ চাৰিজনক মাতি লৈ গ’ল, বিশেষ কথা এটা আলোচনা কৰিবলৈ আছে বুলি। ক্লাবৰ আনটো ৰূমত আমি সোমোৱাৰ লগে লগে তেওঁ তাৰ দৰ্জা বন্ধ কৰি দিলে।\nআমি তেওঁৰ মতি-গতি দেখিয়েই বুজি পালোঁ যে ঘটনা কিবা গম্ভীৰ। আমাৰ সকলোৰে উৎকণ্ঠিত মুখবোৰক সিমান গুৰুত্ব নিদি তেওঁ প্ৰথমে জেপৰপৰা চাধা পেকেটটো উলিয়াই চাধা এপালি মুখত ভৰাই ল’লে। তাৰপিছত তেওঁ ইফালে-সিফালে চাই ক্লাবৰ আনটো দিশৰ বাঁ‌হৰ দৰ্জাখন খুলি দিলে। আৰু আমাক সকলোকে আচৰিত কৰি সেইখন দৰ্জাৰে সোমাই আহিল গাৱঁ‌ৰ কাৰোবাৰ কেঁ‌চুৱাই ৰাতি ৰাতি কান্দিলে তাবিজ দিয়াৰপৰা আৰম্ভ কৰি মুখলগা পানী ভাঙি দিয়ালৈকে সকলোধৰণৰ সৰু-সুৰা চিকিৎসা কৰা গাৱঁ‌ৰ একমাত্ৰ বেজ তুলসীদা। সৰ্বশৰীৰ এখন এৰী চাদৰেৰে ঢকা, অকল মুখখন ওলাই আছে।\nতাৰপিছত তুলসীদাৰ মুখেৰে যিখিনি কথা শুনিলো, সেইয়া আৰু গম্ভীৰ। তুলসীদাই আগৰাতি চতুৰ্থ প্ৰহৰত সপোন দেখিছে, গিবনৰ হাবিৰ এটা বিশেষ স্থানত মাটিৰ তলত আহোম ৰজাৰ দিনৰ চাৰিটা সোণভৰ্তি কলহ আছে। আৰু তুলসীদাৰ মতে তেওঁৰ পিছনিশাৰ সপোন কেতিয়াও মিছা হ’বই নোৱাৰে, সপোন ফলিওয়াটো এশ শতাংশ নিশ্চিত। পিছে কথাটো হ’ল, তুলসীদাই অকলে সেইখিনি উলিয়াব নোৱাৰে। তেওঁক প্ৰয়োজন এটা ডেডিকেটেড টিমৰ। আৰু আমাৰ দৰে পাঁ‌চজন বেকাৰতকৈ ডেডিকেটেড টিম ক’ত পাব ইমান সহজতে। গতিকে তাৰেই কাৰ্য্যপন্থা নিৰ্ধাৰণ কৰিবলৈ এই ৰূদ্ধদ্বাৰ বৈঠকৰ আয়োজন।\nপ্ৰায় দুঘণ্টা সময় দীঘলীয়া আলোচনা চলিল, শেষত ফাইনেল হ’ল আমি পাঁ‌চজনে এই অপাৰেচনটোত ভাগ ল’ম। ডীল ফাইনেল, যিহেতু সপোনটো তুলসীদাই দেখিছে, গতিকে এটা কলহ অকল তুলসীদাৰ। বাকী তিনিটা কলহ আমাৰ পাঁ‌চজনৰ মাজত ভাগ হ’ব, সকলোকে সমানকৈ তুলসীদায়ে ভগাই দিব।\nদহদিন পিছত অমাবস্যা, তাতে শনিবাৰ। তুলসীদাৰ মতে সেইটোৱেই উপযুক্ত দিন। গতিকে সেইটো দিনেই ফাইনেল কৰা হ’ল। মানুহ সৰ্বমুঠ ছজন, তুলসীদাক ধৰি। গিবনৰ ওচৰৰ গাওঁ এখনত তুলসীদাৰ চিনাকি বেজ এজন আছে, আমি আগদিনাই গৈ তাত থাকিম। কিন্তু সেই গৃহস্থক এই বিষয়ে ঘুণাক্ষৰেও জানিব নিদিওঁ, নহ’লে আৰু এজন মানুহ বাঢ়িব।\nআলোচনা শেষ হ’ল, সকলো ঘৰা-ঘৰি যাবলৈ ওলালো। সেইসময়তে তুলসীদাই শেষ বাণপাট মাৰিলে। যিহেতু সেইখিনি ৰজাদিনীয়া সম্পত্তি, গতিকে মাটিৰ তলৰপৰা উলিওৱাৰ আগে আগে আমি ঠাইডোখৰ পূজা কৰিব লাগিব নহ’লে বহুত অপায়-অমঙ্গল হ’ব পাৰে। আৰু সেইবিধ পূজা তুলসীদাৰ দৰে সৰু-সুৰা বেজে কৰিব নোৱাৰে, তেখেতৰ অকপট স্বীকাৰোক্তি। তেওঁৰ জ্ঞান হেনো কেঁ‌চুৱাৰ ৰাতিৰ কান্দোন বন্ধ কৰা, মুখলগা পানী ভাঙি দিয়া, বিয়াৰ পিছদিনা খোবাখুবনী পঢ়া ইমানতে সীমাবদ্ধ।\nআমাৰ চিন্তাক্লিষ্ট মুখ কেইখন দেখি তুলসীদাইয়ে তাৰ উপায় দিলে-মায়ঙত তেওঁৰ গুৰু আছে, এইবোৰ কামত ওস্তাদ। ঘৰুৱা অসুবিধাৰ বাবে তুলসীদাই আধা শিকাতে এৰি আহিল। কিন্তু এতিয়াও গুৰুৰ লগত তেওঁৰ খুব সুহৃদ সম্পৰ্ক, তেওঁ মাতিলে এশ শতাংশ আহিব। কিন্তু তেওঁক অনা-নিয়াৰ পৰা আৰম্ভ কৰি পূজাৰ সামগ্ৰী গোটাই মাননী দিয়ালৈকে যিখিনি খৰচ, সেইখিনি আমি বহন কৰিব লাগিব।\nচকুৰ আগত তিনিটা সোণভৰ্তি কলহ, সেইয়ে বিনা দ্বিধাই আমি সেই খৰচ বহন কৰিবলৈ সন্মত হ’লো। তামূলীদাকে ধৰি আমি চাৰিজনৰ আৰ্থিক অৱস্থা তেনেই তথৈৱচ। আমাৰ গ্ৰুপটোত আঢ্যৱন্ত এজনেই, জ্যোতিদা। গতিকে ফাইনেল হ’ল, সদ্যহতে জ্যোতিদাই সকলো খৰচ দিব। কিন্তু বস্তু পোৱাৰ পিছত জ্যোতিদাক তাৰ দুগুণ ঘুৰাই দিব লাগিব। তাতো বিনাবাক্যে সন্মতি প্ৰকাশ কৰিলো। কোনে দহ-বিছটকাৰ বাবে কান্দি থাকে।\nএদিন পিছত তুলসীদা মায়ঙলৈ যাব, তেখেতৰ গুৰুক আনিবলৈ। সদ্যহতে অহা-যোৱাৰ খৰচৰ বাবদ জ্যোতিদাই পকেটৰ পৰা তিনিশ টকা উলিয়াই দিলে। লগে লগে পকেটৰ পৰা বহী এখন উলিয়াই তাত লিখি ল’লে জ্যোতিদাই।\nসেইদিনাৰ মিটিঙ শেষ হ’ল। তাৰপিছৰ কেইদিনমান আমি ক্লাৱত লগ হোৱা বাদ দিলো। সন্ধিয়া এটা বিশেষ সময়ত গাৱঁ‌ৰ মাজেৰে যোৱা দৰিকা নৈখনৰ দলংখনত বহোগৈ গোটেইকেইটা। তাতে আলোচনা হয়, বস্তুখিনি ক’ত বিক্ৰী কৰিম, কেনেকৈ কৰিম ইত্যাদি ইত্যাদি। সিদ্ধান্ত হ’ল, এমাহত এদিনকৈ আমি এজন এজনে অলপ অলপকৈ বিক্ৰী কৰিম, তাকো একেখন জিলাত নহয়। তিনিচুকীয়াৰপৰা গোলাঘাটলৈ, সৱৰে সোণাৰীৰ দোকানত এমাহত এদিনকৈ অলপ অলপকৈ বিক্ৰী কৰিম।\nপাঁ‌চ দিন পিছত তুলসীদা মায়ঙৰপৰা ঘুৰিল, লগত তেওঁৰ গুৰু। খবৰটো তুলসীদাই আমাক নিজেই দিলেহি। কিন্তু তুলসীদাৰ সকীয়নি, এইবোৰ কথা কোনেও গম পাব নালাগে। গতিকে দিনত আমি তেওঁক লগ কৰিব নোৱাৰোঁ । সন্ধিয়া আঠটা বজাৰ পিছতহে পাৰিম। ইফালে গুৰুদেৱক সন্ধিয়া সদায় পূজাৰ বাবে ৰঙা ডাকোৱা মুৰ্গী এটা আৰু পূজাত কৃতাঘ্নি দিবলৈ আচাম এক্সাইজৰ তিনিটা বটল সদায় লাগিব, সেইটো আগতীয়া চৰ্ত। সদ্যহতে সেই সকলোবোৰ খৰচ জ্যোতিদাই কৰি আছে, ইতিমধ্যে তাৰ সৰু নোটবুকখন প্ৰায় শেষ হওঁ হওঁ অৱস্থা। সদায় ঘৰ যোৱাৰ সময়ত আমাক এবাৰ দেখাই, আমিও ওপৰে-ওপৰে চাই থৈ দিওঁ। এসপ্তাহ পিছত মালামাল হৈ যাম, কোনে এইবোৰ সৰু-সুৰা হিচাপ চাই সময় নষ্ট কৰে।\nশুক্ৰবাৰ আহিল, তেতিয়ালৈ জ্যোতিদাৰ প্ৰথমখন নোটবুক শেষ হৈছে। ৰাতিপুৱা নটা বজাত আমি গোটেই কেইজন বেলেগে বেলেগে গৈ মাউতগাওঁ ষ্টেচনত হাজিৰ। টিকট কৰাৰ দ্বায়িত্ব আকৌ জ্যোতিদাৰ, এইবাৰ তুলসীদাৰ গুৰুক লৈ সাতজন যাত্ৰী।\nতুলসীদাৰ নিৰ্দেশ অনুসৰিয়েই ট্ৰেইনত আমি একো কথাই নাপাতিলো, প্ৰায় অচিনাকি ভাৱেই গোটেইকেইজন মৰিয়নি জংচনত নামিলোঁ গৈ।\nতাৰ পৰা প্ৰায় দুঘণ্টা খোজ কাঢ়ি অৱশেষত আমি প্ৰায় সন্ধিয়া উপস্থিত হ’লো, তুলসীদাৰ চিনাকি মানুহ ঘৰত। আমি গৈ পোৱালৈ গৃহস্থ খাই-বৈ শুলেই।\nগোটেই গাওঁখনত আমি গৈ পোৱালৈ চাকি এটা জ্বলি থকাও দেখিবলৈ নাই। তুলসীদাৰ বাৰম্বাৰ অনুৰোধৰ পিছত গৃহস্থ শুই উঠিল, পিছে তেতিয়া তেওঁ কৰিব পৰা একোৱেই নাছিল। ঘৰৰ বাৰাণ্ডাখনতে আমাক শুই থাকিবলৈ দি তেওঁ আকৌ ভিতৰলৈ সোমাল। উপায় নাই, সেইদৰেই আমি শুবলৈ তৈয়াৰ হ’লো। মহৰ কামোৰ, লগতে খালী পেট। টোপনি ক’ৰ পৰা আহিব। তথাপি এনেই বাগৰি আছো গোটেইকেইটা। জ্যোতিদাৰ ইচ্ছা, পূজালৈ বুলি গুৰুৰ আদেশ মানি অনা ৰঙা মুৰ্গীটো খাই পেলোৱা যাওক। পিছে তুলসীদাৰ মতে সেইটো খাই পেলালে ঘোৰ অনৰ্থ হ’ব, সেইটো প্ৰেতৰ নামত উৎসৰ্গিত প্ৰসাদ। গতিকে কাম আৰম্ভ কৰাৰ আগতে একদম মেইন ভেন্যুতহে সেইটো উৎসৰ্গা কৰা হ’ব। ফলশ্ৰুতিত মুৰ্গী বেগৰ ভিতৰতে সোমাই থাকিল আৰু আমিও খালী পেটেৰেই শুবলৈ চেষ্টা কৰিলো।\nএঘণ্টামান পিছত হঠাৎ গুৰু মাটিত শুই থকাৰ পৰা উঠি জঁ‌পিয়াবলৈ লাগিল। গৃহস্থ সাৰ পালে আমাক ঘৰৰ পৰা খেদিব, সেইয়াও নিশ্চিত। তুলসীদা আৰু তামূলীদাই গুৰুক মুখত হেঁ‌চা দি ৰাস্তালৈ লৈ গ’ল, পিছে পিছে আমি।\nমানুহ নথকা ঠাই এডোখৰলৈ গৈ গুৰুদেৱৰ মুখ খুলি দিয়া হ’ল, লগে লগে গুৰুৰ তৰ্জন-গৰ্জন। গুৰুদেৱে আজি পূজা কৰিবলৈ পোৱা নাই, গতিকে কাইলৈ তেওঁক তেওঁৰ ভগৱানে সাথ নিদিব। এতিয়াও সময় আছে, ৰঙা ডাকোৱা মুৰ্গী নাপালেও চুলাই বা আচাম এক্সাইজ এবটল দি হ’লেও পূজাৰ কৃতাঘ্নি দিবই লাগিব। নহ’লে আমাৰ প্ৰচেষ্টা কোনোপধ্যেই সফল নহয়, গুৰুৰ শাপ।\nউদ্ধাৰকৰ্তা এজনেই, এইবোৰ ঠাই তুলসীদাই চিনি পাই অকল। তেওঁ ক’লে, চুলাইৰ ঘাটি এটা তেওঁৰ চিনাকি আছে, কিন্তু চাৰি কিলোমিটাৰ হ’ব। গুৰুক আগত লৈ আমাৰ যাত্ৰা পুনৰ ঘাটি অভিমুখে। ৰাস্তাত হাতী ওলাই বুলি সমগ্ৰ ৰাস্তাটো গুৰুৱে মন্ত্ৰ পঢ়ি গৈছে।\nঅৱশেষত হাতী-বাঘ একো নেদেখাকৈ আমি সেই ঘাটি পালোগৈ। আগৰ দৰেই জ্যোতিদাই বহীখন উলিয়ালে, লগতে পকেটৰ পৰা বিছ টকীয়া তিনিখন। “গুৰু”দেৱে প্ৰসাদ পাইয়েই তিনিটোপমান বাহিৰলৈ চটিয়ালে, বাকী চিধাই ডিঙিত ঢালিলে। পাঁ‌চ মিনিটত তিনি বটল, প্ৰভুৰ পেটত।\nগুৰুৰ আজ্ঞা, হয়তো ৰাতি তেওঁ সপোন দেখিব পাৰে, আকৌ পূজা কৰিব লগীয়া হ’ব পাৰে। পূজা সময়মতে নহ’লে আমাৰ মিচন আনচাকচেচফুল, গুৰুদেৱৰ মতে।\nজ্যোতিদাৰ পকেটৰ পৰা আকৌ তিনিখন বিছটকীয়া, আকৌ সৰু নোটবুকখন। পাঁ‌চটা চুলাইৰ বটল, সেইবোৰ কঢ়িয়াই নিয়াৰ দ্বায়িত্ব এইবাৰ তামূলীদাৰ।\nৰাতি বাৰটা বজাৰ পিছত অমাৱস্যা আৰম্ভ হ’ল। তুলসীদাৰ আদেশ শিৰোধাৰ্য্য কৰি আমাৰ যাত্ৰা আৰম্ভ হ’ল, গিবনৰ হাবিৰ সেই বিশেষ স্থানটোৰ উদ্দেশ্যে। প্ৰায় ৪৫ মিনিট বাটকুৰি বোৱাৰ পিছত আমি গন্তব্যস্থানত উপনীত হ’লো। হয়, ঠাইডোখৰ তুলসীদাই সপোনত দেখাৰ লগত সাইলাখ মিল, ভেন্যু পাইয়েই সেইয়া আমাক তুলসীদাই জানিবলৈ দিলে। তিনিজোপা বৰগছেৰে আৱৰা ত্ৰিভুজ আকৃতিৰ এটি প্লট, তাৰ হয়তো কেইফুটমান তলতে সোমাই আছে আৰ্থিক দৈন্যতা দুৰ হোৱাৰ সপোনটো।\nভেনু পোৱালৈ তুলসীদাৰ গুৰুৰ অৱস্থা প্ৰায় কাহিল, পাঁ‌চ মিনিটত খোৱা তিনি বটল চুলাইয়ে ইতিমধ্যে তেওঁৰ ওপৰত ক্ৰীয়া কৰা আৰম্ভ কৰিছে। পিছে তুলসীদাৰ ভৰসা অটল। মেইন ঠাই পোৱাৰ লগে লগে তুলসীদাই গুৰুক বহিবলৈ ঘৰৰ পৰা লৈ অনা ঢাৰি উলিয়াই দিলে। গুৰুৱেও তাত বহি তেওঁৰ লগত লৈ অনা আৰু আমি ইমানদিনে নেদেখা বেগটো খুলিলে। বিশেষ একো নাই বেগত, এফুটমান দীঘল খৰি চাৰিডাল, জালুক আৰু সৰিয়হ অলপ, সেন্দুৰৰ টেমা এটা আৰু চিনি নোপোৱা কিবা-কিবি অলপ।\nগুৰুজীয়ে গছজোপাৰ তলতে খৰি কেইডাল বৰ্গাকাৰে জাপি জুই ধৰিলে।শুকান পাত, খেৰৰ জুই, দপদপাই জ্বলি উঠিল।\nঔম হিং ক্ৰিং চামুণ্ডাই নমঃ\nঔম হিং ক্ৰিং শিৱায়ে নমঃ\nগুৰুজীয়ে গা মূৰ জোকাৰি মন্ত্ৰ গাই গল আৰু আমিবোৰে স্বাহাঃ স্বাহাঃ জাতীয় কিবা কিবি আওৰাই দিলোঁ ।\nমাজে মাজে জুইত জালুক আৰু সৰিয়হ ছটিয়াই দিয়ে,গোটেইখন ধোঁৱা। উপায় নাই, আমি চকু কান মোহাৰিয়ে থিয় হৈ ৰলোঁ ।\nএইবাৰ তুলসী দায়ে মোনাটোৰ পৰা ৰঙা মুৰ্গীটো উলিয়াই গুৰুজীৰ হাতত তুলি দিলে।\nআপোনমনে ভোৰভোৰাই উঠিল তেওঁ-\n:ৰঙাই, স্বৰ্গদেউক কবিগৈ সোণ কলহ তোৰ লগতে এক্সচেঞ্জ কৰিলে মানুহকেইটাই। এতিয়া স্বৰ্গদেৱে কাটকে বা মাৰকে মুৰ্গীৰ জোল খোৱাৰ হে কথা।\nএকোবত গুৰুজীৰ আৰাধনা তুংগত উঠিল,সাইলাখ আগলি কলপাত কপাদি কপিবলৈ ধৰিলে।\nতামূলী দাই বোলে-\n:এইটোৰ গাত ৰজাৰ ভূত লাগিল অ, দেখা নাই কেনেকৈ হিলিছে।\n:হেই তামূলী দা, ধ্যান কৰিছে গুৰুজীয়ে। তেহে আমাৰ জেকপট লাগিব।\nহাঃ…….. গুৰুজীৰ বিকৎ চিঞৰত আমি গোটেই কেইটাই জাপ মাৰি উঠিলোঁ ।\nতুলসী দাৰ নিচা তুংগত, আমাৰ অৱস্থা দেখি তেওঁ ঢেকঢেকাই হাঁহিছে-\n: এইডাল কলিজা লৈ খাজানা বিচাৰি আহিছ তহঁতে।\nগুৰুজীয়ে মুৰ্গীটো একে কোবে ফালি পেলালে, সাইলাখ যেন দুঃশাসনৰ ৰক্ত পানৰ দৃশ্য। সলসলাই কেচাঁ তেজ সোপা বৈ মাটিত পৰিলহি।\nতেজ এচলু কপালত সানি গুৰুজীয়ে কলে-\n: ঠিক ধৰিছ তই তুলসী, ঠিক ধৰিছ।এইখিনিতে আছে ৰাজাৰ সোণৰ কলচী চাৰিটা ।\nগুৰুজীয়ে আঙুলিয়াই দিয়া ঠাই ডোখৰলৈ সকলোৰে চকু গ’ল। ঠাই ডোখৰ আনখিনিতকৈ অলপ যেন দ।\nগুৰুজীয়ে নিচাতে হালি জালি লাঠি এডালেৰে ঠাইডোখৰত চতুৰ্ভুজ এটা আঁকিলে প্ৰথমে।\nতাৰ পাছত টেমাটোৰ পৰা সেন্দুৰ উলিয়াই নিৰ্দিষ্ট এক বৰ্গফুট মাটিত ছটিয়াই দিলে।\n: লৰাহঁত, ইয়াতে চুৰু কৰ। মালক্ষ্মীৰ কৃপা আছে তোৰ লগত, ইমান ডাঙৰ খাজানা পাবৰ কাৰনে নচিব লাগে তুলসী নচিব।\nদোৰোল খোৱা জিভাৰে গুৰুজীয়ে কৈ উঠিল।\n:গুৰুজী আপুনি মহান, আশীৰ্বাদ কৰক গুৰুজী। দিশ দেখুৱাওক।\nতুলসী দা আনন্দতে কপিঁব ধৰিছে ইতিমধ্যে।\n:চা তুলসী, মোৰ কাম অকল দেখুওৱা। এতিয়া ২ বাজিছে। মোৰ মঙলে কৈছে দুই বাজি পোন্ধৰ মিনিটৰ পৰা চাৰি বজালৈকে তহঁতে সোণৰ কলচী খান্দি উলিয়াব লাগিব। যদি এক ছেকেণ্ড হেৰফেৰ হয় গুচি যাব, গুচি যাব চাৰা খাজানা।\nঘড়ীটোলৈ চালো, নিশা ডেৰ বাজিছে।\n:হৈ যাব গুৰুজী, সময়মতে হৈ যাব চব। আমাৰ ল’ৰাৰ হাতত যাদু আছে। তহঁতে শুনিছ নাই, সাজু হ আটায়ে।\nতুলসী দাৰ কথাত আমি আটাইকেইতা ৰোমাঞ্চিত হৈ পৰিলো, লক্ষ্য নিচেই ওচৰত। গা মন সিৰসিৰাই গল, আসঃ চাৰিকলহকৈ সোণ।\nঠিক দুই বাজি পোন্ধৰ মিনিটত ঠাইখিনিত তামূলী দাই প্ৰথম ঘাপ টো দিলে, লগে লগেই অদম্য শক্তিৰে গোটেই কেইতাই কোৰ চিপৰাং লৈ জঁপিয়াই পৰিলোঁ।\nএঢাপ দুঢাপ তিনিঢাপ, যিমানে খান্দি গৈ আছো সিমানে মনৰ কঁপনি বাঢ়ি আছে।\nগুৰুজীৰ খবৰ নাই, নিচাটো কেতিয়াবাই তুংগত উঠিল। বটলৰ পৰা গুৰুজীৰ পেটলৈ আনলিমিটেড চুলাই আপলোড হৈয়েই আছে, তুলসীদাৰো আজি কলপটুৱাৰ লগত মুক্তি।\nঔম হিং ক্ৰিং দুৰ্গায়ে নমঃ\nঔম হিং ক্ৰিং মহালক্ষ্মী নমঃ\nদোভাগ নিশা,অৰণ্যৰ জয়াল পৰিৱেশ। অদূৰত হুদু এটাই বিকট শব্দ কৰি চিঞৰি উঠিলে।মই লগৰকেইটালৈ চালোঁ ,চিঞৰ টোলৈ কাৰো কাণসাৰ নাই। একমনে আটাইকেইজনে গাঁত খান্দি গৈ আছে। তুলসীদাও গছৰ গুৰিত বহি ভাং খোৱাত লাগিলগৈ। আমি গোটেই কেইটা খান্দি মৰিছো ই আক এই সময়ত ভাং সোপাত লাগিছে, এই তুলসীদাটো কম বস্তু নহয় কিন্তু।\nগুৰুজীৰ মন্ত্ৰধ্বনিৰ শব্দৰ লগতে কোৰ চিপৰাঙৰ শব্দও ক্ৰমাৎ বাঢ়ি আহিল।\nপ্ৰায় তিনিফুট মান খন্দাৰ পাছত জ্যোতি দাৰ কোৰত কিবা লাগি প্ৰচণ্ড শব্দ এটা হ ল।\n:ঐ কিবা এটা আছে বুজিছ।\nতামূলী দাৰ চেপা কণ্ঠ। কিবা এটা দেখিবলৈকো ঘোপ মৰা আন্ধাৰ।\nকেটং… কেটং… শব্দটো ক্ৰমে বাঢ়ি আহিল। আনকিনিজৰ বুকুৰে ঢপঢপনি শুনিবলৈ পাইছো।\nমই অনুমানতে চুই চালো বস্তুটো, চেচাঁ গোটা কিবা এটা হাতত লাগিল। ঠিকেই টো সোণৰ মোহৰে হব লাগিব এইটো।\n:কি পালি অ?\n:কিবা পইচা যেন লাগিছে।\nমোৰ মাতটো থোকাথুকি হল।\n:টানি আন গোটেইটো।\nএইবাৰ গাৰ জোৰেৰে বস্তুটো টানি আনিলো। আৰে এইটো শেষেই নহৈছে দেখোন আৰু ইমান দীঘলীয়া কি ওলাল এয়া। গধুৰ বস্তুটো টানিব নোৱাৰি এসময়ত এৰি দিলো মই।\nতুলসী দাই একমাত্ৰ পেঞ্চিল বেটেৰীৰ টৰ্চটো মাৰি পঠিয়ালে।\nআচলতে কলহ দেখি ছয়খন মুখ জিলিকি পৰিব লাগিছিল। কিন্তু আটাইকেইখন মুখত চেচাঁ পানী ঢালি গাঁতটোত জিলিকি উঠিল এডাল প্ৰকাণ্ড শিকলি।\nহাতীবন্ধা এডাল মস্ত লোৰ শিকলি, পোন্ধৰ ফুটমান দীঘল শিকলি ডাল দেখি আটাইকেইটাৰে কোৰ চিপৰাং হাতৰপৰা সৰকি পৰিল । কিবা এটা কবলৈও কাৰো মন নোহোৱা হ’ল, হুমুনিয়াহবোৰে যেন ৰাতিটো আৰু গধুৰ কৰি পেলালে।\nগুৰুজী কেতিয়াবাই শুলে, লাং খাই পৰি থকা মানুহটোলৈ মোৰ ব্ৰহ্মজোৰে খং উঠিল। তুলসীদাৰো নিচা ফাটিছিলগৈ,আশাভঙ্গৰ দুখত মানুহটো হুকহুকাই কান্দি উঠিল। ভাগৰত আটাইকেইটা বহি পৰিলোঁ , কাৰো মুখত মাত নাই।\n:উঠাই আন সেইডাল।\nজ্যোতিদাৰ গম্ভীৰ মাতত উচপ খাই উঠিলো।\n:মোৰ ইনভেষ্টমেণ্ট কেনেকৈ ঘুৰাই পাম? সাত হাজাৰৰ ওপৰত খৰচ হ’ল। এইডাল গোটেইকেইটাই কঢ়িয়াই নি মৰিয়নীত কাৱাৰী দোকানত কেজি হিচাপে বিকিম। পাঁচ হাজাৰমানতো পাক্কা পাম, চাল্লা দুই কুইণ্টলৰ ওপৰত আছে। ধৰ আটাইকেইটাই।\nইফালে সিফালে চাই দেখোঁ, ৰাইজ পলাই পত্ৰং। বুজিলো, দুই কুইণ্টলৰ ওপৰৰ ওজনৰ শিকলিডাল ডঙাৰ ভয়তে আটাইকেইজন দৌৰি পলাল। উপায় নাই, ময়ো ‘পেট বিষাইছে’ বুলি ঠাইতে বাগৰি পৰিলোঁ ।\n« কৌতুক – ড০ মাখন লাল দাস\nমৃত্যুৰ আগৰ চিন্তা — সোনটো ৰঞ্জন বৰুৱা »\nঔম হিং ক্ৰীং পেটৰ বিষ নমঃ\nঔম হিং ক্ৰীং মজেদাৰ নমঃ ৷৷\nঅশেষ ধন্যবাদ দাদা। আপোনাৰ সহায় অবিহনে এইটো সম্ভৱ নহ’ল হয়\nতামাম ৰিণ্টু! চুপাৰ্ব৷ এনেই তুমি নিলিখা৷ তোমাৰ হাতত হাস্যৰসৰ যাদু আছে৷ বহুত উচ্ছখাপৰ হাস্যৰস৷ চাচপেন্স, থ্ৰিল, ৰহস্য, আৰু চুপাৰ ডুপাৰ ক্লাইমেক্স কি নাই এই কাহিনীটোত?\nতুমি ৰেগুলাৰ লিখা কৰা৷\nসুন্দৰ, ভাল লাগিল ।\nলগতে ওপৰৰ আটাইৰে লগত একমত ।\nঅ’ বাঃ! সাংঘাতিক কাহিনী৷ বৰ মজা লাগিল পঢ়ি৷\nসাংঘাতিক কাহিনী ঔ।মুঠতে ঔম হ্ৰীং ক্ৰীং ……মজা লিখিলে।\nকি কোৱা হে? বৈদূৰ্য দাৰ কাহিনী যেন লাগিল\nহাস্যৰস আৰু চাচপেন্সৰ অপূৰ্ব সমাহাৰ৷\nকিজানি শিকলি ডালেৰে বান্ধি থোৱা আছিল কলহ কেইটা!!!দাদা, ছিকুৱেন্স লিখক।\nসৰু সুৰা চিনেমা দেই এইখন\nতামাম লিখিলে দেই। মজা লাগিল পঢ়ি।


আজিৰে পৰা পৰ্যটকক আদৰিব ছিকিমে, বেছি দিনলৈ প্ৰয়োজন নহ’ব কোৰোণা নিগেটিভ প্ৰমাণপত্ৰ!!from-today-sikkim-is-reopen-for-tourist-tvprakash– News18 assam\nআজিৰে পৰা পৰ্যটকক আদৰিব ছিকিমে, বেছি দিনলৈ প্ৰয়োজন নহ’ব কোৰোণা নিগেটিভ প্ৰমাণপত্ৰ!\nআজিৰ পৰা পৰ্যটকৰ বাবে মুকলি হ’ল ছিকিম। কোৰোণা ভাইৰাছৰ ভয়াৱহতাৰ প্ৰতি লক্ষ্য পৰ্যটকৰ বাবে বন্ধ হৈ আছিল ছিকিম।\nLast Updated : October 10, 2020, 13:30 IST\nআজিৰ পৰা পৰ্যটকৰ বাবে মুকলি হ’ল ছিকিম। কোৰোণা ভাইৰাছৰ ভয়াৱহতাৰ প্ৰতি লক্ষ্য পৰ্যটকৰ বাবে বন্ধ হৈ আছিল ছিকিম। কিন্তু এতিয়া লাহে লাহে কোৰোাণাৰ সংক্ৰমণ হ্ৰাস পোৱাৰ ফলস্বৰূপে ১০ অক্টোবৰৰ পৰা পৰ্যটকৰ বাবে মুকলি কৰা হৈছে প্ৰাকৃতিক সৌন্দৰ্যৰে ভৰপূৰ পাহাৰীয়া ৰাজ্যখন।\nজাানিব পৰা মতে, আজিৰে পৰা চৰকাৰী অনুজ্ঞাপত্ৰ থকা হোটেল, আৱাসগৃহ আৰু সকলো পৰ্যটনৰ লগত জড়িত সেৱা মুকলি কৰা হৈছে। সেইদৰে যোৱা ১ অক্টোবৰতে মুকলি কৰা হয় ছিকিম আৰু পশ্চিম বংগৰ সীমান্ত।\nউল্লেখযোগ্য যে, পৰ্যটকৰ বাবে ছিকিম চৰকাৰে শীঘ্ৰে জাৰি কৰিব গাইড লাইন। ৰাজ্যখনৰ পৰ্যটন সেৱা মুকলি কৰাৰ পিছত, ছিকিম চৰকাৰে পৰ্যটকক ট্ৰেভেল কাৰ্ড দিয়াৰ চেষ্টা কৰিছে। ইফালে প্ৰথম অৱস্থাত পৰ্যটকে ৰাজ্যখনত প্ৰৱেশ কৰাৰ সময়ত কোৰোণা নিগেটিভ চাৰ্টিফিকেট দিয়াৰ ব্যৱস্থা কৰা হৈছিল যদিও বেছি দিনলৈ প্ৰয়োজন নহ’ব এই প্ৰমাণপত্ৰ।\nFirst published: October 10, 2020, 13:30 IST


>Raghupati Written by Dr. Khargeswar Bhuyan Published by Ananata Hazarika\nৰঘুপতি : ড° খৰ্গেশ্বৰ ভূঞা\nWritten by Dr. Khargeswar Bhuyan\nPublished by Ananata Hazarika\nCategories: Assamese Book Publications অসমীয়া কিতাপ প্ৰকাশন, BANALATA PRAKASHAN বনলতা প্ৰকাশন, Khargeswar Bhuyan খৰ্গেশ্বৰ ভূঞা\nTags: Online Assamese books, Raghupati, ৰঘুপতি : ড° খৰ্গেশ্বৰ ভূঞা\nAn Assamese Novel based on the life of Sri Rama Chandra,agreat character of the epic RAMAYANA, written by Dr. Khargeswar Bhuyan, published by Ananata Hazarika on behalf of M/S Banalata, Jaswanta Road, Panbazar, Guwahati-1.\nSAKUNIR PASHAKHEL শকুনিৰ পাশাখেল : খৰ্গেশ্বৰ ভূঞা (BANALATA) Charivedar Parichay চাৰি বেদৰ পৰিচয় : ড° খৰ্গেশ্বৰ ভূঞা (BANALATA) Andhabiswasar Khani Jyotish অন্ধবিশ্বাসৰ খনি জ্যোতিষ : ড° খৰ্গেশ্বৰ ভূঞা (BANALATA) Jyotirbigyan : Mahabiswar Abhash জ্যোতিৰ্বিজ্ঞান মহাবিশ্বৰ আভাস : ড° খৰ্গেশ্বৰ ভূঞা (BANALATA) Yuvaraj যুৱৰাজ ( পৰিবৰ্ধিত দ্বিতীয় সংস্কৰণ ) ড° খৰ্গেশ্বৰ ভূঞা প্ৰকাশক : বনলতা Jivan Ki-Jivan Kiya? জীৱন কি জীৱন কিয় ? ড° খৰ্গেশ্বৰ ভূঞা (BANALATA) Biplabar Khoj বিপ্লৱৰ খোজ : কনকসেন ডেকা (BANALATA) Phuta ফুটা : বৈদুৰ্য্য বৰুৱা (BANALATA) Maranjoyee মৰণজয়ী : ৰঞ্জু হাজৰিকা (BANALATA) Iliad হোমাৰৰ ইলিয়াদ : প্ৰদীপ শইকীয়া (BANALATA) Agnisnata অগ্নিস্নাতা : জ্যোৎস্না ৰাউত (BANALATA) Upanyas Aru Asomiya Upanyas উপন্যাস আৰু অসমীয়া উপন্যাস : গোবান্দ প্ৰসাদ শৰ্মা (BANALATA) Tejaswini তেজস্বিনী : গোবিন কুমাৰ খাউণ্ড (BANALATA) Biswar Mahat Lokar Amrit Bani বিশ্বৰ মহৎ লোকৰ অমৃত বাণী সংকলক-সংগ্ৰাহক : মহেন্দ্ৰ শইকীয়া (BANALATA) Hariguna Kahana Najaai হৰি গুণ কহন নযাই : ড° ৰত্নোত্তমা দাস বিক্ৰম (BANALATA) DHANYA DHANYA KALI KAAL ধন্য ধন্য কলিকাল : খৰ্গেশ্বৰ ভূঞা (BANALATA) Latin Americar Bismoi Aru Siharan লেটিন আমেৰিকাৰ বিস্ময় আৰু শিহৰণ : কৰবী ডেকা হাজৰিকা (BANALATA) Antahin অন্তহীন : গৌতম প্ৰসাদ বৰুৱা (BANALATA) Ritu Ahe Ritu Jai ঋতু আহে ঋতু যায় : বৈদুৰ্য্য বৰুৱা (BANALATA) Banousadhi Aru Gharua Chikitsa Bidhan বনৌষধি আৰু ঘৰুৱা চিকিৎসা বিধান : পংকজ পাঠক (BANALATA) Satatar Biplab:Ak aantarik Prayas সততাৰ বিপ্লৱ : এক আন্তৰিক প্ৰয়াস : ফণীন্দ্ৰ কুমাৰ দেৱ চৌধুৰী (BANALATA) Satriya Nrityar Byakaran : Dr. Narayan Chandra Goswami সত্ৰীয়া নৃত্যৰ ব্যাকৰণ : ড° নাৰায়ণ চন্দ্ৰ গোস্বামী (BANALATA) Dharma, Atma Aru Janmantarbad বৈজ্ঞানিক দৃষ্টিভঙ্গীৰে ধৰ্ম, আত্মা আৰু জন্মান্তৰবাদ : ড° খৰ্গেশ্বৰ ভূঞা (JYOTI PRAKASHAN) Deobarat Jonak দেওবৰত জোনাক : বৈদুৰ্য্য বৰুৱা (BANALATA)\nGita গীতা : মহেন্দ্ৰ বৰা (BANA...\nSatriya Nrityar Byakaran : Dr....\nAi Samay Sai Samay\nAssamese Book Publications অসমীয়া কিতাপ প্ৰকাশন, Nirmal Prabha Bordoloi নিৰ্মলপ্ৰভা বৰদলৈ


জুকৌ ভেলীলৈ (Dzukou Valley) কেতিয়া আৰু কেনেদৰে যাব-জিতাদিত্য নাৰ্জাৰী - The Cross Current\nজুকৌ ভেলীলৈ (Dzukou Valley) কেতিয়া আৰু কেনেদৰে যাব-জিতাদিত্য নাৰ্জাৰী\nBy The CrossCurrent Bureau\t On Aug 16, 2020\nজুকৌ ভেলীলৈ (Dzukou Valley) মই কেবাবাৰো গৈছোঁ। কিন্তু সঠিক সময় মিলাই যোৱাটো সদায় সম্ভৱ নহয়। প্ৰথমবাৰ অকলে যাওঁতে বৰষুণ ইমান আছিল যে মই মাজতে ৰাস্তা হেৰাই জংঘলত এৰতি কটাই গুচি আহিব লগা হৈছিল। দ্বিতীয়বাৰ কেইজনমান বন্ধুৰ লগত একো অসুবিধা নোহোৱাকৈ গৈ পালোঁ কিন্তু সেয়া আছিল ডিচেম্বৰ মাহ। জাৰকালি সকলো শুকান শুকান হৈ থাকে বাবে আশা কৰাৰ দৰে সেই অলৌকিক দৃশ্যবোৰ দেখা নাযায়। গতিকে মানুহৰ আগত কৈ ফুৰিলেও তলে তলে মই সন্তুষ্ট হোৱা নাছিলোঁ।\nআজি কব বিচাৰিছোঁ তৃতীয়বাৰৰ কথা।\nতৃতীয় বাৰ কিয়?\nকাৰণ মই উপত্যকাখন চাব বিচাৰিছিলো গ্ৰীষ্মকালত, যেতিয়া পাহাৰবোৰ আকৌ সেউজীয়া হৈ পৰে আৰু চৌদিশে ফুলি উঠে জুকৌ লিলি (Dzukou Lily)। এই প্ৰজাতিৰ লিলি অকল এই অঞ্চলতে পোৱা যায়।\nগতিকে আকৌ এবাৰ মই অকলে ঘৰৰ পৰা ওলালো কিন্তু আগৰ অভিজ্ঞতাৰ বাবে মোৰ প্লেন একেবাৰে খাটাং আছিল।\nমই গুৱাহাটীৰ পৰা ৰাতি ট্ৰেইন এখন ধৰি ব্ৰহ্মপুৱাতে ডিমাপুৰ পালোঁ আৰু লগে লগে এখন শ্বেয়াৰ টেক্সি ধৰি পুৱা ১০ টা মানত কহিমা পালোঁ। ILP আগতেই মই লৈ থৈছিলো কাৰণ আজিকালি অনলাইন পাৰ্মিটৰ সুবিধা হৈছে আৰু গুৱাহাটী বা ডিমাপুৰত পাৰ্মিটৰ বাবে কোনো অফিচত শাৰী পতাৰ কোনো দৰকাৰ নাই।\nকহিমাত সাধাৰণতে থকাৰ খৰচ বেছি (কমদামী হোটেল বোৰ থকাৰ যোগ্য নহয়)। কিন্তু এইবাৰ এটা নতুন Backpacker Hostel খুলা বুলি শুনি তাতেই বুক কৰি থৈছিলো। EcoStay Hostel খন কহিমাৰ War Cemetery ৰ ওচৰতে আৰু ৫০০ টকাত এৰাতি থাকিব পাৰি। তাতেই বস্তুবহানি থৈ কহিমাত ঘুৰিপকি মই বাকী দিনটো কটাই দিলোঁ। হোষ্টেলত জুকৌৰ ফালে যাব খোজা আন বহুকেইজন লগ পোৱা গল।\nপিছদিনা পুৱা ৬ তাত উঠি মোৰ ডাঙৰ বেগটো হোষ্টেলত থৈ অকল কেমেৰাটো লৈ একো নখোৱাকৈ ওলাই আহিলোঁ। মোৰ উদ্দেশ্য আছিল যিমান পাৰি সিমান সোনকালে প্ৰাথমিক ট্ৰেকিং খিনি শেষ কৰি জুকৌ ভেলী গৈ পোৱা, যাতে মই ওপৰত বেছি সময় পাওঁ।\nমই এখন টেক্সি ধৰি নেটৱৰ্ক ষ্টেণ্ড পালোঁ আৰু তাৰ পৰা আন এখন শ্বেয়াৰ চুমো ধৰি ভিছেমা (Viswema) গাওঁ পালোঁ। জুকৌৰ ফালে যোৱা বাটটো ইয়াৰ পৰাই যায় আৰু ইয়াক তিনিটা পৰ্যায়ত ভাগ কৰিব পাৰি। প্ৰথম ৭-৮ কিলোমিটাৰ গাড়ী যাব পৰা ৰাস্তা। তাৰ পিছত এক কিলোমটাৰ থিয় ট্ৰেক, আৰু তাৰ পিছত ৩-৪ কিলোমটাৰত আকৌ খোজ কঢ়া।\nবহুতে প্ৰথম ভাগটোও খোজকাঢ়ি যায়। মইও প্ৰথমবাৰ তাকেই কৰিছিলোঁ। কিন্তু এনে কৰিলে গোটেই দিনটো তাতেই লাগি যায় কাৰণ ৰাস্তা আছে যদিও একেবাৰে সমতল নহয়, বৰং ক্ৰমান্বয়ে উপৰলৈ গৈ থাকে আৰু সেইকাৰণে ৪-৫ ঘণ্টা সময় লাগে আৰু মানুহ আচল ট্ৰেক আৰম্ভ হোৱাৰ আগতেই ভাগৰি পৰে। আগৰ অভিজ্ঞতাৰ পৰা মই এইটোও জানিছিলো যে সেই ৰাস্তাৰ আৰম্ভণিতে এখন গেৰেজ আছে যাৰ মালিকে গাড়ী যোগাৰ কৰিব পাৰে।\nগতিকে এইবাৰ সময় নষ্ট নকৰি গেৰেজত গাড়ী এখন ঠিক কৰিলো, মোক ওপৰলৈ থৈ আহিবলৈ। তেওঁ বিচাৰিলে ৭০০ টকা। গোটেই দিনটো বচাবলৈ ৭০০ বেছি নহয়। কিন্তু সেই সময়তে আন এজন ট্ৰেকাৰ আহি ওলাল আৰু আমি নিজৰ মাজত ভাগ কৰি ৩৫০ কে দি ৪-৫ ঘণ্টা বচাই ৯ টা বজাৰ ভিতৰত প্ৰথম পৰ্য্যায় শেষ কৰিলো।\nএইবাৰ আৰম্ভ হল আচল ট্ৰেক। এইখিনি অলপ কষ্টকৰ, মাজে মাজে একেবাৰে ৯০ ডিগ্ৰী হৈ ওপৰলৈ উঠি যোৱা যেন লাগে। কিন্ত্ত ভাগ্যক্ৰমে এইথিনি ১ কিলোমিটাৰৰ বেছি নহয় আৰু আপুনি যদি ট্ৰেকিং কৰাত অভ্যস্ত ৪৫ মিনিটৰ পৰা ১ ঘণ্টাৰ ভিতৰত ওপৰলৈ উঠিব পাৰে।\nএইখিনি অংশ ঘন জংঘলেৰে আৱৰা কিন্ত্ত এই পৰ্য্যায়টো আচলতে সুৰঙ্গ খান্দি বাহিৰ ওলোৱাৰ দৰে। আন্ধাৰৰ মাজেৰে ট্ৰেক কৰি ওখ গছৰ আস্তৰণ পাৰ কৰাৰ লগে লগে মই উপনিত হলো জুকৌ উপত্যকাত। সেই দৃশ্য মোৰ পৰিচিত, কিন্তু গ্ৰীষ্মকালৰ সেউজীয়া খিনিয়ে জাৰকালিৰ মুগাবৰণিয়া বিষন্নতা খিনি আঁতৰাই পেলাইছিল।\nজুকৌৰ জিৰণিছৰাটো এইখিনিৰ পৰা দেখা পোৱা যায়। ইয়াৰ পিছত আৰু ৩-৪ কিলোমটাৰ যাব লাগে কিন্তু এইখিনি আগৰ পৰ্য্যায়তকৈ সহজ আৰু ওপৰলৈ উঠি নগৈ চিধাই খোজকাঢ়ি যাব লাগে। গতিকে মই যিমান পাৰি সিমান সোনকালে খোজ কাঢ়ি ৪৫ মিনিটৰ ভিতৰত জুকৌৰ জিৰণিছৰাত উপস্থিত হলো।\nএই জিৰণিছৰাটো পৰ্য্যটকৰ সুবিধাৰ কাৰণে বনোৱা হৈছে। আচলতে ইয়াত সুবিধা বেছি নাই। এটা ডাঙৰ হল আছে যত সকলোৱে ১০০ টকা দি ৰাতি শুব পাৰে। সাধাৰণতে ইয়াত এজন কেয়াৰটেকাৰ থাকে যিয়ে ঠাইখন চোৱাচিতা কৰে আৰু ৰাতি সকলোৰে বাবে ভাত ৰান্ধে।\nকেয়াৰটেকাৰ জনক বিচাৰি নাপালো (তেওঁ ৰাতি সুৰামত্ত হৈ দেৰিকৈ শুই থকাৰ সম্ভাৱনা এটা আছে বুলি আগতেই জনিছিলো)। ৰাতিপুৱাৰ পৰা একো খোৱা নাই বাবে অলপ ভাগৰি পৰিছিলোঁ কিন্ত্ত একো ব্যবস্থা কৰিব পৰা নগল আৰু সেইবোৰ চিন্তা বাদ দি মই আগবাঢ়ি যোৱাটোকে ঠিক কৰিলো।\nজুকৌৰ আচল দৃশ্য বোৰ ইয়াৰ পিছতহে আৰম্ভ হয়। জিৰণিছৰাটো অলপ ওখ ঠাইত আছে আৰু বাকী গোটেই উপত্যকাখন তাৰ পৰা ভালকৈ দেখা যায়। ভালকৈ চাবলৈ আৰু তললৈ নামি যাব লগে। গতিকে মই ফটো উঠাই উঠাই লাহে লাহে নামি গলো।\nএতিয়ালৈ লিলি দেখা পোৱা নাছিলো। গতিকে মোৰ মনত অলপ সংশয় জগিছিল। এনেকুৱা বস্তুবোৰ বেছি সময় নাথাকে। আপুনি যদি উত্তৰাখণ্ডৰ পুষ্প উপত্যকালৈ (Valley of Flowers) গৈছে তেনেহলে গম পাব যে অধিক উচ্চতাত সাধাৰণতে ২-৩ মাহৰ কাৰণে বনৰীয়া ফুলবোৰ ফুলে। জুকৌ লিলিৰ বিষয়ে বেছি তথ্য ইণ্টাৰনেটত পোৱা নাছিলো। গৰমৰ দিনত ফুলে বুলি জনা যায় কিন্তু সঠিক সময় কতো উল্লেখ কৰা নাছিল। মই বেছি সোনকালে আহিলো নেকি? নে দেৰি হল?\nমোৰ দুঃচিন্তা বোৰ অৱশ্যে আঁতৰ হব বেছি সময় নালাগিল। কেইখোজমান আগবাঢ়ি যোৱাৰ পিছত হঠাৎ এপাহ লিলি চকুত পৰিল। অলপ পিছত দুটামান আৰু ওলাল। আৰু ৫ মিনিট পিছত একেবাৰে তলত নামি হঠাৎ এখন গুলপীয়া পথাৰত উপনীত হলো।\nইয়াৰ পিছৰ দৃশ্যাবলি ভাষাৰে বৰ্ণনা কৰা কঠিন। চৌদিশে লিলিৰ বাহিৰেও আন বহুতো নাম নজনা ফুলে সেউজীয়া উপত্যকা আৰু তাৰ সিপাৰে থকা টিলাবোৰ আবৰি পেলাইছিল। এই পথাৰৰ মাজেৰে বৈ গৈছে এখন সৰু নদী। এইখনেই আচলতে জুকৌ নদী আৰু গোটেই উপত্যকাৰ নাম ইয়াৰ পৰাই ওলাইছে।\nএই ঠাইখিনি নাগালেণ্ড আৰু মণিপুৰৰ সীমাত লাগি থকা। গতিকে আগবাঢ়ি গৈ থাকিলে মণিপুৰ ওলাই যাব। অৱশ্যে ওলাই যোৱাৰ ৰাস্তা বিচাৰি পোৱা সহজ নহয় আৰু সেইবাবেই মণিপুৰৰ ফালৰ পৰা কোনো পৰ্য্যটক অহা দেখা নাযায়।\nমই দুই ঘণ্টামানৰ হেপাহ পলুৱাই ফটো তুলিলো। ইতিমধ্যে দুপৰীয়া হৈ গৈছিল আৰু মই যোৱা ৰাতিৰ ডিনাৰৰ পিছত একো খোৱা নাছিলোঁ। আৰু অলপ আগবাঢ়ি যোৱাৰ মন আছিল কিন্তু শক্তি নাছিল। গতিকে মই ঘূৰি আহি কেয়াৰটেকাৰ জনক দেখা পাই মেগী অলপ খোৱাৰ ব্যবস্থা কৰিলোঁ আৰু তাৰ পিছত শুই থাকিলো।\nআবেলি উঠি দেখিলোঁ আৰু বহুত মানুহ আহি পাইছে। গোটেই ভাৰতৰ মানুহৰ বাহিৰেও ফ্ৰান্সৰ এজন ব্যক্তি আৰু আৰ্জেণ্টিনাৰ দুজনী ছোৱালী আহি ওলাল আৰু সন্ধিয়াটো নতুন মানুহৰ লগত চিনাকি হওঁতেই ওলাই গল। ৰাতি অৱশ্যে ঠাণ্ডা বেছি আছিল। ইয়াত শুবলৈ ১০০ টকা লয় যদিও কম্বল, গাৰু আদি সকলো ৰে এটা বেলেগ ৰেট থাকে। গতিকে সকলো মিলাই ৩০০-৪০০ মান খৰচ হৈ যায়। তথাপি বাকী নাগালেণ্ডৰ তুলনাত, আৰু এনেকুৱা অভিজ্ঞতাৰ পিছত, এই খৰচ নামমাত্ৰ বুলি কব লাগিব।\nপিছদিনা পুৱা অসমৰ পৰা অহা দুজনমানৰ লগত মই নামি আহিলো। কিন্তু এইবাৰ আমি বেলেগ এটা পথ ললো। এইটো অধিক ঠিয় আৰু কঠিন, গতিকে উঠি অহাৰ সময়ত বহুতে এইফালে নাহে। কিন্ত্ত নামি যোৱাটো ইমান কষ্টকৰ নহয়। ৩ ঘণ্টামানত আমি ওলাই গৈ জাখামা (Jakhama) বুলি ঘাইপথৰ কাষৰ গাওঁ খন পালোঁ আৰু বাছ এখন ধৰি কহিমা পাই গলোঁ। তাৰ পৰা মণিপুৰ যোৱাৰ প্লেন আছিল কিন্তু সেইটো এটা বেলেগ গল্প।\n(জিতাদিত্য নাৰ্জাৰী এজন প্ৰতিস্থিত ভ্ৰমণ লেখক। তেখেতৰ অন্যান্য লেখা সমূহ পঢ়িবলৈ এই লিংকটোত ক্লিক কৰক https://travellingslacker.com/dzukou-valley-trek/)\nআন্তৰাষ্ট্ৰীয় ক্ৰিকেটৰ পৰা অৱসৰ ঘোষণা মহেন্দ্ৰ সিং ধোনীৰ\nসংস্কৃতিৰ ৰাজনীতি আৰু ৰাজনৈতিক সংস্কৃতি: সুৰ সমলয় কলা সংস্থানৰ ‘ফ’ক স্টোৰিজ’\nয়ুমথাং উপত্যকা: শীত, সুৰা, আৰু কিছুমান সানমিহলি অভিজ্ঞতা-জিতাদিত্য নাৰ্জাৰী\nত্ৰিপুৰা: নীৰমহল উদয়পুৰ আৰু পিলাক-জিতাদিত্য নাৰ্জাৰী\nত্ৰিপুৰা ভ্ৰমণ: উনাকোটি আৰু ধৰ্মনগৰ-জিতাদিত্য নাৰ্জাৰী


7 years old girl has huge following on social media earns crores inamonth– News18 assam\nHome » photogallery » world »7 Years Old YouTube Star : এইগৰাকী ৭ বছৰীয়া ছোৱালীৰ ইণ্টাৰনেটত অনুসৰণকাৰী আছে কোটিৰ ঘৰত, মাহে ১ কোটি টকাকৈ কৰে উপাৰ্জন!\n7 Years Old YouTube Star : এইগৰাকী ৭ বছৰীয়া ছোৱালীৰ ইণ্টাৰনেটত অনুসৰণকাৰী আছে কোটিৰ ঘৰত, মাহে ১ কোটি টকাকৈ কৰে উপাৰ্জন!\n7 Years Old YouTube Star : যি বয়সত এটি শিশুৱে বিদ্যালয়ত পঢ়া আৰম্ভ কৰে সেই বয়সত আনাস্তাছিয়া ৰাডজিনস্কায়া নামৰ এগৰাকী ৭ বছৰীয়া ছোৱালীয়ে ইণ্টাৰনেটত সফলতাৰ শিখৰত আৰোহণ কৰিছে। আনাস্তাছিয়া বিশ্বৰ অন্যতম ডাঙৰ ইউটিউব তাৰকা হৈ পৰিছে আৰু মাহে ১,২০,০০০পাউণ্ড বা মাহে ১ কোটি ২১ লাখ টকাতকৈ অধিক উপাৰ্জন কৰে।\n| February 10, 2022, 11:11 IST\nৰাছিয়াৰ আনাস্তাছিয়া ৰাডজিনস্কায়া (Anastasia Radzinskaya)ৰ মুঠ সম্পত্তি ১৪ নিযুত পাউণ্ড আৰু মাহে ১২ নিযুত টকাতকৈ অধিক উপাৰ্জন কৰে।\nআনাস্তাছিয়াৰ বয়স ৭ বছৰ। তাইৰ বিলাসী জীৱন আৰু আশ্চৰ্যকৰ ভেকেচনৰ ভিডিঅ' ইউটিউবত শ্বেয়াৰ কৰি থাকে। ইণ্টাৰনেটত তাইৰ জনপ্ৰিয়তা ইমান বেছি যে লাখ লাখ মানুহ আছে যি ইউটিউবৰ লগতে আন আন প্লেটফৰ্মটো আন্নাক বিচাৰে।\nএই ছোৱালীজনীক পৃথিৱীৰ আটাইতকৈ ডাঙৰ শিশু ইউটিউবাৰ বুলি জনা যায়। আনাস্তাছিয়াৰ ইউটিউব চেনেলৰ ২৫০ নিযুত ফোলোৱাৰ আছে আৰু প্ৰতি বছৰে ইয়াৰ পৰা প্ৰায় ২৮ নিযুত ডলাৰ উপাৰ্জন কৰে।\nআনাস্তাছিয়া ৰাডজিনস্কায়া (Anastasia Radzinskaya)ৰ ইনষ্টাগ্ৰাম একাউণ্টটো শিশুসকলৰ সৈতে সম্পৰ্কিত সমল আৰু তাইৰ জীৱনৰ ধুনীয়া ছবিৰে ভৰি আছে। কম বয়সতে, শিশুটোৱে ব্যক্তিগত জেটত ভ্ৰমণ কৰে। শিশুটিৰ সফলতাৰ আঁৰত এটা আকৰ্ষণীয় কাহিনীও আছে।\nচিকিৎসকে কৈছিল যে আনাস্তাছিয়াৰ কম বয়সতে মগজু সম্পৰ্কীয় ৰোগ হৈছিল, যদিও পিছত এইটো ভুল বুলি পৰিগণিত হৈছিল, কিন্তু তাইৰ পিতৃ-মাতৃয়ে এই বিভ্ৰান্তিত এটা সিদ্ধান্ত লৈছিল। তেওঁলোকে চাকৰি এৰিছিল আৰু ইউটিউবত লাইক নাষ্টিয়া (Like Nastya) নামৰ এটা চেনেল আৰম্ভ কৰিছিল।\nআগতে এই চেনেলটোৱে অধ্যয়ন আৰু লিখনি সম্পৰ্কীয় প্ৰকল্পবোৰ দেখুৱাইছিল, যিবোৰ আনাস্তাছিয়াৰ বাবে আছিল। দুবছৰৰ ভিতৰতে চেনেলটোৱে ভাল জনপ্ৰিয়তা লাভ কৰে। যোৱা বছৰ চেনেলটো ইউটিউবৰ সৰ্বাধিক উপাৰ্জন কৰা চেনেলবোৰৰ ভিতৰত এটা হৈ পৰিছিল।\nশিশুটিয়ে ইমান উপাৰ্জন কৰিছে যে তাই ১৮ বছৰ বয়সলৈ আৰামেৰে অৱসৰ ল'ব পাৰে। তাই তাইৰ চেনেলত বিভিন্ন সমল দি থাকে, যিবোৰ শিশুৰ বাবে অনুপ্ৰেৰণাদায়ক হয়, সেইবোৰ বহু আনন্দেৰে ভৰা হয়। এই মুহূৰ্তত আনাস্তাছিয়া ৰাডজিনস্কায়া Anastasia Radzinskaya) সমগ্ৰ বিশ্বৰ শিশুসকলৰ বাবে এক পৰিচিত মুখ। (All Photos Credit- @likenastya)


নুপূৰ শৰ্মাৰ বিতৰ্কিত মন্তব্যৰ প্ৰভাৱ পৰিছে নেকি অসমৰ চাহ উদ্যোগত? | News Next One\nনুপূৰ শৰ্মাৰ বিতৰ্কিত মন্তব্যৰ প্ৰভাৱ পৰিছে নেকি অসমৰ চাহ উদ্যোগত?\nনতুন দিল্লী/গুৱাহাটীঃ বিজেপিৰ মুখপাত্ৰ নুপূৰ শৰ্মাৰ হজৰত মহম্মদ বিতৰ্কক লৈ উত্তাল হৈ পৰিছে সমগ্ৰ দেশ। ইয়াৰ বিৰুদ্ধে সাব্যস্ত কৰা প্ৰতিবাদে ইতিমধ্যে কেবাখনো ৰাজ্যত ধাৰণ কৰিছে হিংসাত্মক ৰূপ। ঝাৰখণ্ডৰ ৰাজধানী ৰাঁচীত প্ৰতিবাদ সাব্যস্ত কৰিবলৈ আহি আৰক্ষীৰ গুলীত প্ৰাণ হেৰুৱাইছে দুজনকৈ লোকে। উত্তৰ প্ৰদেশকে ধৰি বহুকেইখন ৰাজ্যত প্ৰতিবাদত জড়িত থকাৰ সন্দেহত আৰক্ষীয়ে গ্ৰেপ্তাৰ কৰিছে শতাধিক লোকক।\nনুপূৰ শৰ্মা আৰু নবীন জিন্দালৰ মন্তব্যক লৈ ভাৰতীয় মুছলমানসকলৰ মাজত অব্যাহত থকা প্ৰতিক্ৰিয়াই অসমত বৰ্তমানলৈকে ভয়াৱহ ৰূপ ধাৰণ কৰা নাই যদিও ৰাজ্যখনত ইয়াৰ আন এক প্ৰভাৱ পৰাহে দেখা গৈছে। প্ৰাপ্ত খবৰ অনুযায়ী এই সমগ্ৰ ঘটনাৰ ফলত আৰ্থিকভাৱে বিগত সময়ছোৱাত যথেষ্ট ক্ষতিগ্ৰস্ত হৈছে অসমৰ চাহ উদ্যোগ।\nঅৱশ্যে চাহ ৰপ্তানিৰ সৈতে জড়িত সূত্ৰটোৱে এই বিষয়টোক একাষৰীয়া কৰি থৈ ইয়াৰ বাবে চাহৰ গুণগত মানদণ্ডৰ কথাটোতহে গুৰুত্ব দিয়া দেখা গৈছে। আৰ্থিক বিষয়ক নিউজ ৱেবছাইট 'দ্য মিণ্ট’ত প্ৰকাশিত বাতৰি মতে নিৰ্ধাৰিত মাত্ৰাতকৈ অধিক পৰিমাণৰ কীটনাশকৰ উপস্থিতি ধৰা পৰাৰ পিছতেই ইৰাণে ভাৰতীয় চাহৰ তিনিটাকৈ কণ্টেইনাৰ গ্ৰহণ কৰিবলৈ অস্বীকাৰ কৰিছে।\nবাতৰিটোত প্ৰকাশ পোৱা মতে ইৰাণৰ লগতে টাইৱানেও ভাৰতীয় চাহ গ্ৰহণ কৰিবলৈ অস্বীকাৰ কৰিছে। ইৰাণৰ দৰেকৈ টাইৱানেও একেটা কাৰণতে চাহ গ্ৰহণ কৰিবলৈ অস্বীকাৰ কৰা বুলি দাবী কৰিছে টী বৰ্ড অব ইণ্ডিয়াৰ শীৰ্ষ সূত্ৰই। কিন্তু অধিকাংশ বিশেষজ্ঞই টাইৱানক বাদ দি মধ্যপ্ৰাচ্যৰ দেশসমূহে ভাৰতীয় চাহ উভতাই পঠিওৱাৰ আঁৰত হজৰত মহম্মদক লৈ নুপূৰ শৰ্মাই কৰা বিতৰ্কিত মন্তব্য অন্যতম কাৰণ হ’ব পাৰে বুলি মন্তব্য কৰা পৰিলক্ষিত হৈছে।\nমধ্যপ্ৰাচ্যৰ ওপৰত কিমান নিৰ্ভৰশীল ভাৰতৰ চাহ উদ্যোগ?\nভাৰতৰ পৰা চাহ ৰপ্তানি কৰা দেশসমূহৰ ভিতৰত অন্যতম হৈছে মধ্যপ্ৰাচ্যৰ দেশসমূহ। ইৰাণ, কাটাৰ, কুৱেইট, ছৌদি আৰৱৰ দৰে দেশসমূহে ভাৰতৰ পৰা অতীজৰে পৰা চাহ আমদানি কৰি আহিছে যদিও এই ক্ষেত্ৰত অগ্ৰাধিকাৰ লাভ কৰি আহিছিল শ্ৰীলংকাই। কিন্তু চুবুৰীয়া ৰাষ্ট্ৰখনত দেখা দিয়া আৰ্থিক মন্দাৱস্থাৰ ফলত চাহৰ ক্ষেত্ৰত দেশকেইখন একপ্ৰকাৰ ভাৰত নিৰ্ভৰ হ’বলৈ বাধ্য হৈ পৰিছিল।\nকিন্তু শেহতীয়াকৈ ভাৰতৰ পৰিৱৰ্তে মধ্যপ্ৰাচ্যৰ এই দেশসমূহে চাহৰ ক্ষেত্ৰত চীনকহে অধিক গুৰুত্ব দিবলৈ আৰম্ভ কৰিছে। উল্লেখ্য যে, চাহ ৰপ্তানিৰ ক্ষেত্ৰত দেশৰ ভিতৰতে শীৰ্ষ স্থানত আছে অসম। এনে পৰিপ্ৰেক্ষিতত গুণগত মানেই হওক বা যি কাৰণতেই নহওক কিয় আন্তঃৰাষ্ট্ৰীয় বজাৰত ভাৰতীয় চাহৰ চাহিদা হ্ৰাস পোৱাত প্ৰত্যক্ষভাৱে ক্ষতিগ্ৰস্ত হৈ পৰিছে অসমৰ চাহ উদ্যোগ।\nএক পৰিসংখ্যা অনুযায়ী ২০১৩ চনত মধ্যপ্ৰাচ্যৰ এখন আগশাৰীৰ দেশ ইৰাণলৈ ভাৰতে ৰপ্তানি কৰা চাহৰ পৰিমাণ আছিল ১৪ মিলিয়ন কিলোগ্ৰাম। ২০১৮ চনত সেয়া বৃদ্ধি পাই ৩১ মিলিয়ন কিলোগ্ৰাম আৰু ২০১৯ চনত ৫০ মিলিয়ন কিলোগ্ৰামলৈ বৃদ্ধি পাইছিল। কিন্তু ২০২০ আৰু ২০২১ চনত সেয়া উদ্বেগজনকভাৱে হ্ৰাস পাবলৈ আৰম্ভ কৰে। ২০২০ চনত দেশখনলৈ ২৯ মিলিয়ন কিলোগ্ৰাম আৰু ২০২১ চনত মাত্ৰ ২০ মিলিয়ন কিলোগ্ৰাম চাহপাতহে ৰপ্তানি কৰা হৈছিল।\nশেহতীয়াকৈ নুপূৰ শৰ্মা বিতৰ্কৰ পিছত ভাৰত সন্দৰ্ভত আন্তঃৰ্জাতিক প্ৰেক্ষাপটত যথেষ্ট সৰৱ হৈ পৰিছে ইৰাণ। এনে পৰিপ্ৰেক্ষিতত অনাগত দিনত ইৰাণে গুণগত মানৰ অজুহাত দেখুৱাই ভাৰতৰ পৰা চাহ ক্ৰয় কৰাতো আৰু কমাই দিব পাৰে বুলি এতিয়া শংকিত হৈ পৰিছে দেশৰ চাহ ৰপ্তানিকৰ্তাসকল।\nকাটাৰত ভাৰতীয় সামগ্ৰী বিক্ৰী হ্ৰাস\nনুপূৰ শৰ্মা বিতৰ্কৰ পিছতে ভাৰতৰ বিৰুদ্ধে আন্তঃৰাষ্ট্ৰীয় পৰ্যায়ত অধিক সৰৱ হৈ পৰা দেশখনেই হৈছে কাটাৰ। মধ্যপ্ৰাচ্যৰ এই দেশখনে উক্ত বিতৰ্কৰ সূত্ৰপাত হোৱাৰ পিছতে ভাৰত চৰকাৰক বিষয়টো সন্দৰ্ভত তীব্ৰ আপত্তি প্ৰদৰ্শন কৰে। ইমানেই নহয়, দেশখনৰ ব্যৱসায়িক প্ৰতিষ্ঠানসমূহে একপ্ৰকাৰ ভাৰতীয় সামগ্ৰীসমূহো বৰ্তন কৰিবলৈ আৰম্ভ কৰে। কাটাৰৰ লগতে কুৱেইটৰ ব্যৱসায়িক প্ৰতিষ্ঠানসমূহ বিশেষকৈ ছুপাৰ মাৰ্কেটসমূহৰ পৰা বৰ্জন কৰা ভাৰতীয় সামগ্ৰীসমূহৰ ভিতৰত অন্যতম আছিল ভাৰতীয় চাহ।\nউল্লেখ্য যে, শ্ৰীলংকাৰ আৰ্থিক আৰু ৰাজনৈতিক দুৰৱস্থাৰ পিছতেই ভাৰতে চাহ ৰপ্তানিক লৈ যথেষ্ট পৰিকল্পনা কৰিছিল। 'চাহ ৰপ্তানিৰ ক্ষেত্ৰত আমি নতুন লক্ষ্য নিৰ্ধাৰণ কৰিছো। শ্ৰীলংকাৰ শেহতীয়া ঘটনাৰাজিৰ পিছত ভাৰতীয় চাহৰ চাহিদা যথেষ্ট বৃদ্ধি পাইছে। এই বৰ্ষত আমি ২২৫ মিলিয়ন কিলোগ্ৰাম চাহ ৰপ্তানি কৰিবলৈ সমৰ্থ হম বুলি আশাবাদী।’-এমাহ পূৰ্বে এই আশা ব্যক্ত কৰিছিল ইণ্ডিয়ান টী এক্সপৰ্টাৰ্ছ এছ’চিয়েশ্যনৰ অধ্যক্ষ অংশুমান কানোৰিয়াই।\nকিন্তু হজৰত মহম্মদ বিতৰ্কৰ পিছতে মধ্যপ্ৰাচ্যৰ দেশসমূহত হোৰাহোৰে হ্ৰাস পাইছে ভাৰতীয় চাহৰ চাহিদা। ইৰাণে গুণগত মানৰ দিশটো আঙুলিয়াই বৃহৎ পৰিমাণৰ ভাৰতীয় চাহ উভতাই পঠিওৱাৰ পিছতে এতিয়া শংকিত হৈ পৰিছে চাহ ৰপ্তানিকৰ্তাসকল। নাম প্ৰকাশত অনিচ্ছুক এজন ভাৰতীয় চাহ ৰপ্তানিকৰ্তাই কেবাটাও ৰাষ্ট্ৰীয় সংবাদ মাধ্যমৰ আগত মন্তব্য কৰি কৈছে যে নুপূৰ শৰ্মা বিতৰ্কৰ পিছতে তেওঁলোকে কৰা আশাত একপ্ৰকাৰ চেঁচাপানী পৰিবলৈ আৰম্ভ কৰিছে।\nনিম্নমানৰ ভাৰতীয় চাহ\nঅসমৰ অৰ্থনীতি বহু পৰিমাণে চাহ উদ্যোগৰ ওপৰত নিৰ্ভৰশীল যদিও আন্তঃৰাষ্ট্ৰীয় বজাৰত অসমৰ চাহৰ গুণগত মানক লৈ আপত্তি বহুদিনীয়া। বিপৰীতে শ্ৰীলংকাই জৈৱিক চাহ উৎপাদনেৰে সমগ্ৰ বিশ্বৰে চাহপ্ৰেমীসকলৰ মাজত একক স্থান দখল কৰিবলৈ সমৰ্থ হৈ আহিছে। লাহে লাহে অসমত জৈৱিক চাহ উৎপাদনৰ বিষয়টোৱে গুৰুত্ব লাভ কৰিছে যদিও ই সম্পূৰ্ণৰূপে ব্যৱসায়িক হৈ পৰা নাই।\nটী বৰ্ড অব ইণ্ডিয়াৰ এগৰাকী প্ৰাক্তন বিষয়াই দ্য মিণ্টৰ আগত সদৰী কৰা মতে ভাৰতত কুইনালফছ ৰসায়নৰ ক্ষেত্ৰত নিৰ্ধাৰিত মাত্ৰা হৈছে প্ৰতি কিলোগ্ৰামত ০.০১ মিলিগ্ৰাম। এয়া হৈছে আন্তঃৰাষ্ট্ৰীয় মানকৰ ভিতৰত আটাইতকৈ কঠিন মানক। ইউৰোপীয় সংঘৰ ক্ষেত্ৰত এই মাত্ৰা হৈছে ০.৭ আৰু জাপানত ০.১। টাইৱানে ০.০১ মাত্ৰাত গুৰুত্ব দি আহিছে।\n'ভাৰতত কঠোৰ নিয়ম প্ৰৱৰ্তন হৈ আছে। কিন্তু বাস্তৱত সেয়া পৰিলক্ষিত নহয়। ভাৰতৰ চাহ খেতিয়কসকলে বিষয়টোক প্ৰায়ে এৰাই চলে। সেয়ে আন্তঃৰাষ্ট্ৰীয় বজাৰত গুণগত মানৰ ক্ষেত্ৰত ভাৰতীয় চাহ শ্ৰীংলকাতকৈ পিছপৰি ৰবলগীয়া হয়।’-এইদৰে আক্ষেপ প্ৰকাশ কৰে প্ৰাক্তন বিষয়াগৰাকীয়ে।\nবতৰৰ বাবে এইবাৰ চিন্তিত চাহ খেতিয়ক\nভূতৰ ওপৰত দানহৰ দৰে এইবাৰে বতৰেও বিধি-পথালি দিছে অসমৰ চাহ খেতিয়কসকলক। কেবাগৰাকী চাহ খেতিয়কে NNOৰ আগত জনোৱা মতে ৰ’দ কম হ’লে আৰু বৰষুণৰ মাত্ৰা বৃদ্ধি পালে চাহৰ উৎপাদন হ্ৰাস পায়৷\n‘এইবাৰ বৰষুণৰ পৰিমাণ অধিক হৈছে৷ ফলত আমাৰ বাগিছাসমূহত উৎপাদন হ্ৰাস পাইছে৷ আমাৰ দৰে ক্ষুদ্ৰ চাহখেতিয়কসকল যথেষ্ট সমস্যাত পৰিছো৷ প্ৰতিকেজি কেঁচা চাহপাতৰ দাম ক্ৰমাৎ হ্ৰাস পাইছে৷ এইকেইদিন নানা অজুহাত দেখুৱাই বটলিফ ফেক্টৰীসমূহে আমাৰ পৰা কমকৈ চাহ ক্ৰয় কৰিছে৷ সুধিলে এটাই উত্তৰ আহে মাৰ্কেট ডাউন৷’-এইদৰে কয় বিশ্বনাথৰ এগৰাকী ক্ষুদ্ৰ চাহ খেতিয়কে৷\nনাম প্ৰকাশত অনিচ্ছুক শোণিতপুৰৰ আন এগৰাকী চাহ খেতিয়কৰ মতে নুপূৰ শৰ্মা বিতৰ্কৰ স্পষ্ট প্ৰভাৱ পৰিছে অসমৰ চাহ উদ্যোগত৷ তেওঁ কয় যে অসমৰ পৰা বৃহৎ পৰিমাণৰ চাহ মধ্যপ্ৰাচ্যৰ দেশসমূহলৈ ৰপ্তানি হয়৷ কিন্তু শেহতীয়া বিতৰ্কৰ পিছত কেবাখনো দেশে ভাৰতৰ পৰা চাহ ক্ৰয়ত অনীহা দেখুৱাইছে৷\n‘ইৰাণে গুণগত কাৰণত চাহ ঘূৰাই পঠিওৱাৰ কথা জানিব পাৰিছো৷ কিন্তু আচল কাৰণ হয়তো গুণগত মানদণ্ড নহয়৷ আগতেও ভাৰতৰ পৰা ইৰাণে চাহ ক্ৰয় কৰি আহিছে৷ এতিয়া হঠাৎ গুণগত মান হ্ৰাস পাইছে বুলি ঘূৰাই পঠিওৱাৰ আচল কাৰণ আন কিবাহে৷ কুৱেইটেও ভাৰতীয় সামগ্ৰীবোৰ বৰ্জন কৰিছে৷ তাত চাহো থাকিব৷ গতিকে গুণগত মানৰ কথা ক’লেও ইয়াৰ নিশ্চিত প্ৰভাৱ আমাৰ ওপৰত পৰিছে৷ আমি কম দামতে কোম্পানীক কেঁচা পাত বেচিবলগীয়া হৈছে৷ তাতে আকৌ এইবাৰ বতৰৰ বাবে উৎপাদন কমিছে৷’-আন এজন চাহ খেতিয়কৰ মন্তব্য৷


আদৰ্শ অনুশীলন | সাধাৰণ প্ৰশাসন | অসম চৰকাৰ, ভাৰত\nHome ❯ আদৰ্শ অনুশীলন\nক্ষমতা বৰ্ধন(কৰ্মচাৰীলৈ প্ৰশিক্ষণ)\nৰাজ্য চৰকাৰৰ আদেশ অনুসৰণ কৰিউপায়ুক্ত আৰু মহকুমা বিষয়াৰ(অসামৰিক)কাৰ্য্যালয় পৰিদৰ্শন কৰাৰ উদ্দেশ্যৰে আনুষ্ঠানিক পদ্ধতি সংস্থাপিত কৰিবলৈ, সংশ্লিষ্ট জিলাৰপৰদৰ্শনৰ বাবে জ্যেষ্ঠ বিষয়াক নিয়োগ কৰা হয় যাতে আনুষ্ঠানিক পদ্ধতিৰ ফলপ্ৰসূ ৰূপায়ন সম্ভৱ হৈ পৰে।\nইয়াৰ অধীনতবিষয়া সকলে জিলা আৰু মহকুমা বিষয়াৰ কাৰ্য্যালয় সমূহ বছৰত দুবাৰকৈ পৰিদৰ্শন কৰিব।তেঁওলোকে জিলা উপায়ুক্ত আৰু মহকুমা বিষয়াৰ কাৰ্য্যালয়ত(অসামৰিক) ব্যাপক আৰু কঠোৰ পৰিদৰ্শন চলাব।\nএই পৰিদৰ্শনৰ সময়ছোৱাত জ্যেষ্ঠ বিষয়াসকলে ক্ষেত্ৰীয় পৰিদৰ্শনো চলাব যাতে চৰকাৰী কাম-কাজ বোৰ কেনেদৰে চলিছে বা চৰকাৰী আঁচনি সমূহ তথা সা-সুবিধা সমূহ কেনেদৰে ৰূপায়ন কৰা বা বিতৰণ কৰা হৈছে অথবা প্ৰকৃত হিতাধিকাৰীয়ে ইয়াৰ পৰা কেনেদৰে লাভান্বিত হৈছে এই সকলোবোৰৰ বুজ লবলৈ। তেঁওলোকে তৃণমূল পৰ্য্যায়ৰ সত্যতাৰ বিষয়ে অধিক জানিবলৈ জিলা/মহকুমা পৰ্য্যয়ৰ বিষয়াৰ সৈতেও পৰামৰ্শৰ আদান প্ৰদান বা বাৰ্তালাপ কৰিব পাৰে।\nপৰিদৰ্শনৰ প্ৰতিবেদনত উল্লেখ কৰা বিষয় সমূহ অনুসৰণ কৰা হৈছে নে নাই এই বিষয়ে অৱগত হোৱাৰ ক্ষেত্ৰতো জ্যেষ্ঠ বিষয়াসকল দায়বদ্ধ আৰু সাধাৰণ প্ৰশাসন বিভাগৰ জৰিয়তে চৰকাৰী জাননীত ভাল বাসন্তুষজনক প্ৰদৰ্শনৰ উদাহৰণো উপস্থাপন কৰিব লাগিব।\nনথি প্ৰৱন্ধন ব্যৱস্থাঃ‘ই-কাৰ্য্যালয়’ হৈছে ৰাষ্ট্ৰীয় তথ্য কেন্দ্ৰই(এন.আই.চি.) ভাৰত চৰকাৰৰ বাবেপ্ৰস্তুত কৰি উলিওৱা ৰাষ্ট্ৰীয় ই-প্ৰশাসন কাৰ্য্যক্ৰমৰ অধীনষ্ঠ এক মিছন মোড প্ৰকল্প(এম.এম.পি.)। এই ব্যৱস্থাই চৰকাৰী কাৰ্য্যকলাপক, লেন-দেন অথৱা প্ৰক্ৰিয়াক অধিক কাৰ্য্যক্ষম আৰু খৰতকীয়া কৰি তোলাৰ লগতে অধিক স্বচ্ছতা আৰু ফলপ্ৰসূতাওইয়াত বৃদ্ধি পায়।\nনথি প্ৰৱন্ধন ব্যৱস্থাঃ ই-কাৰ্য্যালয় ব্যৱস্থাৰ কেন্দ্ৰীয় মাপাংক আৰু এৰাব নোৱাৰ উপাদানে, দেশৰ প্ৰশাসন ব্যৱস্থাৰ বাহাল থকা ভূমিদৃশ্যৰ পৰ্য্যাপ্ত ব্যৱহাৰ কাৰৰ বাবে উক্ত ব্যৱস্থাইসুচল কৰি পেলোৱাআই.চি.টি. সক্ষমতা সম্পন্নযুগতএক সংগঠনৰ আভ্যন্তৰীণ সক্ষমতাৰ বিকাশ ঘটোৱাটোৱেই হৈছে ইয়াৰ লক্ষ্য। ই-কাৰ্য্যালয় ব্যৱস্থাই আঙুলিৰ টিপতে সামগ্ৰীকভাৱে ব্যক্তিগত আৰু সাংগঠানিক প্ৰদৰ্শনৰ মূল্যাংকণ সহজতে কৰিব পৰা এক প্ৰভাৱশালী পৰ্য্যবেক্ষণ পদ্ধতি সহজলভ্য কৰি তুলিছে। এই পৰ্য্যবেক্ষণ ব্যৱস্থাইপ্ৰশাসনৰ দায়িত্ব আৰু দায়বদ্ধতা বৃদ্ধি কৰে আৰু ইয়াৰ জৰিয়তে ৰাজহুৱা সেৱা বিতৰণ ব্যৱস্থা অধিক ফলপ্ৰসূ আৰু স্বচ্ছ হৈ পৰে।\nএম.আই.এছ. হৈছে ই.প্ৰশাসন ব্যৱস্থাৰ এক গুৰুত্বপূৰ্ণ আহিলা যি ব্যাপক তথ্য ভণ্ডাৰ সৃষ্টি কৰা, সহজে এই তথ্য সমূহলাভ কৰা, সময়মতে প্ৰতিবেদন প্ৰস্তুত কৰা,নিয়মীত ভাৱে তথ্যৰ উন্নিতকৰণ কৰিব পৰা আৰু চৰকাৰী আঁচনি তথা কাৰ্য্যক্ৰমৰ ফলপ্ৰসূ মূল্যাংকণ কৰা ইত্যাদি সুবিধা সমূহ প্ৰদান কৰে।\nমণ্ডল পৰ্য্যায়, জিলা বা মহকুমা পৰ্য্যায়ৰ কাম কাজৰ মানদণ্ড উন্নত কৰাৰ উদ্দেশ্যৰে ক্ষেত্ৰীয় প্ৰশাসন ব্যৱ্স্থাৰ ক্ষেত্ৰত এই এম.আই.এছ. ব্যৱস্থা অন্তৰ্ভুক্ত কৰাৰ প্ৰয়োজন কিয়নো ইয়াৰ জৰিয়তে অভিলেখবোৰ সুৰক্ষিত হিচাপে ৰখাটো সৰল হৈ পৰে আৰু লগতে ইয়াৰ মানদণ্ডও উন্নত হৈ পৰে, তাৰোপৰি বিভিন্ন কাৰ্য্যৱলী ৰূপায়নৰ ক্ষেত্ৰত ই স্বচ্ছতা বাহাল ৰাখে আৰু বিশ্লেষকমূলকপ্ৰতিবেদন প্ৰস্তুত কৰাৰ লগতে ইয়াৰ জৰিয়তে চৰকাৰী ব্যৱস্থাৰ প্ৰদৰ্শনৰ নিৰন্তৰ পৰ্য্যবেক্ষণ কৰাটোও সুবিধাজনক হৈ পৰে। এই সকলোবোৰএন.আই.চি. বিষয়া-কৰ্মচাৰীৰ সহায়তো পৰিচলনা কৰা হয়।\nক্ষমতা বৰ্ধন(কৰ্মচাৰীৰ প্ৰশিক্ষণ)\nঅসমৰ জিলা উপায়ুক্ত সকলৰ সংযুক্ত প্ৰতিষ্ঠাবোৰৰ কৰ্মচাৰী সকলক তেঁওলোকৰ ক্ষমতা বৰ্ধনৰ উদ্দেশ্যেসাধাৰণ প্ৰশাসন বিভাগে প্ৰশিক্ষণ প্ৰদানৰ ব্যৱ্স্থাগ্ৰহণ কৰিছে আৰুসেই অনুসৰিঅসম প্ৰৱন্ধন প্ৰতিষ্ঠানে প্ৰস্তুত কৰি উলিওৱা তলত উল্লেখ কৰা প্ৰশিক্ষণ সমলবোৰ প্ৰদান কৰিছে-\n২য় আৰু ৩য় বৰ্গৰ কৰ্মচাৰী সকলৰ বাবে কাৰ্য্যলয়ৰ পৰিচালনৰ ক্ষেত্ৰতমানুহৰ দায়িত্ব সম্পৰ্কতহাতপুথি।\n২য় আৰু ৩য় বৰ্গৰ কৰ্মচাৰী সকলৰ বাবে মাইক্ৰচফ্ট অফিচৰবৈশিষ্ট্যৰবিষয়েহাতপুথি।\n২য় আৰু ৩য় বৰ্গৰ কৰ্মচাৰী সকলৰ বাবে যোগ্যতা ভিত্তিক প্ৰশিক্ষণ হাতপুথি।\n২০১৬-১৭ বৰ্ষত জিলা উপায়ুক্ত সকলৰ প্ৰতিষ্ঠাবোৰৰ কৰ্মচাৰী সকলৰ প্ৰথম দলটোৰ প্ৰশিক্ষণৰ বাবে বিভাগে ইতিমধ্যেই পুঁজি মুকলাই দিছে যি প্ৰক্ৰিয়া আগন্তুক সময়তো সময়ে সময়ে অব্যাহত থাকিব।\nইয়াৰোপৰি বিভাগে জিলা উপায়ুক্ত সকলৰ কাৰ্য্যালয় সমূহত প্ৰশিক্ষণৰ আন্তঃগাঠনি নিৰ্মাণৰ বাবে তথ্য প্ৰযুক্তিপৰীক্ষাগাৰস্থাপন কৰাৰ বাবেও পদক্ষেপ গ্ৰহণ কৰিছে।\nআহিলাগত ভাৱেকৰ্মচাৰী সকলেধাৰাবাহিক ভাৱে নিজৰ মূল্যাংকণ কৰা আৰু সাৰ্বজনীন ভাৱেগ্ৰহণ কৰা বস্তুগত মাপকাঠীৰ বিপৰীতে উচ্চপৰ্য্যায়ৰ কৰ্তৃপক্ষৰ জৰিয়তে কৰ্মচাৰী সকলৰ সমসাময়িক প্ৰদৰ্শনৰ মূল্যাংকণ কৰাএই দুয়োপ্ৰকাৰে সেৱা প্ৰদান কৰাৰ বাবে দায়বদ্ধতা-স্বচ্ছতা মৌলকক্ষ(এ.টি.এম.) প্ৰস্তুত কৰি উলিওৱা হৈছে।\nপ্ৰতিগৰাকী কৰ্মচাৰীৰে প্ৰদৰ্শন এই এ.টি.এম.ৰ জৰিয়তে মূল্যাংকণ কৰাৰ প্ৰয়োজনীয়তা আছেআৰু ইয়াৰ সবিশেষ প্ৰতি তিনিমাহৰ অন্তত আগন্তুক তিনিমাহৰ প্ৰথম মাহটোৰ তিনি তাৰিখে পৰ্য্যবেক্ষণ কৰ্তৃপক্ষক জমা দিব লাগিব।ইয়াৰ পাছতেপৰ্য্যবেক্ষক কৰ্তৃপক্ষই কৰ্মচাৰীৰ মন্তব্য সমূহ এ.টি.এম.ত নথিভুক্ত কৰি ৰাখিব আৰু ইয়াৰ বিপৰীতে প্ৰদান কৰিব লগীয়া প্ৰতিক্ৰিয়া সমূহ কৰ্মচাৰীৰ সভাত ইয়াক উপস্থাপন কৰিব।\nপূৰ্ণ কৰা এই এ.টি.এম. সমূহ কৰ্মচাৰী সকলৰ ব্যক্তিগত ফাইলত ৰাখিব লাগিব আৰু তেঁওলোকৰ প্ৰদৰ্শনৰ মান উন্নত কৰাৰ বাবে সঠিক কৌশল আৰু পদক্ষেপ গ্ৰহণ কৰিব লাগিব। বিভাগৰ জ্যেষ্ঠ বিষয়া সকলৰ সভাত আটাইতকৈ জ্যেষ্ঠ সচিব গৰকীয়ে পৰ্য্যবেক্ষক কৰ্তৃপক্ষ সমূহৰ এই প্ৰতিক্ৰিয়া সমূহৰ আৱলোকন কৰিব।\nমণ্ডল আয়ুক্ত/জিলা উপায়ুক্ত/মহকুমা বিষয়া সকলৰ অধীনতকৰ্মচাৰী সকলৰ এ.টি.এম. সমূহ নিৰূপণ কৰিবৰ বাবে এই এ.টি.এম. বোৰ অনুশীলন কৰিবলৈ আৰু লগতে এই এ.টি.এম. বোৰ ব্যৱহাৰ কৰাৰ এক নিৰ্দিষ্ট সময় বিন্দুৰ পাছত জ্যেষ্ঠ বিষয়াৰ জৰিয়তে অভিলেখবোৰ উন্নিত কৰাৰ বাবেও নিৰ্দেশ দিয়া হৈছে।


হাড়িয়া আৰু ভোট - বিৰিয়া Biriyaa\nসমগ্ৰ ৰাজ্য বৰ্তমান শোকত ম্ৰিয়মান৷ শালমাৰাৰ চুলাই সেৱন কাণ্ডই মৰ্মাহত কৰিছে সকলোকে৷ চুলাই সেৱন কৰাৰ ফলতে চৰকাৰী হিচাব অনুসৰি মৃত্যু ঘটিছে ৭৭ জন লোকৰ আৰু বৰ্তমানেও চিকিৎসাধীন হৈ আছে প্ৰায় দুই শতাধিক লোক৷ এই ঘটনাৰ পিছতেই এতিয়া বিৰোধী দলসমুহে দোষাৰোপ কৰিছে শাসনাধিষ্ঠিত দলটোক৷ তদুপৰি আবকাৰী বিভাগ,আৰক্ষীৰ ভূমিকাৰ ওপৰতো উত্থাপন হৈছে প্ৰশ্ন৷ কিন্তু কিমানদিনলৈ থাকিব এই আলোচনাবোৰ৷ হয়তো আকৌ কেইদিনমান পিচত এটা নতুন ইচ্ছ্যু ওলাব যিটোৱে এই বিষয়টো তল পেলাব৷ কিন্তু এই সময়খিনিৰ বাহিৰে আমি কিমান সজাগ এই খাটি খোৱা লোকসকলৰ বাবে৷ আমি কেতিয়াবা হ’লেও তেওঁলোকৰ জীৱনটো জুমি চোৱাৰ চেষ্টা কৰিছোনে? কিমান জানো আমি তেওঁলোকৰ বিষয়ে?\nদিনটো হাড় ভাঙা পৰিশ্ৰম কৰা এই লোকসকলক ভাগৰ পলুৱাবলৈ প্ৰয়োজন হয় হাড়িয়াৰ৷ চাহ বাগানৰ অস্বাস্থ্যকৰ পৰিৱেশত ডাঙৰ হোৱা শিশুসকলে আপোনাৰ, মোৰ দৰে জীৱন এটা হয়তো কেতিয়াও কল্পনা কৰিব নোৱাৰে; কাৰণ বহু চাহ বাগিচাত এতিয়াও নাই এখন ভাল প্ৰাথমিক ভাল বিদ্যালয়, এতিয়াও তেওঁলোক বঞ্চিত প্ৰাথমিক চিকিৎসা সেৱাৰ পৰা৷ এওঁলোকৰ জীৱনৰ ওপৰতে গৱেষণা কৰি বহু লোকে এতিয়া মাহে মোটা ৰকমৰ ধন উপাৰ্জন কৰিছে; কিন্তু বছৰৰ পিছত বছৰ জুৰিও সলনি নহ’ল এইসকলৰ জীৱন৷ অন্ধবিশ্বাসৰে ভৰপুৰ এওঁলোকৰ সমাজ৷ বেমাৰ হ’লে চিকিৎসকৰ ওচৰলৈ যোৱাৰ পৰিৱৰ্তে এওঁলোক যায় বেজ-ওজাৰ ওচৰলৈ৷\nচাহ বাগানৰ অস্বাস্থ্যকৰ পৰিৱেশত ডাঙৰ হোৱা শিশুসকলে আপোনাৰ, মোৰ দৰে জীৱন এটা হয়তো কেতিয়াও কল্পনা কৰিব নোৱাৰে; কাৰণ বহু চাহ বাগিচাত এতিয়াও নাই এখন ভাল প্ৰাথমিক ভাল বিদ্যালয়, এতিয়াও তেওঁলোক বঞ্চিত প্ৰাথমিক চিকিৎসা সেৱাৰ পৰা৷ এওঁলোকৰ জীৱনৰ ওপৰতে গৱেষণা কৰি বহু লোকে এতিয়া মাহে মোটা ৰকমৰ ধন উপাৰ্জন কৰিছে; কিন্তু বছৰৰ পিছত বছৰ জুৰিও সলনি নহ’ল এইসকলৰ জীৱন৷\nআমাৰ সমাজতে বহু উচ্চশিক্ষিত লোক আছে। কিন্ত কেতিয়াবা হ’লেও জানো তেওঁলোক এই লোকসকলৰ ওচৰলৈ গৈছে? সদায় আমাৰ সমাজখনে তেওঁলোকৰ পৰা নিৰাপদ দুৰত্বত অৱস্থান কৰিছে৷ যেন তেওঁলোক আমাৰ মানুহ নহয়৷ হয়তো বৰ্তমান সময়ত আটাইতকৈ শোষিত লোকসকল হ’ল তেওঁলোক৷ চৰকাৰে তেওঁলোকক ব্যৱহাৰ কৰে ভোটৰ বাবে; বাকী একো দায়িত্ব নাই৷ বাগানসমুহত খোলাকৈ বিক্ৰী হয় হাড়িয়া- সেয়া সকলোৱে জানে৷ কিন্তু প্ৰশাসনে নলয় ব্যৱস্থা৷ কিয় নলয় সেয়াও জনা কথা। আনহাতে, এই হাড়িয়াৰেই যে ভোটো কিনা যায়, সেই কথাও চৰকাৰ গঠন কৰিব খোজা সকলে জানে। সেয়েই ভোটৰ আগনিশা হাড়িয়া-চূলাই-দেশী-বিলাতী নানা বটল বাগানৰ লাইনলৈ যায়। কিমান পৰিমাণত যায় সেই অংকই ভোটৰ অংকও ওলট-পালট কৰে, কৰিব পাৰে।\nবাগানসমুহত খোলাকৈ বিক্ৰী হয় হাড়িয়া- সেয়া সকলোৱে জানে৷ এই হাড়িয়াৰেই যে ভোটো কিনা যায়, সেই কথাও চৰকাৰ গঠন কৰিব খোজা সকলে জানে। সেয়েই ভোটৰ আগনিশা হাড়িয়া-চূলাই-দেশী-বিলাতী নানা বটল বাগানৰ লাইনলৈ যায়। কিমান পৰিমাণত যায় সেই অংকই ভোটৰ অংকও ওলট-পালট কৰে।\nহাড়িয়া বা চুলাই নিৰ্মুল মুখেৰে কোৱা কথা৷ কিন্তু অসম্ভৱ৷ আমি তেওঁলোকক সজাগ কৰিব লাগিব৷ এইবোৰ এদিনতে কৰা নাযায়৷ প্ৰথমতে আমি তেওঁলোকৰ ওচৰ চাপিব লাগিব৷ তেওঁলোকক বুজাব লাগিব৷ অকল এদিন সভা কৰি চুলাইৰ অপকাৰিতা বুজালেই যে এই অসূয়া কমিব সেইটো ভবাটো তেনেই হাস্যকৰ কথা৷ এইটো এটা নিয়মীয়া, আন্তৰিক চেষ্টা হ’ব লাগিব৷ এই চেষ্টা কৰিব লাগিব মাতৃসকলৰ সহযোগত৷ যিহেতু শিশু এটাৰ ভৱিষ্যত বহুখিনি মাতৃৰ ওপৰত নিৰ্ভৰ কৰে৷ এনেই নিজৰ সুবিধাৰ বাবে গৱেষণা কৰি একো লাভ নাই৷ এইবোৰ চেষ্টা নকৰি নিজৰ চৰাঘৰত চাহৰ কাপত চুমুক দি ফেচবুকত লিখি একো সমস্যা সমাধান কৰিব পৰা নাযায়৷ আমাৰ শুচিবায়ুগ্ৰস্ততাৰ বাবে ইতিমধ্যেই বহু জনজাতি আমাৰ পৰা আতৰি গ’ল৷ এতিয়া হাতে কামে কৰাৰ সময়৷ নহ’লে এই কাণ্ডটোও আন বহু কাণ্ডৰ দৰে সময়ত জাহ যাব৷\nPrevious ৰাজ্যত সুৰা ট্ৰেজেডী : অধোগতি সমাজ আৰু দায়িত্বজ্ঞানহীন চৰকাৰ\nNext ঘড়ীয়ে কৰে টিক্ টক্


Assamese Idioms Starting With ' আ '\nআ কৰিলেই আল জিভা দেখা\nকথা এটা কোৱা মাত্ৰই ভালদৰে অৰ্থ বুজি পোৱা সামৰ্থ\nWhen someone can understand the meaning of speech as soon as it is spoken\nContributed By: Dr. Armaan U. Muzaddadi on 2012-11-04 11:33:45...More\nআঁঠুৱা চাই ঠেং মেলা\nনিজৰ সামৰ্থ্য অনুসৰি কাম কৰা\nTo do something withinalimit of one`s capacity.\nContributed By: jaimini bora on 2009-05-03 15:26:09...More\nআঁতুৰত নিয়ম নাস্তি ৷\nআঁতুৰত অৰ্থাৎ কঠিন পৰিস্থিতত পৰিলে মানুহে নিয়ম কানুন মানি চলাৰ থল নাথাকে, কাৰণ তেনে ক্ষেত্ৰত নিজৰ প্ৰাণ বচোৱাটোহে প্ৰথম কৰ্ত্তব্য হৈ পৰে ৷\nContributed By: Dr. Armaan U. Muzaddadi on 2013-08-01 23:02:37...More\nআইধৰতকৈ বাইধৰ চাৰ্ হ\nএটা বিপদৰ ওপৰত আন এটা তাতোকৈ ডাঙৰ বিপদ আহি পৰা\none trouble following another with greater intensity\nContributed By: Pankaj Jyoti Mahanta(পংকজ জ্যোতি মহন্ত) on 2011-03-27 05:34:54...More\nআকস্মিক বেমাৰৰ প্ৰকোপ বা বিপদ কালত নিৰুপায় হ\nto be inabewildered or helpless state\nContributed By: Pankaj Jyoti Mahanta(পংকজ জ্যোতি মহন্ত) on 2011-03-27 05:23:54...More\nআইয়ে চাই মুখলৈ, তিৰোতাই চাই হাতলৈ ৷\nযেতিয়া মানুহজন ঘৰলৈ আহে, মাকে মুখলৈ অৰ্থাৎ স্বাস্থ্যলৈ লক্ষ্য কৰে, কিন্তু ঘৈণীয়েকে হাতলৈ অৰ্থাৎ ধন সম্পত্তি, বয়-বস্তু কিবা আনিছে নেকি তালৈহে লক্ষ্য কৰে৷\nA saying exemplifying unconditional affection between mother and child. When you come home, your mother will look at your face while your wife will look at your hands to find what you have brought for her. This indicates that the mother is more concerned about his son`s well-being.\nContributed By: Rupankar Mahanta on 2009-10-12 07:39:51...More\nআইৰ কুৰ্ম্মা ঢেকুৰা, তিৰীৰ কুৰ্ম্মা বপুৰা ৷\nঘৈণীয়েকৰ সমন্ধীয়সকলক অধিক মান দি, নিজৰ ফলীয়া সমন্ধীয়সকলক অৱহেলা কৰা।\nYour wife`s relatives often get better treatment than your own.\nContributed By: Rupankar Mahanta on 2009-10-12 07:36:31...More\nআইৰ ঘৰলৈ যাম, দুবেলা দুমুঠি খাম | বিধাতাই বোলে ময়ো পাছে পাছে যাম ||\nবিয়া দিয়া ছোৱালী মাকৰ ঘৰলৈ যোৱাটো বৰ সুখৰ কথা | কিন্তু তাতো গৈ যদি বিধিৰ বিপাকত অশান্তিৰ মূখামূখি হয় সি বৰ দুৰ্ভাগ্যৰ কথা | এইষাৰ ফকৰাৰ অৰ্থ "ভবা কথা নহয় সিদ্ধি, বাটত আছে কণা বিধি" ফকৰা ফাঁকিৰ দৰেই হয় |\nSometimes, misfortune does not leave people to enjoy in good time also.\nContributed By: Pankaj Borah (পঙ্কজ বৰা) on 2008-03-15 11:18:07...More\nআইৰ সমান হ`ব কোন, নদীৰ সমান ব`ব কোন?\nনদীৰ পানী যেনেকৈ নিৰবিচ্ছিন্নভাবে বৈ থাকে, একেদৰে সন্তানৰ কাৰণে মাকৰ মৰম-স্নেহ সদায় অক্ষুণ্ণ থাকে ৷ সেয়ে মাকৰ সমান কোনোৱেই হ`ব নোৱাৰে ৷\nThe love and affection of mother always remains unchanged and unmatched for her children like the way water flows inariver.\nContributed By: Dr. Armaan U. Muzaddadi on 2014-02-04 02:46:12...More\nআইৰ সমান হ’ব কোন, নৈৰ সমান ব’ব কোন?\nআইৰ সমান কোনেও আদৰ আৰু মৰম দিব নোৱাৰে, যি দৰে নৈ বৈ থাকে কোনো আপত্তি নকৰাকৈ সমাজক নিৰবে পানীৰ যোগান ধৰি৷\nThere is none in the whole world like own mother, who loves us, care for us withaclear mind. She likesariver, who flows regularly & silently without any complain.\nContributed By: shekhar borah on 2009-05-04 07:22:26...More\nআইৰো বার্তা, গঙ্গাৰো যাত্রা\nগঙ্গা যাত্রা কৰোঁতে অর্থাৎ তীর্থ ভ্রমণ কৰিবলৈ যাওঁতে বিয়া দিয়া ছোৱালীয়ে যদি মাকৰ ঘৰতো সোমাই মাকৰ খবৰ লৈ আহিব পাৰে, তেতিয়া হ’লে আনন্দৰ সীমা নাথাকে৷ গতিকে এই ফকৰা-যোজনাটোৱে একে আয়াসতে দুটা মনে বিছৰা কাম সমাধা হোৱা বুজায়৷\nA daughter usally loves to visit her home after her marriage; while going for pilgrimage if she can visit her mother, then joy knows no bounds. It implies performing two satisfying jobs onasingle occassion.\nContributed By: Barnali Deuri Bora on 2010-10-26 01:32:25...More\nবিপদৰ সময়ত পোৱা উপযুক্ত সাহায্য\nappropriate relief received at the time of necessity\nContributed By: Probodh Borah (প্ৰবোধ বৰা) on 2012-01-26 09:51:46...More\nঅলীক বা আচৰিত কল্পনা কৰা\nContributed By: Pranjit Kalita(প্ৰাণজিৎ কলিতা) on 2010-02-22 08:50:26...More\nআকাশী স্বৰগ ভাগি পৰ্\nসকলো প্ৰকাৰৰ বিপদৰ হেঁচাত বিবুদ্ধি হ\nto be bewildered by pressing adversities\nContributed By: Pankaj Jyoti Mahanta(পংকজ জ্যোতি মহন্ত) on 2011-03-27 05:41:49...More\nআকাশৰ ফালে থু পেলালে নিজৰ মুখত পৰে ৷\nপৰিস্থিতি বুজি কথা নক`লে বা কাৰ্য্য নকৰিলে, সেই কথা বা কাৰ্য্যৰ কুফল নিজে ভুগিব লগীয়া হয় ৷\nWhoever spits against the wind spits against his own face.\nContributed By: Dr. Armaan U. Muzaddadi on 2013-08-01 22:55:35...More\nআগতে মাছটি, বগলীটি কণা\nবগলীয়ে চকুৰ আগতে থকা মাছটোও কেতিয়াবা দেখা নোপোৱাৰ নিচিনাকৈ মানুহে হাততে পোৱা সুযোগটোও মন নকৰে৷\nLikeaheron not spottingafish lying in front of him, sometimesaman fails to realise and take advantage of the opportunities before him.\nContributed By: Probodh Borah (প্ৰবোধ বৰা) on 2010-08-02 23:48:09...More\nআগফালে বৰচুৰিয়াৰ ফেৰ, পিছফালে ঢকুৱাৰ বেৰ৷\nবাহ্যিকতাত মুধাফুটা কিন্তু ভিতৰি অসাৰ৷ ʻবাহিৰে ৰংচং ভিতৰে কোৱাভাতুৰিʼ-ৰ সমাৰ্থক৷\nHigh on external appearance but internally inferior in quality\nContributed By: ভগৎ লাল দত্ত (Bhagat Lal Dutta) on 2010-12-11 07:36:20...More\nআগফালে মাৰো দাং, পিছফালে ধোবাং বাং\nঘৰত থকা মানুহ আৰু বস্তুবোৰৰ সুৰক্ষা সম্ভৱ যদিহে আগফাল আৰু পিছফালৰ দুয়োখন দৰ্জা বন্ধ ৰখা হয় ৷ অৰ্থাৎ নিজকে বছাব হলে সকলোফালৰ পৰা সুৰক্ষিত কৰিব লাগিব ৷\nA state of utter carelessness. You have secured the front entrance by properly locking it while forgeting to do the same with the back entrance and left it open. To protect yourself you need to safegurd you from threats that may come form all sides.\nContributed By: Rupankar Mahanta on 2008-03-14 03:22:42...More\nআগে পিচে দুজন হ’লে অকলেই যাব পাৰি; এধানমান পিটিকা হ’লে শুদাই খাব পাৰি |\nআত্মবিশ্বাস নথকা মানুহে যিকোনো কাম কৰিবলৈ সদায় কেৱল আনৰ সহায়ৰ বাবে বাট চাই থাকে |\nA person without self-confidence always waits for other's help for doing any little thing.\nContributed By: Probodh Borah (প্ৰবোধ বৰা) on 2010-08-18 15:09:35...More\nআগেয়ে আছিলো দোৱেনী-মোৱেনী, গোৱালে বুলিছিল আই; এতিয়া হ’লো লেজ-গোবেৰী, পালতো নিদিয়ে ঠাই ৷\nখীৰতী গাই এজনীয়ে ভালদৰে গাখীৰ দি থকাৰ কালচোৱাত গৰাকীয়ে বৰ আদৰ-যত্ন কৰি পুহি ৰাখে; কিন্তু গাখীৰ নোহোৱা হৈ বেমাৰী হ’লে আলাই-আথানি কৰে ৷ অৰ্থাৎ যাৰ পৰা নিজৰ কোনো লাভ হোৱাৰ সম্ভাৱনা থাকে অথবা যি ক্ষমতাশালী, তেনে লোককহে সকলোৱে আদৰ-সাদৰ কৰে ৷ একেজন ব্যক্তি ক্ষমতাহীন হ’লে কিন্তু কোনোৱে তেওঁক আদৰ নকৰে ৷\nA man in power is shown respect by anyone with the expectation of getting some sort of favour from him. However, the same person is neglected when he loses power.\nContributed By: Probodh Borah (প্ৰবোধ বৰা) on 2011-10-19 12:50:26...More\nআগৰ গৰুক বাঘে খায় |\nসদায় সকলোতকৈ আগত যাবলৈ বিচৰা অত্যুত্‍সাহী মানুহে নানান বিপদৰ সন্মুখীন হয় |\nAn over-enthusiastic person, who always wants to move ahead of others, has to face lot of troubles.\nContributed By: Probodh Borah (প্ৰবোধ বৰা) on 2010-08-18 14:41:55...More\nআগৰ হাল যিফালে যায় পিছৰ হালো সেইফালেই যায় ৷\nপথাৰত হাল বাওঁতে আগৰ হালৰ পিছে পিছে দ্বিতীয়টো হাল, দ্বিতীয়টোৰ পিছে পিছে তৃতীয়টো.. ইত্যাদি ধৰণে চলে ৷ একেদৰে কোনো এক পৰিয়ালৰ অগ্ৰজৰ চলন-ফুৰণ, আচাৰ-ব্যৱহাৰ, হাৱ-ভাৱ, বদ অভ্যাস, অশিষ্ট আচৰণ আদি অনুজে অনুকৰণ কৰে, শিকে আৰু একেধৰণৰ আচৰণ প্ৰদৰ্শন কৰে ৷ সাধৰণতে কোনো ব্যক্তিয়ে জ্যেষ্ঠজনক দেখি বেয়া আচৰণ শিকিলেহে এই ফকৰাৰ প্ৰয়োগ হয় ৷\nThe youngs ofafamily follow the foot steps of the elders, normally when someone learns bad habits, attitude, manners or behavour from their elders.\nContributed By: Dr. Armaan U. Muzaddadi on 2013-08-03 16:24:14...More\nআছিলো বামুণ হ`লো নটা৷ ছোৱালী আনিলো গো-চাল কটা ৷\nআগৰ দিনত ব্ৰাহ্মণে নচা অথবা মুচিয়াৰৰ দৰে তথাকথিত নীহকূলীয়া ছোৱালী বিয়া কৰোৱাটো সমাজ-বিৰুদ্ধ গৰ্হিত কাম বুলি ভবা হৈছিল ৷ গতিকে এই যোজনাটো সামাজিক পৰম্পৰা উলংঘা কৰাৰ অৰ্থত ব্যৱহাৰ হয় ৷\nThis idiom is used to refer toaperson indulging in something contradictory to social customs and traditions.\nContributed By: Probodh Borah (প্ৰবোধ বৰা) on 2011-04-26 13:02:18...More\nআছে গৰু নাবাই হাল, থকাতকৈ নথকাই ভাল / আছে গৰু নেবাই হাল, হোৱাতকৈ নোহোৱাই ভাল\nমানুহে নিজৰ হাতত থকা সম্পদবিলাক ভালদৰে ব্যৱহাৰ নকৰিলে সম্পদ নথকাৰ দৰেই হয়৷ অৰ্থাৎ মানুহে নিজৰ সম্পদবিলাক সঠিকভাৱে কামত খটুওৱা উচিত৷\nIf one does not utilize his resources properly there is no benefit of having them.\nContributed By: Prasenjit Khanikar on 2008-02-28 10:18:43...More\nআঠুৰ মঙহ বুকুত নেলাগে।\nযেনেদৰে বুকুৰ মঙহ যিমান আপোন, সিমান আপোন আঠুৰ মঙহ হব নোৱাৰে, একেদৰে বিজাতীয় বা পৰ মানুহ কেতিয়াও নিজ মানুহৰ দৰে আপুন হব নোৱাৰে।\nA person cannot be very close to another person who hasahighly different set of cultural characters\nContributed By: Dr. Armaan U. Muzaddadi on 2008-10-25 02:28:13...More\nআঠুৱা তলৰ মহ৷\nঅতি দূৰ্বল লোক৷\nComparatively very weak person.\nContributed By: Sitaram Upadhyaya on 2015-03-03 09:44:40...More\nআদা বেপাৰীয়ে জাহাজৰ খবৰ লোৱা\nঅদৰকাৰী কথাৰ প্ৰতি মনোযোগ দিয়া\nTo show interest on irrelevant or unnecessary matters\nContributed By: Probodh Borah (প্ৰবোধ বৰা) on 2010-08-01 10:36:39...More\nআদাক দেখি উঠিল গা, কেতুঁৰিয়ে বোলে মোকো খা |\nআক দেখি, তাক দেখি; কুকুৰে পালে একাদশী |\nবেলেগক দেখি কাৰোবাৰ অনাহকতে গা উঠা স্বভাৱ\nBy looking at others performance, somebody shows pseudo enthusiasm thinking that even he can do the same.\nContributed By: Pankaj Borah (পঙ্কজ বৰা) on 2008-02-28 22:13:37...More\nআপুতৰ পুত কোঁচতে মুত ৷\nপুত্ৰ সন্তান নোহোৱা ব্যক্তিয়ে পুত্ৰ পালে তাক অতিমাত্ৰা মৰম কৰি, নকৰিবলগীয়া কাম কৰিলেও অকনো আপত্তি নকৰে আৰু একেদৰে মানুহে যেতিয়া অতি আশাৰে লব্ধ বস্তুৰ প্ৰতি মাত্ৰাহীনভাৱে যত্নবান হয় তেতিয়া এই ফকৰাৰ প্ৰয়োগ হয় ৷\nWhen one shows excessive love and care for an object, person or material.\nContributed By: Dr. Armaan U. Muzaddadi on 2013-08-03 16:42:58...More\nআপুনি বয়স হৈলে বুদ্ধি হৈব ভাল\nবয়স হলে আপোনা-আপুনি পাৰিপক্কতা আহে\nA person matures along with age.\nContributed By: Barnali Deuri Bora on 2010-10-26 08:37:33...More\nআপোন ভাল পাগলেও বুজে ৷\nনিজ স্বাৰ্থ সকলোৱেই বুজি পায়, সি লাগিলে পাগলেই নহওক কিয় ৷\nEvenafool knows his business.\nContributed By: Dr. Armaan U. Muzaddadi on 2013-08-01 23:08:54...More\nআপোন ভালেই জগত ভাল |\nনিজে ঠিক থাকিলে সমগ্র পৃথিৱী খনেই ঠিক থাকে | কোন কেনেকৈ ক’ত মিলি থাকিব পাৰে সেইটো নিজৰ ওপৰতে নিৰ্ভৰ কৰে |\nIf anyone is perfect by his own, then he will find everything perfect around him.\nContributed By: Pankaj Borah (পঙ্কজ বৰা) on 2008-04-29 10:33:06...More\nআপোন হাত জগন্নাথ, পৰত আশ, বনত বাস |\nলোকৰ ওপৰত নির্ভৰ কৰাতকৈ নিজ হাতে কাম কৰা মঙ্গল | লোকে কৰিব কৰিব বুলি আশা পালি থাকোতে কেতিয়াবা মূৰামূৰি সময়ত গৈ বিপদত পৰিব লগা হয় |\nIts better to be self dependent.\nContributed By: Pankaj Borah (পঙ্কজ বৰা) on 2008-04-29 09:44:53...More\nআপোন-নামা উত্তমা, পিতৃ-নামা মধ্যমা ৷\nযি স্বনিৰ্ভৰশীল, তেওঁ সৰ্বোত্তম ৷ আনহাতে যি পিতৃৰ আৰ্জনৰ ওপৰত নিৰ্ভৰ কৰি জীয়াই থাকে, তেওঁক মজলীয়া ব্যক্তিত্বৰ লোক বুলি ধৰা হয় ৷\nSelf-reliance is the best policy. One, who lives on his/her father's earnings, is considered to haveapersonality of medium standard.\nContributed By: Probodh Borah (প্ৰবোধ বৰা) on 2011-08-05 08:16:51...More\nআপোনাৰ নাক কাটি সতিনীৰ যাত্রা ভঙ্গ কৰা |\nসতিনীক সাধাৰণতে সকলোতকৈ বেছি শত্ৰু বুলি জ্ঞান কৰা হয়। সেয়ে সতিনী মাকৰ ঘৰলৈ যোৱাৰ সময়ত আন জনীয়ে প্রয়োজন হ'লে নিজৰ নাক কাটি হলেও যাত্রা ভংগ কৰাবলৈ কুন্ঠাবোধ নকৰে।\nইয়াৰ দ্বাৰা প্রয়োজন হ'লে নিজৰ ক্ষতি কৰি প্ৰতিদ্বন্দীৰ অনিষ্ট কৰিবলৈও কুন্ঠাবোধ নকৰা স্বভাৱৰ বিষয়ে বুজোৱা হৈছে |\nEven harming oneself, one wants to take revenge on his/her opponent or rival.\nContributed By: Pankaj Borah (পঙ্কজ বৰা) on 2008-03-07 09:28:08...More\nআপোনাৰ মন যেনে, সকলোকে দেখে তেনে ৷\nযাৰ নিজৰ মনত বেয়া ভাৱ থাকে, সি আনকো তেনে বুলিয়েই ভাৱে ৷ কলুষিত মনৰ মানুহে সাধু লোককো সন্দেহ কৰে ৷\nOne who has ill feelings in his mind thinks that everyone is like him and suspects even an honest person.\nContributed By: Probodh Borah (প্ৰবোধ বৰা) on 2010-10-05 23:45:51...More\nআম গছত কঠাল নধৰে ৷\nযি মানু্হ যিমান অভিজ্ঞ বা পাৰ্গত, তেনে মানুহৰ পৰা সিমানখিনিয়েই আশা কৰিব পাৰি, তাতকৈ বেছি কেতিয়াও আশা কৰিব নোৱাৰি ৷\nContributed By: Dr. Armaan U. Muzaddadi on 2013-08-01 23:14:51...More\nআমকলা হোৱা দিয়ে, দৈকলাৰ জুতি লাগে ।\nকাৰোবাৰ কষ্ট আৰ্জিত ফলক আন কোনোবাই আয়াসতে ভোগ কৰা ।\nEnjoy the hardwork of others.\nContributed By: Prasanta Borah (প্ৰশান্ত বৰা) on 2008-07-28 04:55:06...More\nআমে বান, কঠালে ধান ।\nযিটো বছৰত আমে বেছিকৈ মলিয়াই /আম গছত ফুল বেছিকৈ হয় সেই বছৰত সেয়া বানপানী হোৱাৰ আগজাননি বুলি কোৱা হয় আৰু যিটো বছৰত কঠাল গছত বেছিকৈ কঠাল হয় সেই বছৰত ধানৰ খেতি ভাল হয় বুলি প্ৰবাদ আছে ।\nToo many mangoes in trees bring flood and too many jack fruits paddy.\nContributed By: Anjali Sonowal on 2008-09-05 13:50:18...More\nআমো নাই, ফৰ্মুটিও নাই\nকোনো এটা কাম সময়মতে সমাধা নোহোৱা আৰু কামটোৰ দ্বায়িত্ব যাক দিয়া হৈছিল তেওঁ মুৰামুৰি সময়ত মূৰ পোলোকা দিয়া\nWhenajob is not completed on time and the person to whom the job has been given also not turning up.\nContributed By: Barnali Deuri Bora on 2010-10-25 07:02:40...More\nআলহীলৈ বুলি হাঁহ মাৰি ঘৰে-ঘৰোৱাহে খায় ৷\nআনক আপ্যায়িত কৰিবলৈ বা আনৰ কাৰণে গোটোৱা বস্তু নিজৰ কামত লগোৱা\nTo use something prepared or gathered for others to serve one's own purpose.\nContributed By: Probodh Borah (প্ৰবোধ বৰা) on 2010-09-17 23:57:03...More\nআলহীয়ে বিচাৰে শাকত লোণ ধান কিনাই বিচাৰে ডাঙৰ দোন\nআগৰ কালত লোণ বৰ মহঙা হোৱা বাবে সাধাৰণ ৰাইজে লোণৰ সলনি খাৰহে ব্যৱহাৰ কৰিছিল আৰু আলহী বা অঙহী-বঙহী আহিলেহে লোণেৰে ভাতসাজ খাইছিল ৷ আটকীয়া বুলি জানিও আলহীয়ে লোণকণ হলেহে ভাল পায় আৰু ধান কিনোতাই থবলৈ ডাঙৰ দোন বিচাৰে ৷ অৰ্থাৎ সকলোৱে নিজৰ স্বাৰ্থকহে প্ৰাধান্য দিয়ে ৷\nSalt was very expensive in earlier days still guests loved when their curry was preapared with salt andapaddy- buyer wants larger vessels for storing them , which mean every one wants their own objectives to be fulfilled.\nContributed By: Barnali Deuri Bora on 2010-11-23 00:21:04...More\nআলালৰ ঘৰৰ দুলাল ৷\nধনী মাক-দেউতাকৰ অতিৰিক্ত মৰমৰ বাবে স্বভাৱ নষ্ট হোৱা সন্তান ৷\nThe spoilt child ofarich parent.\nContributed By: Dr. Armaan U. Muzaddadi on 2013-08-01 23:24:05...More\nআলিবাটত চালি ধৰা\nকাম-বন নকৰি ধুন মাৰি ফুৰা\nTo wander here and there without doing anything\nContributed By: Probodh Borah (প্ৰবোধ বৰা) on 2012-03-03 07:33:49...More\nআলু খালে ভোলানাথে, কল খালে জগন্নাথে, বাকলি চুহিলে যি, ধন ভৰি মৰে সি ৷\nআচল দোষীয়ে শাস্তি নাপায়, সাধাৰণ সহযোগীবোৰেহে জৰিমনা ভৰে৷\nThe real culprit escapes punishment, while the minor associates get the punishment.\nContributed By: Rupankar Mahanta on 2009-10-12 07:41:32...More\nআলৈ এথানি কৰ ৷\nউপলুঙা কৰ, অত্যাচাৰ কৰ, অযন্ত কৰ ৷\nTo look down upon, not taking care, to insult or neglect.\nContributed By: Dr. Armaan U. Muzaddadi on 2013-12-11 03:29:50...More\nআহক বাৰিষা, কাটক পাত; ৰৈ যা ভিনীহি খাই যা ভাত |\nকিবা এটা ভবিষ্যতে হ'ব বুলি আশা দি কাৰোবাক আভূৱা ভাৱী থকা |\nTo keep someone waiting by referring to something which is expected to happen only in distant future.\nContributed By: Pankaj Borah (পঙ্কজ বৰা) on 2008-03-17 05:30:10...More\nআহিল কণা, গ’ল কণা, খাগৰি কাটিলো তিনি কণা\nগুৰুত্বপূৰ্ণ কাম এটা কৰিম কৰিম বুলি এলাহ কৰি পেলাই থোৱা\nTo keep an important matter pending lethargically\nContributed By: Probodh Borah (প্ৰবোধ বৰা) on 2010-07-26 18:29:56...More\nআহু চাবা গধূলি, শালি চাবা পুৱা, জাকৈ বাওঁতে ছোৱালী চাবা কোন কেনেকুৱা।\nআহু ধান গধূলি চাব লাগে, আনহাতে শালি ধান ৰাতিপুৱা চাব লাগে। ঠিক তেনেদৰে ছোৱালী চাবলৈ হলে জাকৈ বাই থকা অবস্থাত চাব লাগে। (ডাকৰ বচন)\nOne should see the growth of `Ahu` paddy in the evening and that of `Sali` in the morning. Similarly, one has to look forabride when girls are fishing.\nContributed By: Biraj Kumar Kakati on 2008-07-28 20:40:40...More\nআহ্ বৰডেকা ভোজ খাবলৈ যাওঁ৷\nআগতীয়া প্ৰস্তুতি অবিহনে ডাঙৰ সিদ্ধান্ত লোৱা ৷\nTakingahuge decision without prior arrangement or preparation.\nContributed By: Ratul (P) Talukdar on 2011-06-30 11:52:07...More\nআয় কালত ব্যয় নাই, মৰণৰ কালত আহূদি নাই\nআৰ্জনৰ উপায় থকা সময়ত বিষেশ ব্যয় নহয়, কিন্তু যেতিয়া নাতনি হয়, তেতিয়াহে প্ৰয়োজনো বাঢ়ে৷\nIn time of plenty you had very little means to spend and enjoy. But when you need it most, resources become scarce.\nContributed By: Rupankar Mahanta on 2009-12-11 06:44:50...More\nআয় চাই ব্যয়\nউপাৰ্জনৰ পৰিমাণ চাইহে খৰচৰ মাত্ৰা কম-বেছি কৰা উচিত । আয়ৰ পৰিমাণ নাচাই যধেমধে ব্যয় কৰা অনুচিত ।\nContributed By: Mouchumi Bhuyan (মৌচুমী ভূঞাঁ) on 2009-11-27 10:56:49...More\nআৰ ছিগা চুলি, তাৰ ছিগা চুলি বান্ধি যাও নেঘেৰি খোপা\nআৰ তাৰ পৰা ধাৰ কৰা বস্তুৰে নিজৰ গৰিমা বঢ়োৱাৰ চেষ্টা কৰা\nAttempt to show off by borrowing others' resources.\nContributed By: Pankaj Borah (পঙ্কজ বৰা) on 2008-03-07 09:07:45...More\nআৰৈতকৈ উখুৱাৰ খচখচনি টান ৷\nউচ্চ প্ৰবৃত্তিৰ লোকতকৈ নীচ মনোবৃত্তিৰ মানুহ বেচি বিৰক্তিকাৰক বা খেচখেচিয়া ৷\nA person with low mentality is more importunate thanagood human being.\nContributed By: Barnali Deuri Bora on 2010-11-19 02:46:21...More\nআৰ্জিলে ভুঞ্জিবও লাগে ৷\nনিজে কৰা ভাল-বেয়া সকলো কৰ্মৰ ফল ভোগ কৰিবলৈ মানুহ সাজু থাকিব লাগে ৷\nOne has to remain prepared to face the consequences of his own deeds, whether good or bad.\nContributed By: Probodh Borah (প্ৰবোধ বৰা) on 2010-10-10 18:44:03...More\nআৰ্জে নন্দ গোৱালে, খায় বোন্দা শিয়ালে ৷\nএজনে কষ্ট স্বীকাৰ কৰি কৰা ভাল কামৰ ফল আনজনে বিনা পৰিশ্ৰমে উপভোগ কৰা ৷\nThe act of enjoying the fruits of hardwork done painstakingly by someone else.\nContributed By: Probodh Borah (প্ৰবোধ বৰা) on 2010-10-10 18:40:57...More


Home Unlabelled জীৱন যৌৱন (সম্পৰ্ক)\nযি পাঁচ ধৰণৰ নাৰীৰ পৰা আঁতৰত থকাই মংগল\nজীৱনৰ বাটত যদি বিশেষ জটিলতা বা অসুবিধাত পৰিব খোজা নাই, তেন্তে সম্পৰ্ক ৰক্ষাৰ বাটত এই সকল নাৰীৰ পৰা আঁতৰত থকাই আপোনাৰ পক্ষে উত্তম হব ৷\n১. আপোনাৰ প্ৰাক্তন প্ৰেয়সী\nযদি আপোনাৰ সম্পৰ্ক এটাৰ ইতি পৰোতে বৰ এটা ভাল পৰ্যায়ত কথাবোৰ শেষ হোৱা নাছিল, তেন্তে পূৰ্বৰ প্ৰেয়সীক পুনৰ দেখা কৰাৰ ইচ্ছা বাদ দিয়াই ভাল৷ প্ৰাথমিক ভাৱে, যিহেতু আপোনালোক দুয়ো দুয়োৰে লগত প্ৰকৃততে মিলিব পৰা বিধৰ নহয়েই, আৰু কিছুমান চিৰিয়াছ ইছ্যু থকাৰ বাবেইটো আপোনালোকৰ সম্পৰ্কৰ অৱনতি ঘটিছিল, সেই কথা পাহৰি নাযাব৷ যদি পুনৰ লগ খোৱাৰ কথা মনলৈও আহিছে, এই নিমিলা অংকবোৰে পুনৰ সম্পৰ্কত যে কেৰোণ নানিব, সেই সম্পৰ্কে জানো আপুনি নিশ্চিত হব পাৰিব ?\nএইটো সাধাৰণতেই বেছিকৈ ঘটে, যেতিয়া আপুনি অকলশৰীয়া হৈ থাকে আৰু অতীতৰ লগৰীয়ে আপোনাক অলপ সহানুভূতিৰেও দৃষ্টি দিয়ে, আৰু আপোনাৰ মনেও তেওঁৰ সতেই এটা সম্পৰ্ক পুনৰ গঢ় দিবলৈ বিচাৰে৷ কিন্তু সাৱধান হব, ই পুনৰ অনুশোচনা কৰিব লগীয়া পদক্ষেপ হিচাবে যাতে প্ৰমাণিত নহয়৷\n২.আপোনাৰ প্ৰিয় বন্ধুৰ ভনীয়েকঃ\nআপোনাৰ আটাইতকৈ ভাল বন্ধুজনৰ ভনীয়েকৰ সতে প্ৰেমৰ সম্পৰ্ক গঢ়ি তুলিবলৈ চেষ্টা নকৰাটোৱেই ভাল৷ ই মাত্ৰ আপোনাৰ বন্ধুৰ সতে বন্ধুত্বকেই ইতি পেলাব এনে নহয়, সম্পৰ্কত কিবা যতি বা বিঘিনি ঘটিব লাগিলে কোমল মনৰ ভনীজনীৰ মনত আঘাত দিয়াৰ বাবে আপোনাৰ বন্ধুৰ হাতৰ ঘোঁচা আপোনাৰ গালত পৰাৰ সম্ভাৱনাও প্ৰৱল ৷\nতাতে প্ৰেমৰ সম্পৰ্কত ধুমুহাটো আহিবই মাজে-সময়ে৷ গতিকে তেনে বেয়া ক্ষণত সেই বন্ধুৰ কান্ধত পৰি আপুনি উচুপিবওতো নোৱাৰিব! আৰু তেওঁ যে কথাবোৰ গম পালেও ভনীয়েকৰ ফলীয়া হৈয়েই মাত নিদিব, তাৰোতো কোনো ঠিকনা নাই ৷ সেয়ে প্ৰিয় বন্ধুৰ ভনীয়েকলৈ জন্মা সহজাত আকৰ্ষণক পাৰ্যমানে বাৰণ কৰক৷\n৩. বদনামে চুই যোৱা নাৰীঃ\nআপুনি জানে, এই নাৰীৰ সতে ডেটিং খুবেই মনোমোহা হব৷ আপুনি জানে বদনাম ওলোৱা কোনো নাৰীৰ সতে আপোনাৰ সম্পৰ্ক গঢ়াতো সহজ সাধ্য হব, আৰু সম্পৰ্কও হৈ উঠিব অতিশয় ৰঙীন আৰু মনোমোহা ৷ কিন্তু পাছৰ জীৱনৰ সময়চোৱাত সদায়েই অনুশোচনা কৰাতকৈ আগতেই সাৱধান হোৱা ভাল৷ বিশেষকৈ এবাৰ চৰ্চালৈ অহা নাৰীৰ ওপৰত ৰাইজৰ সন্দেহী ধৰণৰ চকু থাকেই৷আপোনাৰ ৰমনীয় ভাৱনাক মনৰ পাখি গুজি দি গোটেই জীৱন যাতে তাৰ বাবে দুৰ্ভোগ ভূগিব লগা নহয়, সেই বিষয়ে সতৰ্ক হওক ৷\n৪. সোণৰ মইনাৰ দৰে খৰচী নাৰী\nআপুনি এইবিধ খৰচী নাৰীৰ পৰা আঁতৰতে থাকক, যদিহে আপোনাৰ পকেটৰ লগতে বেংক বেলেন্স শূণ্য কৰিব খোজা নাই৷ এইবিধ নাৰীয়ে আপুনি সকলোতে ৰহন সানি এক চিৰ ৰোমাণ্টিক পৃথিৱীত বাস কৰাটো আশা কৰে৷ পদে পদে আপোনাৰ ভুল ধৰিব, আপুনি অফিচতে বেছি সময় দিয়ে ধৰণৰ অভিমান কৰিব ৷ আপুনি যে দুয়োৰে সংসাৰ বা ভৱিষ্যত উজ্বল কৰিবলৈকেহে অফিচত গেবাৰি খাটিছে সেয়াও তেওঁ গুৰুত্বহীন যেন দেখুৱাব৷\nকিন্তু ঘটনাটো সিমানতে শেষ নহয়, তেখেতৰ "ভাল বন্ধু" বোৰৰ উপদেশত তাই আপোনাক এনে এক অৱস্থালৈ লৈ যাব, যেন আপোনাৰ সৈতে বিৰক্ত হৈ হৈ তেওঁ আপোনাৰ সৈতে সম্পৰ্কটোৰ নিস্কৃতিহে বিছাৰিছে৷\n৫. আপোনাৰ বন্ধুৰ প্ৰাক্তন প্ৰেমিকা\nযদি আপুনি আপোনাৰ বন্ধুৰ সৈতে থকা বন্ধুত্বক কিছু সন্মান কৰে বা মূল্য দিয়ে, তেন্তে তেওঁৰ প্ৰাক্তন প্ৰেমিকাৰ সৈতে ডেটিঙলৈ যোৱাৰ কথা নভবাই ভাল৷ কাৰণ কথা বুলিলেই বতাহ, ই আপোনাৰ বন্ধু মহলৰ মাজত আপোনাৰ সুনামো নষ্ট কৰিব৷ যদি বন্ধুৱে এই ভাগি যোৱা সম্পৰ্কৰ পাছত কোনো নতুন সম্পৰ্কৰে জীৱনৰ বাটত আগুৱাই যোৱা নাই, তেন্তে আপোনাৰ সেই বন্ধুৰে যে সম্পৰ্ক শেষ হব সেয়া নিশ্চিত৷ আৰু আগতে যদিও আপোনাৰ তেওঁৰ প্ৰেমিকাৰ সৈতে কোনো সম্পৰ্ক নাছিল, তথাপি এতিয়া তেওঁ, তেওঁৰ সৈতে হোৱা মনোমালিন্যৰ আঁৰত আপুনি বা আপোনাৰেই অৰিহণা থকাৰ বুলি অংক কৰি পেলাব পাৰে৷ ফল হব পাৰে ভয়ানকো ৷\nজীৱন-যৌৱনৰ সকলো শেহতীয়া লেখা পঢ়িবলৈ ইয়াতে ক্লিক কৰক\n3rd one is really bad. One shouldn't write things like that here.\nARD August 6, 2013 at 8:07 PM\nplz write some genuine creative articles.these are copied from the times of india\nARD August 6, 2013 at 8:09 PM


Class12 Sociology NCERT Assamese - Question & Answer\nসামাজিক পৰিবৰ্তন আৰু অর্থনীতি\nAugust 2, 2021 June 8, 2021 by Assam Study Centre\nসামাজিক পৰিবৰ্তন আৰু অর্থনীতি পাঠৰ মূল সাৰাংশ\nপৰিৱর্তনশীলতা মানৱ সমাজৰ অন্যতম বৈশিষ্ট্য। পৃথিৱীৰ কোনো সমাজেই স্থবিৰ নহয়। সময়ৰ পৰিৱৰ্তনৰ লগে লগেই সকলো সমাজতে পৰিৱৰ্তন সূচনা হয়। ভাৰতীয় অর্থনীতি বুলিলে কৃষিভিত্তিক গ্রাম্য অর্থনীতিৰ কথাই বুজা যায়। সামাজিক পৰিৱৰ্তনৰ লগে লগেই গ্রাম্য ব্যৱস্থা কৃষি পদ্ধতিত আমূল পৰিৱর্তনে দেখা দিছে। কৃষিত প্রযুক্তিবিদ্যাৰ প্রয়োগ, উন্নত বীজ-সাৰ আৰু জলসিঞ্চন পদ্ধতি প্রয়োগে অর্থনীতিত পৰিবৰ্তন আনিছে। গ্রাম্য অর্থনীতিৰ মূল ভেঁটি হ’ল কৃষি। গ্রাম্য অর্থনীতিৰ পৰিবৰ্তনৰ অন্যতম কাৰণ হ’ল ভূমি সংস্কাৰ। ভূমিনীতি বা ৰাজহ নীতিৰ ওপৰত গ্রাম্য সমাজৰ বিকাশ বহু পৰিমাণে নিৰ্ভৰশীল। ভাৰতত বিভিন্ন সময়ত ভূমি ৰাজহ সম্পর্কীয় বিভিন্ন আইন বা ৰীতিৰ প্ৰচলন হৈছে যদিও ঔপনিৱেশিক ভাৰতৰ ভূমি নীতিয়ে পৰিৱৰ্তনৰ সূচনা কৰিলে। ব্রিটিছ ভূমি নীতিয়ে জমিদাৰ শ্ৰেণীৰ স্বাৰ্থ সুৰক্ষা কৰিছিল আৰু সাধাৰণ জনসাধাৰণে অধিক ৰাজহ আদায় দিব লাগিছিল। ভাৰতে স্বাধীনতা লাভ কৰাৰ পিছত পুনৰ ভূমি সংস্কাৰৰ বিভিন্ন আঁচনি ৰূপায়িত হয়। এনেধৰণৰ বিভিন্ন আঁচনি ৰূপায়ণৰ ফলত ভূমি-সংস্কাৰ আৰু কৃষিৰ উন্নতিয়ে ভাৰতীয় সমাজক গতিশীলতা প্রদান কৰে। স্বাধীন ভাৰতৰ ভূমি সংস্কাৰ আইনৰ ভিতৰত জমিদাৰী প্ৰথাৰ বিলুপ্তি, চিলিং আইনৰ জৰিয়তে ভূমি অধিগ্রহণ, অনুসূচিত জাতি আৰু জনজাতিৰ বাবে ভূমি আবেষ্টনী গঢ়ি তোলা, উন্নত বীজ আৰু সাৰৰ ব্যৱস্থা কৰা, জলসিঞ্চন আৰু ভূমি সংৰক্ষণৰ ব্যৱস্থা আদি অন্যতম। ভাৰতবৰ্ষত সেউজ বিপ্লৱ আৰম্ভ হৈছিল ১৯৬০ খ্রীষ্টাব্দৰ পৰা ১৯৭০ খ্রীষ্টাব্দৰ মাজৰছোৱাত। এই সময়ছোৱাতেই কৃষি পদ্ধতিৰ ক্ষীপ্র উন্নতি হয়। মাটিৰ সর্বোচ্চ সীমা নির্ধাৰণ, জমিদাৰী ব্যৱস্থাৰ অৱসান, কৃষকৰ নামত ভূমিৰ আৱণ্টন, খেতি যাৰ ভূমি তাৰ নীতিৰ প্রয়োগ, সামূহিক খেতি বা ফাৰ্মৰ ব্যৱস্থা আদিয়ে সেউজ বিপ্লৱত অৰিহণা যোগায়। সেউজ বিপ্লৱৰ ফলত শ্ৰমিকৰ মজুৰি বৃদ্ধি শীতল ভঁৰাল স্থাপন আদিয়ে সমাজলৈ পৰিবৰ্তন আনিছে। এনেদৰে ভাৰতবৰ্ষৰ সকলো অঞ্চললৈ সেউজ বিপ্লৱ পূর্ণগতিত সম্প্রসাৰিত হ’লে ভাৰতীয় অর্থনীতিৰ আৰু উত্তৰণ ঘটিব। Class12 Sociology NCERT Assamese\nসহজ অর্থত উৎপাদন কার্যত মানৱীয় শক্তিৰ পৰিৱর্তে যান্ত্রিক শক্তি ব্যৱহাৰ কৰাকেই উদ্যোগীকৰণ বুলিব পাৰি। উদ্যোগীকৰণ প্ৰক্ৰিয়াত উৎপাদনৰ ক্ষেত্ৰত ব্যক্তিয়ে কেৱল যন্ত্রৰ ওপৰতে নিৰ্ভৰ কৰে। উদ্যোগীকৰণৰ মাত্রা বেছি হ’লে অর্থাৎ বেছিকৈ যান্ত্রিক শক্তি প্রয়োগ কৰিলে উৎপাদনো বৃদ্ধি পায়। মূলতঃ উদ্যোগীকৰণে সামাজিক ব্যৱস্থাৰ আমূল পৰিবর্তন সাধন কৰে। প্ৰব্ৰজন, সামাজিক নিয়ন্ত্রণ দুর্বল, অপৰাধমূলক কার্য, নতুন বৃত্তিৰ সৃষ্টি, মানৱীয় মূল্যবোধ হ্রাস, স্বার্থপৰতা, নাৰীৰ সামাজিক মর্যাদা উন্নত আদি দিশত উদ্যোগীকৰণৰ প্ৰভাৱ যথেষ্ট। ভাৰতীয় উদ্যোগ নীতিয়ে অর্থনীতিৰ প্রভূত উন্নতি সাধিছে। বিশেষকৈ ১৯৯১ চনৰ New Industrial Policy য়ে ভাৰতবৰ্ষৰ উদ্যোগ ক্ষেত্রলৈ সুদুৰপ্ৰসাৰী পৰিবৰ্তন আনিছে। উদাৰীকৰণ হ’ল চৰকাৰে উদ্যোগ ব্যৱস্থাত গ্ৰহণ কৰা উদাৰী নীতি, ই ভাৰতীয় অর্থনৈতিক ব্যৱস্থাৰ এক উল্লেখনীয় ব্যবস্থা। উদাৰীকৰণৰ অৰ্থ হৈছে দেশৰ আর্থিক ব্যৱস্থা বিভিন্ন চৰকাৰী নিয়ন্ত্ৰণ আৰু বাধা-নিষেধৰ পৰা মুক্তকৰণ। কেইটামান বিশেষ আৰু গুৰুত্বপূৰ্ণ উদ্যোগৰ বাহিৰে অন্য উদ্যোগসমূহ প্রতিষ্ঠাৰ ক্ষেত্ৰত থকা চৰকাৰী ‘লাইচেঞ্চ’ প্রথাৰ বিলুপ্তি সাধন আৰু নতুন উদ্যোগ স্থাপনৰ পথ সুচল কৰাই উদাৰীকৰণৰ মূল লক্ষ্য। আধুনিক সমাজৰ বৈশিষ্ট্যৰ ভিতৰত শ্রেণী ব্যৱস্থা অন্যতম। সামাজিক শ্রেণী ব্যৱস্থা হৈছে মুক্ত স্তৰীকৰণ ব্যৱস্থাৰ প্রশস্ত উদাহৰণ। অর্থনীতিৰ ভিত্তিত মানুহক উচ্চ নিম্নভাগত বিভক্ত কৰাৰ অন্যতম উদাহৰণ হৈছে শ্রেণী ব্যৱস্থা । কার্লমার্ক্সৰ মতে, “মানৱ জাতিৰ ইতিহাস মানেই শ্রেণী সংগ্ৰামৰ ইতিহাস।” অর্থাৎ শ্রেণী ব্যৱস্থাৰ কথা বাদ দিলে মানৱ জাতিৰ ইতিহাসৰ কোনো অর্থই নাথাকিব। আন্তঃক্রিয়াবাহী, শ্রেণী সচেতনতা, গতিশীলতা, ক্ষণস্থায়ী, উচ্চ-নীচ ভাৱ, জন্মৰ ওপৰত কম গুৰুত্ব, সম্বন্ধৰ সীমাবদ্ধতা, উপসংস্কৃতি আৰু যুক্তিসংগত ভিত্তি আদি বৈশিষ্ট্য শ্রেণী ব্যৱস্থাত পৰিলক্ষিত হয়। শ্রেণী ব্যৱস্থাত কোনো এটা শ্ৰেণীত প্রতিষ্ঠিত হোৱাৰ মূল ভিত্তি হ’ল ব্যক্তিৰ দক্ষতা। সমাজৰ শ্ৰেণী ব্যৱস্থাৰ ফলত সামাজিক সংৰচনা পদ্ধতিৰো পৰিবর্তন হয়। Class12 Sociology NCERT Assamese\nAudio File- Introduction\n১) গঞা ৰাইজৰ মূল জীৱিকা কি?\nউত্তৰঃ গঞা ৰাইজৰ মূল জীৱিকা হ’ল কৃষি।\n২) পাম খেতি উৎপাদন বৃদ্ধিৰ বাবে কিহৰ প্রয়োজন?\nউত্তৰঃ পাম খেতি উৎপাদন বৃদ্ধিৰ বাবে ভূমি-সংস্কাৰ, নতুন প্রযুক্তিবিদ্যাৰ ব্যৱহাৰ, উন্নত বীজ আদিৰ প্রয়োজন।\n৩) সেউজ বিপ্লৱ কি?\nউত্তৰঃ কৃষি ক্ষেত্ৰত উন্নত বীজ-প্রযুক্তিবিদ্যাৰ, ৰাসায়নিক সাৰ ব্যৱহাৰ কৰি অত্যাধিক উৎপাদনৰ ক্ষেত্ৰত সামগ্রিকভাৱে যি বিপ্লৱৰ সূচনা কৰে, তাকে সেউজ বিপ্লৱ বুলি জনা যায়।\n৪) অর্থনৈতিক উন্নয়ন কি?\nউত্তৰঃ সামগ্ৰিকভাৱে সমাজৰ ব্যক্তিসকলৰ যেতিয়া জীৱন ধাৰণৰ মান, সকলো উপায় উন্নত হয় আৰু উচ্চ জীৱন ধাৰণৰ বাবে প্রয়োজনীয় সকলো পর্যাপ্ত হোৱা অৱস্থাটোকে অর্থনৈতিক উন্নয়ন বোলে।\n৫) ভূমি-সংস্কাৰ সাধনৰ দুটা কাৰণ লিখা।\nউত্তৰঃ ভূমি-সংস্কাৰ সাধনৰ দুটা কাৰণ হ’ল—\nক) কৃষিখণ্ডৰ উৎপাদন বৃদ্ধি কৰা\nখ) কৃষকক শোষণ কৰা নীতি বন্ধ কৰাৰ বাবে মধ্যভূমি শ্রেণীটোৰ অৱসান ঘটোৱাব পাৰে\n৬) ভাৰতত জমীদাৰী প্ৰথা কেতিয়া বিলোপ কৰা হয়?\nউত্তৰঃ ১৯৫৫ চনত ভাৰতত জমিদাৰী প্রথা বিলোপ হৈছিল।\n৬) স্বাধীনতাৰ পিছত আৰম্ভ কৰা ভূমি সংস্কাৰৰ বাবে আইনত থকা যিকোনো দুটা নীতি উল্লেখ কৰা।\nউত্তৰঃ স্বাধীনতাৰ পিছত আৰম্ভ কৰা ভূমি সংস্কাৰৰ বাবে আইনত থকা দুটা নীতি তলত উল্লেখ কৰা হ’ল\nক) জমিদাৰী প্ৰথাৰ বিলুপ্তি\nখ) চিলিং আইনৰ জৰিয়তে ভূমি অধিগ্রহণ।\n৭) চুক্তিবদ্ধ কৃষিকর্ম কি?\nউত্তৰঃ প্রাক-স্বাধীন কালত ব্ৰিটিছসকলে জমিদাৰ বা ভূ-পতিসকলক নির্দিষ্ট সময়ৰ বাবে কৃষিকার্য কৰিবৰ বাবে যি বন্দবস্তি বা চুক্তিবদ্ধ হয়, তাকে চুক্তিবদ্ধ কৃষিকর্ম বোলে।\n৮) বহিঃউৎসৰ সেৱা মানে কি?\nউত্তৰ : বহিঃউৎসৰ সেৱা মানে কোনো কাম নিজৰ কোম্পানীত নকৰি কম খৰছত বাহিৰত সৰু কোম্পানীৰ দ্বাৰা কৰিবলৈ দি উৎপাদন বৃদ্ধি কৰা পদ্ধতিকে বহিঃউৎসৰ সেৱা বুলি কোৱা হয়।\n৯) শ্রমিক সংঘ কি ?\nউত্তৰ: শ্ৰমিকসকলৰ নিজৰ স্বাৰ্থৰ সুৰক্ষার্থে শ্ৰমিকসকলৰ দ্বাৰা যি সংগঠন সংগঠিত হয়, তাকে শ্রমিক সংঘ বোলে।\n১০) বন্ধা শ্রমিক বুলিলে কি বুজা?\nউত্তৰঃ ভাৰতবৰ্ষৰ কিছুমান ৰাজ্যত বহু নিম্ন শ্ৰেণীৰ ভূমিহীন লোকসকলে তেওঁলোকৰ অভাৱৰ কাৰণে অর্থনৈতিক, সামাজিক আৰু ৰাজনৈতিক সহায়ৰ বাবে মাটিৰ মালিক শ্ৰেণীৰ ওপৰত সম্পূর্ণ নির্ভৰশীল আছিল। তেনে জাতিৰ লোকসকলে বংশানুক্রমিকভাৱে মাটিৰ মালিকৰ ঘৰত বছৰ বছৰ ধৰি কাম কৰিছিল। ইয়াকে বন্ধা শ্রমিক বুলি কোৱা হয়।\n১১) তলাবন্ধ আৰু ধর্মঘটৰ মাজৰ পার্থক্য লিখা।\nউত্তৰ: তলাবন্ধ কাৰ্যসূচীত পৰিচালকসকলে কর্মস্থানৰ গেট বন্ধ কৰি কৰ্মচাৰীসকলক বাধা প্রদান কৰে। আনহাতে ধর্মঘটত কৰ্মচাৰীসকল কর্মস্থলীলৈ নাযায়। Class12 Sociology NCERT Assamese\n১২) ক্ষুদ্র উদ্যোগ বুলিলে কি বুজা?\nউত্তৰ: ক্ষুদ্র উদ্যোগ হ’ল গ্রাম্য সমাজৰ আর্থিক উন্নয়নৰ এক আহিলা স্বৰূপ। গ্রাম্য সমাজৰ লোকসকলে নিজা উৎপাদিত সামগ্ৰীৰ দ্বাৰা অত্যাধিক উৎপাদনৰ লক্ষ্য আগত ৰাখি নিজাববীয়াকৈ যি উদ্যোগ স্থাপন কৰে, তেনে উদ্যোগকে ক্ষুদ্র উদ্যোগ বোলে। বর্তমান সময়ত গ্রাম্য সমাজৰ ক্ষুদ্র উদ্যোগবোৰৰ পতন ঘটিব।\n১৩) উৎপাদনৰ আহিলা তিনিবিধৰ নাম লিখা ।\nউত্তৰ: উৎপাদনৰ আহিলা তিনিবিধৰ নাম হ’ল– মাটি, মূলধন আৰু শ্রম।\n১৪) উদাৰীকৰণ নীতি ভাৰতত কেতিয়া আৰম্ভ হৈছিল ?\nউত্তৰঃ ১৯৮০ চনৰ পৰা উদাৰীকৰণ নীতি ভাৰতত আৰম্ভ হয়।\n১৫) সেউজ বিপ্লৱৰ এটা বৈশিষ্ট্য লিখা ।\nউত্তৰঃ পৰিকল্পনা আৰু প্রযুক্তিবিদ্যা সেউজ বিপ্লৱৰ মূল বৈশিষ্ট্য।\n১৬) ভাৰতবৰ্ষত সেউজ বিপ্লৱৰ বাটকটীয়া কোন আছিল?\nউত্তৰঃ নৰ্মেন ই বৰলাং\nClass12 Sociology NCERT Assamese\n১৭) কোনে কেতিয়া ভুদান আন্দোলন আৰম্ভ কৰে?\nউত্তৰঃ বিনোৱা ভাৱেই ১৯৫১ চনত ভূ-দান আন্দোলন আৰম্ভ কৰে।\n১৮) গ্রামাঞ্চলৰ কৃষিৰ আনুষংগিক দুটা বৃত্তিৰ নাম লিখা।\nউত্তৰঃ কৃষিৰ আনুষংগিক বৃত্তি দুটা হ’ল\nক) পশুপালন বা হাঁহ কুকুৰা পালন\nখ) কুটীৰ শিল্প\n১৯) অর্থনৈতিক উন্নয়নৰ দুটা ফলাফল লিখা ।\nউত্তৰ: অর্থনৈতিক উন্নয়নৰ দুটা ফলাফল হল—\nক) জনসাধাৰণৰ জীৱন ধাৰণৰ মান উন্নত হয়।\nখ) দৰিদ্র সীমাৰেখাৰ তলৰ মানুহৰ সংখ্যা হ্রাস পায়\n২০) সেউজ বিপ্লৱৰ দুটা দোষ উল্লেখ কৰা।\nউত্তৰ: সেউজ বিপ্লৱৰ দুটা দোষ হ’ল—\nক) উন্নত কাৰিকৰী বিজ্ঞানৰ সুবিধাৰবোৰ সাধাৰণ দুখীয়া খেতিয়ক বা কৃষি শ্রমিকে ভোগ কৰিব নোৱাৰে। কাৰণ সেইবোৰত খৰচ কৰাৰ সক্ষমতা নাই।\nখ) সেউজ বিপ্লৱে কৃষকৰ মাজত বিভাজন অনাৰ উপৰি আর্থিক বৈষম্য আনে, কাৰণ ধনী কৃষক ক্রমে ধনী হৈ গৈ থাকে আৰু দুখীয়া কৃষকসকল দুখীয়া হৈ গৈ থাকে।\n২১) সেউজ বিপ্লৱৰ দুটা গুণ বা সুফল লিখা।\nউত্তৰ: সেউজ বিপ্লৱৰ দুটা গুণ বা সুফল হল-\nক) নতুন প্রযুক্তিবিদ্যাৰে ধনী কৃষকসকলে নিজৰ মাটিত চৰকাৰী সাহাৰ্য্যত নতুন প্রজাতিৰ বীজ, সাৰ ব্যৱহাৰ কৰি অভূতপূর্ব সাফল্য লাভ কৰিব পাৰিছিল।\nখ) জলসিঞ্চন ব্যৱস্থাৰ আৱশ্যক মতে খেতিত পানী দি কৃষি উৎপাদন যথেষ্ট বৃদ্ধি কৰিব পৰা গৈছিল।\n২২) কোনটো শব্দৰ পৰা “ৰায়তৱাৰী’ শব্দটো সৃষ্টি হৈছে আৰু ৰায়তৱাৰী ব্যৱস্থা কি?\nউত্তৰঃ ৰায়ত শব্দ তেলেগু ভাষাৰ পৰা আহিছে। তেলেগু ভাষাত ৰায়ত মানে কৃষকক বুজায়। ৰায়ত শব্দৰ পৰা ৰায়তৱাৰী পদ্ধতি সৃষ্টি হৈছে। ১৮৫৫ খ্রীষ্টাব্দৰ ৰায়তৱাৰী ব্যৱস্থা প্রচলন আছিল। এই ব্যৱস্থা মতে ৰায়তসকলে অর্থাৎ ভূ-খণ্ডৰ জনসাধাৰণ চৰকাৰক ত্রিশ বছৰৰ বাবে নির্ধাৰিত খাজনা বা ভূমি কৰ আদায় দিব লাগিছিল। এই ব্যৱস্থাত চৰকাৰ আৰু ৰাইজৰ প্রত্যক্ষ যোগাযোগ আছিল। উৎপাদকৰ হাততেই ভূমি মালিকীস্বত্ব থাকে আৰু ভূমিৰ খাজনা তেওঁলোকে নিজেই চৰকাৰক দিয়ে। সময়ে সময়ে নির্দিষ্ট খাজনা দি ভূমি ৰক্ষণাবেক্ষণত সচেষ্ট থাকে।\n২৩) ভূমি সংস্কাৰৰ তিনিখন আইনৰ নাম লিখা।\nউত্তৰ: ভূমি সংস্কাৰৰ তিনিখন আইন হ’ল—\nক) জমিদাৰী প্রথা উচ্ছেদ সাধন আইন\nখ) ৰায়তীস্বত্ব আইন আৰু বিনিময় আইন\nগ) মাটিৰ পৰিমাণৰ উচ্চতম সীমা নির্ধাৰণ আইন\n২৪) জমিদাৰী পদ্ধতি কি?\nউত্তৰ: স্বাধীনতাৰ আগতে ভাৰতৰ কৃষি পদ্ধতিত জমিদাৰী পদ্ধতিৰ প্ৰচলন আছিল। মুঠ কৃষি ভূমিৰ প্রায় চাৰিভাগৰ এক ভাগ মাটি জমিদাৰসকলৰ হাতত আছিল। এই ব্যৱস্থা ইষ্ট-ইণ্ডিয়া-কোম্পানীৰ গৱনৰ লর্ড কর্ণৱালিছে ১৭৭৩ চনত প্ৰৱৰ্তন কৰিছিল। এই ব্যৱস্থাত জমিদাৰীসকল মাটিৰ মালিক আছিল। কিন্তু তেওঁলোকে মাটি ব্যৱহাৰ নকৰিছিল। তেওঁলোকে খেতিয়কসকলৰ পৰা খেতি কৰিবলৈ দিব পাৰিছিল। তেওঁলোকে খেতিয়কসকলৰ পৰা খেতি কৰাৰ বাবে খাজনা আদায় কৰিছিল। এই খাজনাৰ এটা নির্ধাৰিত পৰিমাণ চৰকাৰক নিয়মীয়াকৈ পৰিশোধ কৰিব লাগিছিল। এনে ধৰেণ কৃষি কৰা পদ্ধতিকে জমিদাৰী পদ্ধতি বোলে। এই ব্যৱস্থা বৰ জনপ্রিয় আছিল। বিশেষকৈ বংগদেশ, বিহাৰ, উৰিষ্যা, উত্তৰ প্ৰদেশ, মাদ্রাজ আদি প্ৰদেশত।\n২৫) বিশ্বায়ন বা গোলকীকৰণ বুলিলে কি বুজা?\nউত্তৰঃ বিশ্বায়ন বা গোলকীকৰণ এনে এক পদ্ধতি, যাৰ দ্বাৰা এখন দেশৰ অৰ্থনীতিৰ লগত আন এখন দেশৰ অর্থনীতিৰ সংহতি স্থাপন কৰি এখন দেশে আন এখন দেশে আন দেশবোৰৰ লগত অবাধ গতিৰে সামগ্রী, সেৱা, মুলধন আৰু শ্রম বিনিময় কৰা ব্যৱস্থাকে বিশ্বায়ন বা গোলকীকৰণ বুলি কোৱা হয়। The Blackwell Dictionary of Sociology ৰ মতে “গোলকীকৰণ হ’ল এনে এক প্রক্রিয়া যত কোনো এখন সমাজৰ সামাজিক জীৱন ক্রমান্বয়ে বিশ্বৰ ৰাজনৈতিক, বাণিজ্যিক, সাংস্কৃতিক, সাজপাৰ আৰু প্ৰচাৰ মাধ্যমৰ দ্বাৰা প্রভাৱাম্বিত হৈ পৰিছে।”\n২৬) উদাৰীকৰণ বুলিলে কি বুজা ?\nউত্তৰঃ উদাৰীকৰণ হ’ল চৰকাৰে উদ্যোগ ব্যৱস্থাত গ্রহণ কৰা উদাৰনীতি। দেশৰ আর্থিক ব্যৱস্থা বিভিন্ন চৰকাৰী নিয়ন্ত্রণ আৰু বাধা-নিষেধৰ পৰা মুক্ত কৰা। উদ্যোগ বা বাণিজ্যিক ব্যৱস্থাত থকা অপ্রয়োজনীয় বাধা নিষেধবোৰ উঠাই বা উচ্ছেদ কৰা হয়, যাতে দেশৰ অৰ্থনীতিত মুক্ত আৰু বেছি প্রতিদ্বন্দ্বিতা আৰু প্রগতিশীল হ’ব পাৰে তাকেই উদাৰীকৰণ বোলে।\n২৭) গোলকীকৰণৰ দুটা সামাজিক প্রভাৱ লিখা।\nউত্তৰ: গোলকীকৰণৰ দুটা সামাজিক প্রভাৱ হ’ল—\nক) পিন্ধন-উৰণ আৰু সাজপাৰৰ ফেশ্বনৰ ওপৰত পৰা প্ৰভাৱ ।\nখ) সমাজৰ খাদ্যাভাসৰ পৰিবর্তন।\n২৮) ভাৰশূন্য অর্থনীতি মানে কি?\nউত্তৰঃ বর্তমান ভাৰশূন্য হ’ল এনে এক সামগ্ৰীৰ ওপৰত প্রতিষ্ঠিত যি কেৱল খা-খবৰৰ ওপৰত ভিত্তি কৰি যেনে— কম্পিউটাৰ, চফটৱেৰ, মাধ্যম আৰু আপ্যায়ন সামগ্রী, ফেচবুক আৰু ইণ্টাৰনেটৰ ওপৰতে নিৰ্ভৰশীল হৈ চলে। এনে অর্থনীতিকে ভাৰশূন্য অর্থনীতি বা জ্ঞান অর্থনীতি বোলে।\n২৯) ভাৰতীয় গ্রাম্য সমাজ কেইপ্ৰকাৰৰ আৰু কি কি?\nউত্তৰঃ ভাৰতীয় গ্রাম্য সমাজ তিনিপ্ৰকাৰৰ\nক) জমিদাৰী গাঁও\nখ) ৰায়তোৱাৰী গাঁও।\nগ) সমবায়ভিত্তিক গাঁও\n৩০) ভূমি বিষয়ক সংৰচনা কি?\nউত্তৰ : ভূমি বিষয়ক সংৰচনা শব্দটো মাটিৰ মালিকসকলৰ সংৰচনাক বুজাবলৈ ব্যৱহাৰ কৰা হয়। এই মাটিৰ । এই শ্রেণীৰ সংগঠনটোকে ভূমি বিষয়ক সংৰচনা বুলি জনা যায়।\n৩১) উদাৰীকৰণৰ প্ৰধান নীতিবোৰ কি কি?\nউত্তৰঃ উদাৰীকৰণৰ প্রধান নীতিবোৰ হ’ল—\nক) ১৯৫৬ চনৰ উদ্যোগিক নীতিয়ে উদ্যোগৰ সামগ্ৰিক ৰাষ্ট্ৰীয়কৰণৰ নীতি প্রত্যাহাৰ কৰে।\nখ) ১৯৭৭ চনত ক্ষুদ্র উদ্যোগ স্থাপন আৰু বিকাশৰ ওপৰত গুৰুত্ব দিয়ে।\nগ) ১৯৮০ চনৰ উদ্যোগ নীতিয়ে আঞ্চলিক বৈষম্য দূৰ কৰি নিয়োগৰ অধিক সা-সুবিধা প্রদান কৰে।\nঘ) ১৯৮৫ চনৰ উদ্যোগ নীতিয়ে আমদানি শিথিল কৰণ, Fera ৰ একচেতিয়া ব্যৱসায়, Nrtp ৰ প্রয়োজনীয় সংশোধন আদি গ্রহণ।\nঙ) ১৯৯০ চনৰ নতুন উদ্যোগ নীতিয়ে উন্নত ৭৫ কোটি টকালৈ স্থিৰ মূলধনত বিনিয়োগ কৰা নতুন উদ্যোগৰ ক্ষেত্ৰত Licence বা অনুজ্ঞাপত্ৰৰ প্রয়োজনীয়তা বুলি দিয়া হয়।\n৩২)স্বাধীনতাৰ পাছত ভাৰতত কি কি ভূমি সংস্কাৰ কৰা হৈছে লিখা।\nউত্তৰঃ ভাৰতবৰ্ষ স্বাধীনতাৰ পিছৰ ভূমি-সংস্কাৰবোৰ হ’ল—\nক) লর্ড কর্ণৱালিছে প্ৰৱৰ্তন কৰা জমিদাৰী প্ৰথা ১৯৫৫ চনত ভাৰত চৰকাৰে উচ্ছেদ কৰিছিল।\nখ) ভাৰত চৰকাৰে ব্যক্তিৰ অসীম পৰিমাণৰ মাটিৰ মালিকীস্বত্বৰ উচ্চতম সীমা ১৯৭৩ চনত বান্ধি দিয়ে।\nগ) ব্যক্তিৰ ভূমিৰ মালিকীস্বত্ব থকা মাটিৰ পৰিমাণ একত্ৰীকৰণ কৰা হৈছে।\nঘ) স্বাধীনতাৰ পাছত ৰায়ত প্রথাৰ সংস্কাৰ সাধন কৰা হৈছে।\nঙ) মাটিৰ পৰিমাণ নতুন নথিপত্ৰ কৰা হৈছে আৰু সমবায় পদ্ধতি কৃষি ব্যৱস্থাৰ প্ৰৱৰ্তন কৰা হৈছে।\n৩৩) বিশ্বায়ন বা গোলকীকৰণৰ চাৰিটা বৈশিষ্ট্য লিখা।\nউত্তৰঃ বিশ্বায়ন বা গোলকীকৰণৰ চাৰিটা বৈশিষ্ট্য হৈছে—\nক) গোলকীয়কৰণ এটা সম্পূর্ণ নতুন ধাৰণা নহয়\nখ) বিশ্বায়ন বা গোলকীকৰণে উৎপাদনৰ গোলকীকৰণকো বুজায়।\nগ) ৰপ্তানিৰ ওপৰত গুৰুত্ব প্রদান।\nখ) দেশীয় অর্থনীতিয়ে গোলকীয় অর্থনীতিৰ ওপৰত নিৰ্ভৰ কৰে ।\nঙ) কিছুমান সীমাবদ্ধতাৰ মাজতহে গোলকীকৰণ হয়।\n৩৪) জমিদাৰী প্ৰথাৰ চাৰিটা বৈশিষ্ট্য লিখা।\nউত্তৰঃ জমিদাৰী প্ৰথাৰ বৈশিষ্ট্য চাৰিটা হল—\nক) জমিদাৰী প্ৰথা মতে, জমিদাৰসকল মাটিৰ মালিক আছিল।\nখ) জমিদাৰসকলে উপান্ত কৃষক বা ভূমিহীন কৃষকক খেতি কৰিবলৈ মাটি দিছিল\nগ) ভূমিহীন কৃষকসকলে মাটিত খেতি কৰাৰ বাবদ কৰ দিব লাগিছিল।\nঘ) জমিদাৰসকলে কৃষিভূমি ব্যৱহাৰৰ বাবে কৰ দিব লাগিছিল।\n৩৫) সেউজ বিপ্লৱৰ ধনী কৃষকসকলে কেনেকৈ বেছি সুবিধা লাভ কৰিছিল?\nউত্তৰ: সেউজ বিপ্লৱ সূচনা হোৱা অঞ্চলবোৰত প্ৰধানকৈ মধ্যম আৰু বৃহৎ উৎপাদনৰকাৰী কৃষকসকলে সেউজ বিপ্লৱত অংশ গ্রহণ কৰি নতুন প্রযুক্তিবিদ্যা আৰু বৈজ্ঞানিক যন্ত্রপাতিৰ ব্যৱহাৰ কৰি বিশেষভাৱে সফলতা লাভ কৰে। মুঠতে চৰকাৰৰ সকলো সা-সুবিধা লৈ নিজৰ মাটি, মূলধন, নতুন প্রযুক্তিবিদ্যা, নতুন প্রজাতিৰ বীজ আৰু আধুনিক সাৰ ব্যৱহাৰ কৰি শোচনীয় হৈ পৰিছিল। সমাজত ধনীসকল ক্রমে ধনী হৈ গৈছিল আৰু দুখীয়াসকল দুখীয়া হৈ গৈছিল। ধনীসকলে নিজৰ মূলধন আৰু ক্ষমতাৰ বলত বিভিন্ন সুবিধা গ্রহণ কৰিছিল।\n৩৬) ভাৰতৰ স্বাধীনতাৰ প্ৰথম বছৰবোৰত উদ্যোগিকৰণৰ অৱস্থা ব্যাখ্যা কৰা ।\nউত্তৰঃ ভাৰত স্বাধীন হোৱাৰ সময়ত ভাৰতৰ আধুনিক উদ্যোগ আছিল কপাহ। মৰাপাট, কয়লাখনি আৰু ৰেলগাড়ী উদ্যোগ। সেই সময়ত প্ৰতিৰক্ষা, পৰিবহণ, যোগাযোগ, বিদ্যুৎশক্তি, খনিজ সম্পদ ব্যক্তিগত খণ্ডৰ আছিল। স্বাধীনতাৰ পাছতে মিশ্রিত অর্থনীতিৰ উদ্যোগ ব্যক্তিগত খণ্ডত ৰখা হৈছিল। সেই সময়ত চৰকাৰে উদ্যোগ প্রতিষ্ঠাৰ বাবে অনুজ্ঞাপত্ৰ দিয়াৰ ব্যৱস্থা কৰিছিল। তেনে উদ্যোগবোৰ ভাৰতৰ সকলো ঠাইতে বিয়পি পৰিছিল। স্বাধীনতাৰ পূর্বে উদ্যোগবোৰ সাধাৰণতে আগশাৰীৰ নগৰবোৰতহে প্রতিষ্ঠা কৰিছিল। যেনে— মাদ্ৰাছ, মুম্বাই, কলিকতা আদি। অৱশ্যে পাছত বৰদা, বাংগালোৰ, পুনে, ফৰিদাবাদ, ৰাজকোট আদিতো প্রতিষ্ঠা হৈছে। পাছত চৰকাৰে ক্ষুদ্র উদ্যোগৰ ক্ষেত্ৰতো কিছু উদ্যোগ লৈছিল আৰু উৎসাহ উদ্দীপনা যোগাইছিল। এই ক্ষেত্ৰত বনজ সামগ্রী, ষ্টেচনাৰী সামগ্রী, গ্লাছ। আদি উৎপাদন কৰিছিল। অৱশ্যে ১৯৯১ চনৰ পৰা ২৪ শতাংশ কর্মশক্তি বৃহৎ উদ্যোগত আৰু ৭২ শতাংশ ক্ষুদ্র উদ্যোগত খটুৱা হৈছিল। এনে ধৰণেই পর্যায়ক্রমে ভাৰতত স্বাধীনতাৰ পাছত উদ্যোগীকৰণৰ ক্ৰমবিকাশ হৈছিল।\n৩৭) গোলকীকৰণ আৰু উদাৰীকৰণৰ ফলত ভাৰতীয় উদ্যোগসমূহলৈ অহা পৰিবৰ্তনবোৰ কি কি?\nউত্তৰঃ গোলকীকৰণ আৰু উদাৰীকৰণৰ ফলত ভাৰতীয় উদ্যোগসমূহলৈ অহা পৰিবর্তনবোৰ হ’ল–\nক) ভাৰত চৰকাৰে ১৯৮০ চনৰ পৰা উদাৰীকৰণ নীতি গ্রহণ কৰে। সেই কাৰণে ব্যক্তিগত খণ্ডৰ কোম্পানীবোৰ আৰু বিদেশী অনুষ্ঠানবোৰক চৰকাৰৰ কাৰণে বিনিয়োগ কৰিবলৈ উৎসাহিত কৰিছিল আৰু গোলকীকৰণৰ ফলত উদ্যোদসমূহলৈ যথেষ্ট পৰিবৰ্তন আহিল। Class12 Sociology NCERT Assamese\nখ) গোলকীকৰণ আৰু উদাৰীকৰণৰ কাৰণেই বহুতো ভাৰতীয় কোম্পানী বহুজাতিক কোম্পানীলৈ পৰিবর্তন হৈছিল।\nগ) চৰকাৰে অধিবিনিয়োগ পদ্ধতিৰে চৰকাৰী খণ্ডৰ বহুতো বিত্ত অংশ বিক্রি কৰাৰ চেষ্টা কৰাৰ ভয়ত এনে নাৰ বিৰোধীতা কৰে। প্রথম পাঁচ বছৰত মডান ফুড কোম্পানীয়ে ৬০ শতাংশ চাকৰি ব্যক্তিগতকৰণ কৰিছিল। এনে পৰিবর্তন গোলকীকৰণৰে প্ৰভাৱ।\nগ) বিশ্বজোৰা উদাৰীকৰণ পদ্ধতিৰে বহুতো কোম্পানীয়ে ক্রমে স্থায়ী চাকৰিয়ালক বাধ্যতামূলক অৱসৰ দি, বহিঃউৎসৰ পৰা সেৱা কিনাৰ ব্যৱস্থা কৰে। ইয়াৰ ফলতে ডাঙৰ কোম্পানীবোৰত চাকৰিৰ নিৰাপত্তা কমিবলৈ ধৰে আৰু তাৰ ফলত উদ্যোগসমূহত পৰিবর্তন হোৱা দেখা গৈছে।\n৩৮) খনি শ্ৰমিকসকলে সন্মুখীন হোৱা বিপদ আৰু বিপদশংকাবোৰ কি কি?\nউত্তৰঃ ভাৰতবৰ্ষৰ মাটিৰ তলৰ বিভিন্ন খনিজ সম্পদৰ উদ্ঘাটনৰ বাবে চৰকাৰে কাম-কাজ নিয়ন্ত্ৰণৰ বহুতো আইন প্রণয়ন কৰিছে যদিও কয়লাখনিত কাম কৰা প্রায় ৬ লাখ শ্রমিকে বৰ বিপদশংকুল অৱস্থাত বহু ঘণ্টা ধৰি মাটিৰ তলত কাম কৰিব লাগে। খনিৰ কামক বিপদজনক কাম হিচাপে গণ্য কৰা হয়। খনি কাম কৰি থাকোতে যিকোনো বিপদৰে সম্ভাৱনা অধিক। খনিত কৰ্মৰত অৱস্থাত ভূমিস্খলন হৈ বহু শ্রমিক আৱদ্ধ হোৱা বা মৃত্যু হোৱা ঘটনাও সংঘটিত হয়। কেতিয়াবা আকৌ খনিত নির্গত হয় বিষাক্ত গেছ বা পানী। খনিৰ ভিতৰত কৃত্রিম পোহৰৰ ব্যৱস্থা কৰে যদিও কেতিয়াবা হোৱা বিদ্যুৎ সৰবৰাহৰ বিজুতি বা পোহৰৰ অভাৱতো শ্ৰমিকসকল বিপদত পৰিব পাৰে। বিশুদ্ধ বতাহৰ অভাৱতে খনিৰ কৰ্মীসকলৰ স্বাস্থ্যৰ অৱনতি ঘটিব পাৰে। মুঠতে খনিত শ্ৰমিকসকলে বহু বিপদশংকুল অৱস্থাত কাম কৰিব লাগে।\n৩৯) শ্ৰমিকৰ ওপৰত উদ্যোগীকৰণৰ নেতিবাচক প্রভাৱ কি?\nউত্তৰঃ উদ্যোগীক সমাজবোৰত সাধাৰণতে নেতিবাচক প্রভাৱ পৰাটো স্বাভাৱিক আছিল। বৃটিছ শাসন কালৰে পৰা উদ্যোগসমূহৰ শ্ৰমিকসকলক শোষণ কৰা হৈছিল। কম মজুৰীত হাড় ভগা শ্রম দান কৰিব লগা হৈছিল। ঠিকাদাৰসকলেহে শ্রমিকক কামত খটুৱাইছিল। শ্ৰমিকসকল কোনো অঞ্চল বা ৰাজ্যৰ পৰা কোনো বিশেষ সম্প্রদায়ৰ পৰাহে আহিছিল। বর্তমান পৰিচালনা ব্যৱস্থা নাইবা ইউনিয়ন আদিয়েহে তেওঁলোকৰ নিজৰ দল বা সম্প্রদায়ৰ একক নিযুক্ত কৰে। উদ্যোগসমূহৰ শ্ৰমিকসকলক ঠিকাদাৰসকলে কোনো ৰাজ্যৰ কোনো অঞ্চলত গাঁৱত গৈ কামৰ খবৰ দি কাম বিচৰাসকলক ঠিকাদাৰসকলে ধন ঋণ হিচাপে আগতীয়াকৈ পৰিবহনৰ বাবে অগ্রীম দিব লাগে। এই ঋণ শেষ নোহোৱালৈকে চুক্তি হিচাপে কাম কৰিব লাগে। অর্থাৎ বন্ধা খাটিব লাগে। ইয়াৰ জৰিয়তে শ্ৰমিকসকলক শোষণ কৰাৰ বাবে শ্ৰমিকসকলৰ ওপৰত নেতিবাচক প্রভাৱ পৰিছে।\n৪০) ক্ষুদ্র উদ্যোগক চৰকাৰে কিদৰে উৎসাহিত কৰিছে?\nউত্তৰঃ বিভিন্ন সময়ত ক্ষুদ্র উদ্যোগবোৰক চৰকাৰে কম সুতত আৰু সহজে ঋণ পৰিশোধ কৰিব পৰা কাৰে ঋণৰ ব্যৱস্থা কৰিছে, যাতে ক্ষুদ্র উদ্যোগবোৰে সমাজৰ উন্নয়ন সাধন কৰিব পাৰে। ক্ষুদ্র উদ্যোগবোৰত পাদন কৰা সামগ্ৰীসমূহ আৰু সেই উদ্যোগবোৰ কৰ বহির্ভুত অঞ্চলত ৰাখিছিল। এনেধৰণেই চৰকাৰে ক্ষুদ্র উদ্যোগবোৰক কার্যক্ষম কৰি ৰাখিবৰ বাবে উদগনি জনায়। ক্ষুদ্র উদ্যোগসমূহক সৰু সৰু যন্ত্রপাতি কল-কাৰখানাৰ মেচিন আদি চাবচিদি বা ৰেহাই মূল্যত কিনাৰ বাবে চৰকাৰী সাহাৰ্য্য দিয়াৰ নীতি-নিয়ম আছে। এই উদ্যোগবোৰত উৎপাদিত সামগ্রী বজাৰত বিক্রিৰ বাবে বেচা-কিনা বজাৰৰ সুবিধা কৰি দিয়াৰো ব্যৱস্থা কৰে। Class12 Sociology NCERT Assamese\n৪১) ভোগৰ সংস্কৃতি বুলিলে কি বুজা?\nউত্তৰ: সংস্কৃতি বুলিলে আমি সাধাৰণতে সাজ-পাছোক, গীত-মাত, নৃত্য, ৰীতি-নীতি, খাদ্যাভাস আদিকে বুজায়। যি কি নহওক সংস্কৃতি বুলিলে আমি গোটেই জীৱন-ধাৰণ ব্যৱস্থাকে বুজি পাওঁ। আধুনিক যুগৰ গোলকীকৰণ পদ্ধতিৰ প্ৰচলনত ভোগ সংস্কৃতিয়ে কেনে ভূমিকা পালন কৰিছে তাক নতুনকৈ বিকাশ লাভ কৰা নগৰ-চহৰবোৰত দেখা যায়। ১৯৭০ দশকলৈ নগৰ-চহৰবোৰ বিকাশ ঘটিছিল। বর্তমান এই নগৰ-চহৰত ভোগ সংস্কৃতিয়ে কলা কৃষ্টি, খাদ্যাভাস, ফেশ্বন, সাজপাৰ, গীত-মাত, পর্যটন আদিৰ পয়োভৰ দেখা যায়। গতিকে এনে ধৰণৰ সংস্কৃতিকে ভোগ সংস্কৃতি বুলি ক’ব পাৰি।\n৪২) উদ্যোগীকৰণে ভাৰতীয় সমাজত কেনেধৰণৰ পৰিবৰ্তন আনিছে লিখা।\nউত্তৰ: উদ্যোগীকৰণে ভাৰতীয় সমাজত এক আমূল পৰিবৰ্তন আনিছে, যাৰ ফলত ভাৰতীয় সমাজবোৰ ঔদ্যোগিক সমাজলৈ পৰিবৰ্তন কৰিলে। তলত ভাৰতীয় সমাজৰ পৰিবর্তনবোৰ উল্লেখ কৰা হ’ল—\nক) উদ্যোগীকৰণৰ ফলত ভাৰতৰ বিভিন্ন স্থানত বিভিন্ন উদ্যোগ প্রতিষ্ঠা হ’ল আৰু মানুহৰ শাৰীৰিক শ্রম লাঘৱ হ’ল। যন্ত্রপাতি ব্যৱহাৰৰ ফলত ভাৰতীয় লোকৰ কাৰিকৰী শিক্ষা আৰু জ্ঞান বৃদ্ধি হ’ল। স্বাস্থ্য ৰক্ষাৰ পৰা আৰম্ভ কৰি সকলো দিশতে মানুহে সুবিধা লাভ কৰিবলৈ ধৰিলে। উদ্যোগীকৰণৰ ফলত যাতায়াত আৰু যোগাযোগ, শিক্ষাৰ প্রসাৰ, মুদ্রণ যন্ত্ৰৰ ক্ৰমোন্নতি আদি বিকাশৰ ফলত বিভিন্ন দিশত পৰিবর্তন সাধন হৈছে।\nখ) উদ্যোগীকৰণৰ ফলত ভাৰতীয় সমাজত বহুতো নতুন বৃত্তিৰ সৃষ্টি হৈছে। এই বৃত্তিবোৰে বহুতো ব্যক্তিৰ নিয়োগৰ সুবিধা দিয়াৰ ফলত পৰম্পৰাগত অর্থনৈতিক ব্যৱস্থাৰ পৰিবর্তন ঘটিছে।\nগ)উদ্যোগীকৰণে নিযুক্তিৰ ক্ষেত্ৰত পুৰুষে নাৰীক সম-অধিকাৰ দিয়াৰ লগতে নাৰী প্ৰস্থিতিও উন্নত কৰি তুলিছে।\nঘ) উদ্যোগীকৰণে কৃষিভিত্তিক ভাৰতীয় সমাজৰ কৃষি ব্যৱস্থাৰো পৰিবৰ্তন আনিছে। কৃষিখণ্ডটো বর্তমান যন্ত্রপাতি, আধুনিক সা-সৰঞ্জাম, ৰাসায়নিক সাৰ, উন্নত বীজ, জলসিঞ্চন আদিৰ ব্যৱস্থা কৰি অধিক উৎপাদন কৰিবলৈ সক্ষম হৈছে। উদ্যোগীকৰণৰ ফলত কেৱল কৃষি-অর্থনীতিৰ ভাৰতীয় সমাজ এক মিশ্র অর্থনীতিৰ সমাজলৈ পৰিবৰ্তিত হৈছে।\nঙ) উদ্যোগীকৰণৰ ফলত ভাৰতীয় সমাজত বহুতো কাৰিকৰী শিক্ষা-প্রতিষ্ঠান, বাণিজ্যিক কেন্দ্র, শিক্ষা প্রতিষ্ঠান, গৱেষণা কেন্দ্র আদি গঢ়ি উঠিছে। দেশৰ প্ৰতিৰক্ষা ব্যৱস্থাৰ উন্নতি, শাসন ব্যবস্থা, সামাজিক নিয়ন্ত্রণ আদিও উদ্যোগীকৰণে যথেষ্ট সহায় কৰিছে। মুঠৰ ওপৰত উদ্যোগীকৰণৰ ফলত ভাৰতীয় সমাজত অসীম পৰিবৰ্তন হৈছে। ইয়াৰ দ্বাৰা ভাৰতীয় সমাজক বিশ্ব দৰবাৰত প্রতিষ্ঠিত কৰাৰ প্ৰয়াস কৰিছে।\n৪৩) ভাৰতৰ স্বাধীনতাৰ পিছত গ্রাম্য সমাজলৈ অহা পৰিবৰ্তনবোৰ কি কি? চমুকৈ আলোচনা কৰা ।\nউত্তৰঃ ভাৰতবৰ্ষই স্বাধীনতা লাভ কৰাৰ পিছত বহুতো গ্রামাঞ্চলত সমন্ধৰ প্ৰকৃতিৰ পৰিবর্তন ঘটিল। বিশেষকৈ সেউজ বিপ্লৱ হোৱা ঠাইবোৰত এই সন্দৰ্ভত পৰিবর্তন দেখা গ’ল, সেইবোৰ হ’ল\nক) কৃষিখণ্ডত অধিক পৰিমাণৰ কৃষি শ্রমিকৰ ব্যৱহাৰ কৃষি শস্যৰ অধিক উৎপাদন সম্ভৱ কৰি তুলিলে।\nখ) কৃষিৰ বিভিন্ন দিশত বিশেষকৈ কৃষি শ্রমিকৰ ক্ষেত্ৰত পাৰিশ্রমিক হিচাপে শস্যৰ সলনি নগদ ধন দিয়াৰ ব্যৱস্থা কৰা হ’ল।\nগ) মাটিৰ মালিক আৰু শ্ৰমিকৰ মাজত থকা “পৰম্পৰাগত চুক্তিনামা” বা “বংশানুক্রমিক সম্পর্ক” অর্থাৎ বংশগতভাৱে যিবোৰ শ্রমিক মাটিৰ মালিকসকলৰ ঘৰত শ্ৰম কৰি এটা সম্পর্ক গঢ়ি তুলিছিল, সেই সম্পর্কৰ বহু পৰিমাণে কমি গৈছিল।\nঘ) এক মুক্ত দিন হাজিৰা কৰা শ্ৰেণীৰ সৃষ্টি হৈছিল। Class12 Sociology NCERT Assamese\nঙ) স্বাধীনতাৰ পাছত গ্রাম্য অঞ্চলত শিক্ষাৰ প্ৰসাৰতা বৃদ্ধি পাইছিল। বহু নিৰক্ষৰ লোক স্বাক্ষৰ হৈছিল। সমাজৰ সকলো লোকেই শিক্ষা গ্রহণৰ সুবিধা পাইছিল।\nচ) শিক্ষাৰ প্ৰসাৰতাই স্বাধীনতাৰ পাছত নাৰী প্ৰস্থিতি উন্নতি হৈছিল।\nছ) স্বাধীনতাৰ পাছত উদ্যোগীকৰণ, নগৰীকৰণ আদিৰ ফলত সামাজিক সংৰচনালৈ পৰিবৰ্তন আহিছিল। স্বাধীনতাৰ পাছত ভাৰতীয় সমাজৰ সকলো দিশতে আমূল পৰিবৰ্তন হৈছিল।\n৪৪) উদ্যোগীকৰণৰ পৰিণতিসমূহ ব্যাখ্যা কৰা।\nসামাজিক জীৱনত উদ্যোগীকৰণৰ প্ৰভাৱ সম্পর্কে চমুকৈ লিখা।\nউত্তৰঃ সামাজিক জীৱনত উদ্যোগীকৰণৰ প্ৰভাৱ অপৰিসীম৷ ইয়াৰ ফলত ভাৰতীয় সমাজ জীৱনত এক আমল পৰিবৰ্তন হৈছে। উদ্যোগীকৰণৰ ফলত ভাৰতীয় সমাজত যি পৰিবৰ্তনৰ সূচনা কৰিছিল তাৰ পৰিণতি বা ফলাফলসমূহ তলত দিয়া হ’ল—\nক) উদ্যোগীকৰণৰ ফলত বহুসংখ্যক বনুৱা বা কর্মী উদ্যোগিক অঞ্চললৈ আহে। ফলত সেই অঞ্চলত নাৰীকৰণ আৰু নগৰবাসীৰ সংখ্যা বৃদ্ধি হয়।\nখ) উদ্যোগীক অঞ্চলটোৰ বর্ধিত জনসংখ্যাৰ বাবে বাসস্থান, পানীযোগান, যাতায়াতৰ উন্নতি, জনস্বাস্থ্য ৰক্ষা আদি দিশত বহুতো সমস্যাৰ সৃষ্টি হয়। এনে সমস্যাৰ বাবে মানুহৰ শাৰীৰিক আৰু মানসিক অবনতি ঘটিব পাৰে।\nগ) উদ্যোগীকৰণৰ ফলত সামাজিক নিয়ন্ত্রণ দুর্বল হৈ পৰে। কাৰণ ঔদ্যোগিক অঞ্চললৈ অহা লোকসকল বিভিন্ন অঞ্চলৰ বিভিন্ন ভাষা-ভাষী, বিভিন্ন সংস্কৃতিৰ লোক। বিভিন্ন লোকৰ ৰীতি-নীতি, আচাৰ ব্যৱহাৰ, ভাৱ-ভংগী বেলেগ বেলেগ। গতিকে তেনে সমাজৰ সামাজিক নিয়ন্ত্রণ ৰক্ষা কৰাটো কঠিন হৈ পৰে।\nঘ) উদ্যোগীকৰণৰ ফলত সমাজত বিভিন্ন ধৰণৰ নতুন নতুন বৃত্তিৰ সৃষ্টি হয় আৰু সমাজত মানুহে নিজা নিজা ৰুচি আৰু অৰ্হতা অনুসৰি আত্ম নিয়োগ কৰাৰ সুবিধা পায়।\nঙ) উদ্যোগীকৰণে ভাৰতীয় সমাজ ব্যৱস্থাত শ্ৰেণীৰ সৃষ্টি কৰে। উদ্যোগীকৰণে শ্ৰেণী ব্যৱস্থা অধিক জটিল আৰু ব্যাপক কৰি তোলে।\nচ) উদ্যোগীকৰণৰ ফলত বিভিন্ন ধৰণৰ মানুহে একেলগে বাস কৰিব লগা হোৱাত সমাজ বিৰোধী কাম-কাজ বৃদ্ধি পাইছে। ভাৰতীয় সমাজ উদ্যোগিকৰণৰ ফলত সমাজত অপৰাধ, কিশোৰ অপৰাধ, পৰিয়াল বিঘটন, বিবাহ বিচ্ছেদ আদি সামাজিক সমস্যাসমূহ বৃদ্ধি হৈছে। Class12 Sociology NCERT Assamese\nছ) ঔদ্যোগিক সমাজত মানুহৰ মানৱীয়তা কমি যায়। মালিক আৰু শ্ৰমিকৰ সম্পৰ্ক আৰু সমাজত মানৱীয় মূল্যবোধৰো অৱনতি ঘটে।\nজ) উদ্যোগীকৰণৰ ফলত মানুহ ব্যক্তিকেন্দ্রিক আৰু স্বার্থপৰ হৈ পৰে। উৎপাদন কার্যত জড়িত হৈ যি উপার্জন কৰিব পাৰে, সেই উপার্জনেৰে নিজকে জীয়াই ৰখা, নিজে সুখ-স্বাচ্ছন্দ্য লাভ কৰা আৰু নিজৰ সামাজিক প্রস্থিতি বজাই ৰখাটোৱেই তেওঁলোকৰ জীৱনৰ প্ৰথম আৰু প্রধান কাম বুলি ভাৱে।\nঝ) উদ্যোগীকৰণে নাৰীৰ সামাজিক মর্যাদা উন্নত হোৱাত বৰঙণি যোগায়। ঔদ্যোগিক সমাজত নাৰীয়েই বিভিন্ন বৃত্তিত আত্ম নিয়োগ কৰিব পাৰে। ফলত উদ্যোগীকৰণে ভাৰতীয় সমাজৰ নাৰীৰ সামাজিক প্রস্থিতি উন্নত কৰিলে।\nউদ্যোগীকৰণৰ ফলত ওপৰত উল্লেখ কৰা দিশসমূহৰ বাহিৰেও আৰু বহুতো আনুষংগিক প্ৰভাৱ সমাজত পৰা পৰিলক্ষিত হয়। উদ্যোগীকৰণৰ ফলাফল কেৱল উদ্যোগিক সমাজতে আৱদ্ধ নাথাকি অন্যান্য সমাজলৈকো বিয়পি পৰে। ইয়াৰ ফলত সমগ্র সমাজ ব্যৱস্থাতেই পৰিবৰ্তনৰ সূচনা হয়।\n৪৫) স্বাধীনতাৰ পাছত ভাৰতৰ কৃষি ব্যৱস্থাত ভূমি সংস্কাৰৰ প্ৰভাৱসমূহ ব্যাখ্যা কৰা।\nউত্তৰঃ স্বাধীনতাৰ পাছতহে ভাৰতত প্রকৃত ভূমি সংস্কাৰ আৰম্ভ হয়। প্রথম অৱস্থাত চৰকাৰে ভূমিৰ মালিকীস্বত্বৰ ক্ষেত্ৰত কৃষকসকলক পৰিকল্পনাসমূহত ভূমিৰ অধিকাৰী পদ্ধতি আৰু কৃষকসকলৰ অৱস্থাৰ উন্নতিৰ বাবে বহুতো ব্যৱস্থা গ্ৰহণ কৰা হৈছিল। এই ব্যৱস্থাসমূহ তলত চমুকৈ আলোচনা কৰা হ’ল—\nক) জমিদাৰী প্ৰথাৰ বিলুপ্তি সাধনঃ দেশত আৰু বিভিন্ন ৰাজ্যত নিজস্ব জনপ্রিয় চৰকাৰ গঠন হোৱাৰ লগে লগে জমিদাৰী প্ৰথাৰ বিলুপ্তি সাধন কৰা হয়। ভাৰতবৰ্ষৰ কোটি কোটি কৃষকসকলে জমিদাৰী প্রথা বিলুপ্তি সাধন হোৱাত চৰকাৰৰ লগত প্রত্যক্ষ যোগাযোগ কৰিব পৰা হ’ল আৰু কৃষকসকলে অর্থনৈতিকভাৱে যথেষ্ট সকাহ পালে। বর্তমান কৃষকসকলে নির্ধাৰিত পৰিমাণৰ ৰাজহ পৰিশোধ কৰি মাটিৰ গৰাকী হৈ পৰে।\nখ) ভূমি ৰাজহ আৰু কৃষকসকলৰ ভূমিধাৰী অধিকাৰৰ ক্ষেত্ৰত পৰিবর্তনঃ জমিদাৰী পদ্ধতি বিলপ্ত হোৱাৰ লগে লগে কৃষকসকলে ভূমি ৰাজহ যথেষ্ট হ্ৰাস কৰি দিয়া হয় আৰু মাটিৰ মালিকীস্বত্ব কৃষকসকলে লাভ কৰিলে। ভূমি অধিকাৰ হৈছে ভূমি মালিকীস্বত্ব। এই অধিকাৰৰ ফলস্বৰূপে কৃষকসকলে মাটি বিক্রি কৰা ব্যৱস্থা দিয়া আৰু নিজৰ মাটিখিনিৰ উন্নতিৰ বাবে যিকোনো ব্যৱস্থা গ্ৰহণ কৰিব পাৰে।\nগ) মাটিৰ উচ্চতা পৰিমাণ নির্ণয়ঃ জমিদাৰী ব্যৱস্থা বন্ধ কৰি দিয়াৰ পিছত কৃষি ভূমিৰ ওপৰত চিলিং আৰোপ কৰা হয়। এই ব্যৱস্থা মতে, এজন ব্যক্তিয়ে এক নির্দিষ্ট পৰিমাণৰ মাটিৰহে গৰাকী হ’ব পাৰিব। ইয়াৰ ফলস্বৰূপে যিসকল কৃষকৰ মাটি সম্পত্তি নাছিল তেওঁলোকেও মাটি লাভ কৰিলে। ইয়ে তেওঁলোকৰ আর্থিক অৱস্থাৰ উন্নতি আৰু কষি উৎপাদনৰ ক্ষেত্ৰত যথেষ্ট সহায় কৰিলে।\nঘ)মাটিৰ একত্ৰীকৰণঃ একত্ৰীকৰণ প্ৰক্ৰিয়াৰ জৰিয়তে কৃষকসকলৰ মাটিসমূহ অ’ত-ত’ত সিঁচৰিত হৈ থকাৰ পৰিবর্তে একে ঠাইতে লগ লগাই দিয়া হয়। বর্তমান কৃষকসকলে কৃষি কৰিবৰ বাবে তেওঁলােকৰ খেতিৰ মাটি বর্তমান একেটা অঞ্চলতে কেন্দ্রীভূত হৈ আছে। ই তেওঁলোকৰ অর্থনৈতিক অৱস্থাৰো উন্নতি সাধন কৰিলে।\nঙ)ভূমিহীনসকলৰ ভূমি প্রদানঃ পঞ্চবার্ষিক পৰিকল্পনাসমূহৰ আৰম্ভণিৰে পৰা ভূমিহীন কৃষকসকলক ভূমি যোগান ধৰিবৰ বাবে সকলো প্রচেষ্টা কৰা হৈছিল। চিলিং ব্যৱস্থাৰ প্রৱর্তনৰ লগে লগে মাটিৰ অতিৰিক্ত অংশ এই ভূমিহীন লোকসকলক প্রদান কৰা হ’ল। Class12 Sociology NCERT Assamese\nচ) সমবায়মূলক কৃষিঃ চৰকাৰৰ বিভিন্ন পঞ্চবার্ষিক পৰিকল্পনা আৰু অন্যান্য কার্যসূচীসমূহেও কৃষিৰ উন্নতিৰ হকে সমবায়মূলক কৃষি অন্তর্গত কৰা হয়। ইয়াৰ বাবে বহুতো সমবায় স্থাপন কৰি দিয়া হ’ল আৰু লগতে কিছুমান আঁচনিও আৰম্ভ কৰা হ’ল। ইয়াৰ ফলত কৃষিভূমিত যন্ত্রৰ ব্যৱহাৰ হ’বলৈ ধৰিলে আৰু কৃষকসকলে উন্নত মানৰ উৎপাদন পাবলৈ সক্ষম হ’ল।\nছ) ভূদান আন্দোলন আৰু অতিৰিক্ত ভূমি বিতৰণঃ ১৯৫১ চনত মহাত্মা গান্ধীৰ এজন শিষ্য বিনোৱা ভাৱেই ভূ-দান আন্দোলন আৰম্ভ কৰে। এই আন্দোলনৰ উদ্দেশ্য আছিল অতিৰিক্ত মাটিসমূহ মানুহৰ পৰা দান হিচাপে ভূমিহীন লোকসকলৰ মাজত বিতৰণ কৰা । এনে ভূমিৰ বিতৰণ ব্যৱস্থাই ভূমি সংস্কাৰক এক গতি প্রদান কৰিলে।\n৪৭) ভাৰতীয় সমাজত অর্থনৈতিক পৰিবৰ্তনে কেনেদৰে শ্ৰেণী সংৰচনাত পৰিবৰ্তন আনিছে চমুকৈ লিখা।\nউত্তৰঃ ভাৰতীয় অর্থনীতি আছিল কৃষিভিত্তিক বা কৃষিকেন্দ্রিক। কৃষিকেন্দ্রিক সমাজত শ্রেণী ব্যৱস্থা অতি সৰল আছিল। এই সমাজত ভূমিপতি, ৰায়ত আৰু কৃষিভিত্তিক শ্রমিক আদি শ্রেণী আছিল। কিন্তু সেই সময়ত জাতি আৰু শ্রেণী ব্যৱস্থাৰ মাজত বিশেষ কোনো প্রভেদ নাছিল। ডাঙৰ ডাঙৰ জমিদাৰ বা ভূমিপতিসকল আছিল প্রায়েই উচ্চ জাতৰ লোক আৰু কৃষি শ্রমিক যিসকলে জমিদাৰসকলৰ ভূমিত শ্রমিক হিচাপে কাম কৰে, সেইসকল আছিল নিম্ন জাতৰ লোক। কিন্তু লাহে লাহে ভাৰতবৰ্ষৰ অর্থনীতিয়ে কৃষি অর্থনীতিৰ পৰা উদ্যোগিক অর্থনীতিলৈ গতি কৰিলে। উদ্যোগীকৰণৰ লগে লগে সমাজত বিভিন্ন নতুন নতুন শ্ৰেণীৰ সৃষ্টি হ’ল। এই নতুন শ্রেণীসমূহ হ’ল—\nক) পুঁজিপতি, বাণিজ্যিক, বিত্তীয় আৰু উদ্যোগপতিসকল।\nখ) উদ্যোগ, পৰিবহণ, খনি আদিত কাম কৰা শ্ৰমিকসকল।\nগ) পুজিবাদী অর্থনীতিৰ লগত সাঙুৰ খাই থকা সৰু সৰু ব্যৱসায়ীসকল।\nঘ) চাকৰিজীৱি শ্রেণী যেনে— উকীল, ডাক্তৰ, অধ্যাপক, সমাজসেৱী, মেনেজাৰ, কেৰাণী, বুদ্ধিজীৱী আৰু শিক্ষিত মধ্যম শ্রেণী।\nএইদৰেই ভাৰতত অর্থনৈতিক পৰিবৰ্তনৰ লগে লগে ভাৰতীয় সমাজৰ শ্ৰেণী সংৰচনাত পৰিবৰ্তন হ’বলৈ ধৰিলে।\nCategories 12th, Class Notes Tags class 12 sociology, class 12 sociology notes, Class 12 Sociology Solutions in Assamese, Class12 Sociology NCERT Assamese, hs 2nd year sociology, sociology assamese book, sociology class 12 assamese medium, sociology class 12 assamese medium question answer, sociology class 12 notes pdf Post navigation\nসামাজিক পৰিৱর্তন আৰু শাসন প্রণালী\nপৰিবেশ প্ৰদূষণ আৰু ইয়াৰ প্ৰতিকাৰ । অসমীয়া ৰচনা


Cholesterol: কলেষ্টেৰলে হৃদ আক্ৰমণ, ষ্ট্ৰোকৰ আশংকা বৃদ্ধি কৰে! সাৱধান হ'ব, এই ৫টা খাদ্যই কলেষ্টেৰল হ্ৰাস কৰে ...| Cholesterol: these5foods reduce cholesterol– News18 assam\nHome » photogallery » health-well-being »Cholesterol: কলেষ্টেৰলে হৃদ আক্ৰমণ, ষ্ট্ৰোকৰ আশংকা বৃদ্ধি কৰে! সাৱধান হ'ব, এই ৫বিধ খাদ্যই কলেষ্টেৰল হ্ৰাস কৰে ...\n| June 23, 2022, 16:47 IST\nবীন বীট: বীন বীন, মটৰত যথেষ্ট আঁহ থাকে, যি সহজে পাকস্থলী ভৰ্তি কৰে, গোটেই দিনটো কম ভোক পায় আৰু কম খোৱা হয়।\nসেউজীয়া পাত আৰু পাচলি, যেনে বিভিন্ন পাচলি আৰু বাকলি থকা ফল যেনে মধুৰিআম, আপেলত অন্ত্ৰৰ চৰ্বি শোষণ হ্ৰাস কৰাৰ উপাদান থাকে। এই প্ৰকাৰৰ পাচলি আৰু ফলবোৰে আপোনাৰ তেজত এলডিএলৰ স্তৰ ১০ শতাংশলৈকে হ্ৰাস কৰিব পাৰে।\nতেলেতীয়া মাছ: তেলেতীয়া মাছ, বিশেষকৈ তেলেতীয়া সামুদ্ৰিক মাছত অমেগা3ফেটি এচিড থাকে, যি তেজত ক্ষতিকাৰক ট্ৰাইগ্লিচাৰাইডৰ স্তৰ হ্ৰাস কৰে।


ৰাতিপুৱাই নিমপাত চোবাই খোৱাৰ আচৰিত লাভ । পঢ়ক এই ৰিপৰ্ট । Amazing health benefits of Neem\nHomeHEALTH TIPSৰাতিপুৱাই নিমপাত চোবাই খোৱাৰ আচৰিত লাভ । পঢ়ক এই ৰিপৰ্ট । Amazing health benefits of Neem\n0 Ahem October 02, 2021\nআয়ুৰ্বেদ অনুসৰি নিমপাত বহুতো গুৰুতৰ ৰোগৰ চিকিৎসাত সহায়ক হিচাপে কাম কৰে। কুষ্ঠ ৰোগ, চকুৰ বিকাৰ, ৰক্তক্ষৰণ, অন্ত্ৰৰ কৃমি, পাকস্থলীৰ বিকাৰ, ভোক নোহোৱা, ছালৰ আলচাৰ, হৃদযন্ত্ৰ আৰু ৰক্তনলীৰ ৰোগ (হৃদৰোগ), জ্বৰ, মধুমেহ, আৰু যকৃতৰ বাবে নিম পাত ব্যৱহাৰ কৰা হয়।\nনিমপাতৰ স্বাস্থ্যকৰ লাভালাভ আৰু ব্যৱহাৰ সমূহ জানো আহক -\nনিমৰ স্বাস্থ্যৰ লাভালাভ আৰু ব্যৱহাৰ\n1. খালী পেটত নিম পাত সেৱন কৰিলে কৰ্কট ৰোগৰ পৰা বাছি থাকিব পাৰি। নিম পাতৰ কোনোধৰণৰ নেতিবাচক প্ৰভাৱ নাথাকে আৰু শৰীৰৰ পৰা ফ্ৰি ৰেডিকেল আঁতৰ কৰাত সহায় কৰে। সেয়েহে ইয়া সেৱন কৰিলে তেজ পৰিষ্কাৰ হয়, যাৰ ফলত কৰ্কট ৰোগ প্ৰতিৰোধ হয়।\n2 . নিম পাত খোৱাৰ ফলত ৰোগ প্ৰতিৰোধ ক্ষমতা বৃদ্ধি হয়। নিম পাতত এণ্টিঅক্সিডেণ্ট গুণাগুণৰ বাবে দৈনিক খালী পেটত নিম পাত চোবোৱাটো স্বাস্থ্যৰ বাবে অতি উপকাৰী ।\n3. নিম গছৰ ঠাৰি দাতুন হিচাপে ব্যৱহাৰ কৰিলে দাঁতৰ পোক আঁতৰ হয়। সেয়েহে, পুৰণি দিনত আমাৰ ককা আইতা হতে নিমগছৰ দাতুনৰ দ্বাৰাই দাত মঞ্জন কৰিছিল। এই দাতুন আলুৰ বাবেও যথেষ্ট উপকাৰী বুলিও প্ৰমাণিত।\n4. নিমপাতে পাকস্থলীৰ হজম প্ৰক্ৰিয়া ঠিক কৰে। ই পাকস্থলীৰ আলচাৰ, জ্বলা-পোৰা, গেছৰ দৰে সমস্যাও আঁতৰ কৰে। ই কোষ্ঠকাঠিন্যৰ সমস্যাৰ পৰাও সকাহ প্ৰদান কৰে । নিমে পেটৰ পৰা বিষাক্ত বস্তু আঁতৰ কৰে আৰু পেট সম্পূৰ্ণৰূপে পৰিষ্কাৰ কৰে।\n5. দাঁত আৰু আলুৰ ওপৰত নিম পাতৰ অৰ্ক প্ৰয়োগ কৰিলে দাতত প্লেক গঠন প্ৰক্ৰিয়া হ্ৰাস হয়। ই দাতত সৃষ্টি হোৱাৰ মলৰ মূল কাৰক বেক্টেৰিয়াৰ সংখ্যাও হ্ৰাস কৰিব পাৰে । যদি আপুনি নিমপাতৰ অৰ্ক কিনিব নিবিচাৰে তেন্তে ইয়াৰ সলনি নিমৰ পাত ভালদৰে ধুই ৰাতিপুৱা সোনকালে চোবাব পাৰে। নিমপাতৰ অৰ্ক কিনিবলৈ ইয়াত ক্লিক কৰক ।\n6. যদি আপোনাৰ ডায়েবেটিচ আছে, তেন্তে আপুনি নিম পাউডাৰ গ্ৰহণ কৰা উচিত। যদি প্ৰতি ৰাতিপুৱা খালী পেটত তিনি মাহৰ বাবে নিম পাউডাৰ সেৱন কৰে তেন্তে ডায়েবেটিচৰ পৰা আৰোগ্য হ'ব পাৰে। অৱশ্যে, ইয়াক সীমিত পৰিমাণত খাব লাগে আৰু চিকিৎসকৰ পৰামৰ্শ অনুসৰিহে ইয়াক সেৱন কৰিব লাগে ।\n7. যদি আপোনাৰ ঘা নুশুকায় তেন্তে নিম পাতৰ পেষ্ট প্ৰয়োগ কৰক।\nএইটো সঁচা যে নিম পাতৰ বহুতো লাভালাভ আছে, কিন্তু ইয়াক অত্যাধিক সেৱন কৰিব নালাগে। গতিকে ইয়াক ব্যৱহাৰ কৰাৰ আগতে বিশেষজ্ঞৰ পৰামৰ্শ গ্ৰহণ কৰক।


অসমৰ বিদ্যালয়ৰ কাষতে মেঘালয়ৰ খ্ৰীষ্টান মিছনেৰীয়ে স্থাপন কৰিলে অন্য এখন বিদ্যালয় | ChandubiNews\nHomeARTICLEঅসমৰ বিদ্যালয়ৰ কাষতে মেঘালয়ৰ খ্ৰীষ্টান মিছনেৰীয়ে স্থাপন কৰিলে অন্য এখন বিদ্যালয়\nঅসমৰ বিদ্যালয়ৰ কাষতে মেঘালয়ৰ খ্ৰীষ্টান মিছনেৰীয়ে স্থাপন কৰিলে অন্য এখন বিদ্যালয়\nপ্ৰকাশিত তাৰিখঃ ১৫ মাৰ্চ, ২০২১\nআমৰিং কাৰ্বি জনগোষ্ঠী বসতিপ্ৰধান এখন গাঁও। প্ৰকৃতিৰ বিনন্দীয়া পৰিবেশৰ মাজত গাঁৱখন অৱস্থিত। চাৰিওফালে কেৱল সেউজীয়া আৰু সেউজীয়া। সেউজীয়া অৰণ্যৰ মাজত শান্তিপূৰ্ণভাৱে বসবাস কৰি গাঁৱখনৰ মানুহবোৰ সম্প্ৰতি ধৰ্মৰ ভিত্তিত দুটা ভাগত বিভক্ত হৈ পৰিছে। কেৱল দুটা ভাগত বিভক্ত হোৱাই নহয় এচামে জন্মগত সেই গাঁৱখন একেবাৰে ত্যাগ কৰি অইন এঠাইত গাঁও পাতি বসবাস কৰিবলৈ লৈছে। পশ্চিম গুৱাহাটী সমষ্টিৰ অসম–মেঘালয়ৰ সীমান্তত অৱস্থিত এই গাঁওঁখনত মুঠ পৰিয়াল আছিল ৪০টা। আমৰিং ৰাণীৰ পৰা বহু দূৰৈত নহয়। কিন্তু পথ যোগাযোগ ব্যৱস্থা অতি দূৰ্গম হোৱা বাবেহে গাঁৱখন আমাৰ পৰা বহু দূৰৈত যেন অনুভৱ হয়। ৰাণী–কপিলী বনভোজ কেন্দ্ৰৰ পৰা খোজকাঢ়ি গ’লে আমৰিং গাঁৱখনত উপস্থিত হ’বলৈ এক বা ডেৰ ঘণ্টা সময়ৰ প্ৰয়োজন।\nআমৰিং, অতিকৈ পুৰণি এই গাঁৱখনৰ সকলোবোৰ পৰিয়াল প্ৰথমাৱস্থাত হিন্দু ধৰ্মাৱলম্বী আছিল। সৰু–বৰ ৪০টা পৰিয়াল মিলা–প্ৰীতিৰে বসবাস কৰিছিল। কিন্তু সময়ৰ গতিত সকলোবোৰ সলনি হ’ল। সেয়া আছিল ২০০৬ চনৰ কথা। গাঁৱখনৰ ৪০টা পৰিয়ালৰ ভিতৰত ২০টা একেলগে খ্ৰীষ্টান ধৰ্মত দীক্ষিত হ’ল। লগেলগে গাঁৱখনৰ মানুহখিনিৰ মাজত বিভেদৰ ৰেখা এডাল সৃষ্টি হ’ল। ধৰ্মৰ ভিত্তিত কথা–বাৰ্তা, খাদ্য, মৰম–চেনেহ, বিশ্বাস, পৰম্পৰা, ৰীতি–নীতি সকলোবোৰ সলনি হ’ল। বছৰ বছৰ ধৰি গাঁৱখনৰ সকলো লোক ককাই–ভাই–ভনীৰ দৰে মিলা–প্ৰীতিৰে বসবাস কৰি আহিছিল। আজি অ’ত বছৰে একেলগে বসবাস কৰি থকা লোকসকল ধৰ্মৰ ভিত্তিত দুটা ফৈদ সৃষ্টি হোৱাৰ লগেলগে যেন মৰম–চেনেহবোৰ অন্তৰৰ মাজৰ পৰা হেৰাই যাব ধৰিলে। এসময়ত কান্ধত ধৰাধৰিকৈ ডাঙৰ হোৱা, বিপদৰ সময়ত ইজনে–সিজনক সহায় আগবঢ়োৱা লোকসকলৰ মাজতেই যেন বিশ্বাসযোগ্যতাৰ প্ৰশ্ন আহি পৰিল। আগতে মানুহখিনিয়ে বজাৰৰ কাৰণে সোমবাৰ দিনটো বাদ দি সপ্তাহটোৰ বাকীকেইটা দিনত হাড়ভঙা পৰিশ্ৰম কৰিছিল। কিন্তু ধৰ্মৰ ভিত্তিত সেইবোৰ সলনি হ’ল। এটা চামে কপালৰ ঘাম মাটিত পেলাই পৰিশ্ৰম কৰি থকা সময়ত অন্য এটা চামে চাফ–চিকুন হৈ গাত সুগন্ধি সানি দেওবাৰ দিনটো উপাসনাত ব্যস্ত থকা হ’ল। একেখন গাঁৱত সকলোবোৰ বসবাস কৰিলেও দুয়োটা পক্ষৰ মাজত কিবা খাপ নোখোৱা জীৱন! এনেকৈ কেইটামান বছৰ অতিক্ৰম কৰিলে। কিন্তু দিন বাগৰাৰ লগেলগে মনৰ ফাকবোৰো ক্ৰমান্বয়ে বহল হৈ পৰাত এটা ফৈদে জন্মগত পুৰণি সেই গাঁৱখনকে ত্যাগ কৰাৰ কথা চিন্তা কৰিলে। অকল চিন্তা কৰাই নহয় একেবাৰে বাস্তৱত কাৰ্যকৰণ কৰিলে। খ্ৰীষ্টান ধৰ্মলৈ দীক্ষিত হোৱা ২০টা পৰিয়ালক পুৰণি আমৰিং গাঁৱখনত এৰি থৈ এক কিলোমিটাৰ নিলগৰ নাৰলিং (নৰ্লং) নামৰ ঠাইখনত হিন্দু পৰিয়ালকেইটাই নতুনকৈ বসতি স্থাপন কৰিলে। সেয়া ২০০৮ চনৰ কথা। নাৰলিং ৰাণীৰ পৰা গ’লে প্ৰথমে পোৱা যায়, সেই ঠাইখনৰপৰা এক কিলোমিটাৰ অতিক্ৰম কৰিলেহে আমৰিং গাঁৱখন পোৱা যায়। নাৰলিং আগতে বড়ো, ৰাভা জনগোষ্ঠীৰ লোকেৰে পৰিপূৰ্ণ এখন গাঁও আছিল। অটব্য অৰণ্যৰ মাজৰ সেই গাঁওখন হাতীৰ বৰ উপদ্ৰৱ আছিল। দিনকদিনে বাঢ়ি যোৱা হাতীৰ উপদ্ৰৱত তিস্থিৱ নোৱাৰি মানুহবোৰ সেই ঠাইখন ত্যাগ কৰিলে আৰু তাৰ বাসিন্দাসকল ৰাণীত নিগাজীকৈ থাকিবলৈ ল’লে। মানুহবোৰ সেই ঠাইখনৰপৰা আঁতৰি যোৱাৰ লগেলগে তাত ৰোপন কৰা কল, তামোল, নাৰিকল সকলোবোৰ বনৰীয়া হাতীয়ে খাস্তাং কৰিলে। বহু বছৰ তেনেকৈয়ে পৰি থকা ঠাইখনত অৱশেষত আমৰিঙৰ পৰা ফালৰি কাটি অহা লোকসকলৰ বসতি স্থাপনত পুনৰ প্ৰাণপাই উঠিল। বসতি স্থাপনৰ আজি বাৰ বছৰ অতিক্ৰম কৰা মানুহবোৰে গাঁৱখনক সুন্দৰকৈ গঢ়ি তুলিছে। শৈক্ষিক দিশত অগ্ৰাধিকাৰ দিয়া গাঁৱখনত ২০০৯ চনত ৰাইজৰ পৃষ্ঠপোষকতা অৰুণোদয় বিদ্যালয় নামেৰে এখন জাতীয় বিদ্যালয় গঢ়ি উঠিছে। কিনাৰাম ৰাভাই শিক্ষকতা কৰি থকা বিদ্যালয়খনত বৰ্তমান ছাত্ৰ–ছাত্ৰীৰ সংখ্যা ২৫গৰাকী। কিনাৰাম এসময়ত কৃষক মুক্তি সংগ্ৰাম সমিতিৰ কামৰূপ জিলা সমিতিৰ সভাপতি আছিল। শিক্ষাৰ মান উন্নত হোৱা বাবে বিদ্যালয়খনত পঢ়াশুনা কৰিবলৈ অঞ্চলটোৰ দূৰ–দূৰণিৰ গড় ভাংগা, নুমলিপথাৰ, ডুম’পাহাম আদি গাঁৱৰ পৰা ছাত্ৰ–ছাত্ৰী আহিছে। গাঁৱখনৰ বিভিন্ন পৰিয়ালত থাকি বিদ্যালয়খনত পঢ়াশুনা কৰি আছে বুলি– গাঁৱখনৰে এজন লোক বীৰেন টুমুঙে ব্যক্ত কৰে।\nকেন্দ্ৰীয় চৰকাৰৰ অৰ্থসাহাৰ্যত নাৰলিং গাঁৱত ৪৪০ ভল্টৰ সৌৰ শক্তি চালিত বিদ্যুৎ প্ৰকল্প এটি স্থাপন কৰিছে। কৃষ্ঞ টুমুঙৰ বাৰীত স্থাপন কৰা উক্ত সৌৰ প্ৰকল্পৰ পৰাই গাঁৱখনৰ সকলো পৰিয়ালকে বিদ্যুৎ সংযোগ দিছে। সৌৰ বিদ্যুৎ ব্যৱহাৰৰ ফলত গাঁওবাসীয়ে কোনো মাচুল ভৰিব নালাগে। সেয়ে গাঁওখনত এতিয়া ২৪ ঘণ্টাই বিজুলী যোগানৰ সু–ব্যৱস্থা গঢ়ি উঠাত সকলো পৰিয়ালে লাইট জ্বলাবপৰা অৱস্থা এটা হৈছে। প্ৰকৃতিৰ বিনন্দীয়া পৰিবেশৰ মাজত অৱস্থিত গাঁৱখনত সৌৰ বিজুলীৰ পোহৰত নিশা ৰঙীণ হৈ উঠে। প্ৰকৃতিয়ে দান কৰা মুক্ত বায়ু সেৱন কৰিয়েই মানুহবোৰে ক্ষান্ত থকা নাই প্ৰায় সংখ্যক পৰিয়ালতে বিজুলী ফেন সংযোগেৰে কৃত্ৰিম বতাহো সেৱন কৰিছে। গাঁৱখনত টিভিৰ প্ৰচলন হোৱাত বহিঃবিশ্বৰ ঘটনা–পৰিঘটনা সমূহ চাবপৰা সৌভাগ্যও ঘটিছে। নিৰ্দিষ্ট কিছু ঠাইৰ মাজেমাজে চেল ওৱান আৰু এয়াৰটেলৰ নেটৱৰ্ক সুন্দৰভাৱে পোৱা যায়। সেই ঠাই সমূহৰ পৰাই তেওঁলোকে বহিঃবিশ্বৰ সৈতে ম’বাইল ফোনেৰে যোগাযোগ স্থাপন কৰে।\nহৰ্গ টুমুং, প্ৰায় পঞ্চাশটা বৰ্ষ অতিক্ৰম কৰা আমৰিং গাঁৱৰ এজন বাসিন্দা। হৰ্গৰ আতা–পিতা সকলোৱে হিন্দু পৰিয়ালত জন্মলাভ কৰিছে কিন্তু হৰ্গইহে খ্ৰীষ্টান ধৰ্ম গ্ৰহন কৰিছে। গাঁৱখনৰ পৰিয়ালকেইটাক খ্ৰীষ্টান ধৰ্ম গ্ৰহন কৰিবলৈ কোনে উৎসাহিত কৰিলে সেয়া অন্য কথা। কিন্তু হৰ্গই হেনো হিন্দুৰ জনজাতীয় ৰীতি–নীতিমতে পূজা–পাতল কৰি খৰছান্ত হৈ পৰিছে। সেয়ে খ্ৰীষ্টান ধৰ্ম গ্ৰহন কৰিলে। হৰ্গৰ মতে– আমি অৰণ্যৰ মাজত বসবাস কৰা জনজাতীয় মানুহ। অৰণ্যৰ মাজতেই আমাৰ জীৱন–জীৱিকাৰ সৃষ্টি। জীৱিকাৰ তাড়নাত হাবি–বনত ঘূৰি ফুৰোতে জংগলৰ দেৱতাসকলে আমাৰ গাত বৰ বেয়াকৈ লম্ভে। আমাৰ জংঘলৰ দেৱ–দেৱীসকল বৰ কঢ়া। গতিকে পূজা–পাতলৰ ৰীতি–নীতিও কঠোৰ। ৰীতি–নীতিৰ ভিতৰত পূজা–পাতল আগবঢ়াব নোৱাৰিলেই নিজৰ বিপদ। বিভিন্ন ধৰণৰ বেমাৰ–আজাৰে আগুৰি ধৰে আনকি মৃত্যু পৰ্যন্ত হ’ব পাৰে। গতিকে, সন্তুষ্টিৰ বাবে দেৱ–দেৱীসকলৰ কোনোজনক গাহৰি, কোনোজনক মুৰ্গী, কোনোজনক কেঁচা মদ আগবঢ়াই পূজা–পাতল আগবঢ়াব লাগে। ইপিনে, ৰাজহুৱাভাৱেও গাঁৱখনৰ পৰা মৰি–মাৰক, অশূয়া–অমংগল দূৰ কৰিবলৈ প্ৰতি বছৰে বনৰ দেৱ–দেৱীসকললৈ পূজা–পাতল এভাগ আগবঢ়োৱা হয়। হৰ্গই যেতিয়াৰ পৰা খ্ৰীষ্টান ধৰ্মত দীক্ষিত হ’ল তেতিয়াৰ পৰা হিন্দু দেৱ–দেৱীৰ ওচৰত এনেদৰে পূজা–পাতল আগবঢ়াবলগীয়া হোৱা নাই। গাহৰি, মুৰ্গী, মদ আগবঢ়োৱা পূজা–পাতলৰ পৰা তেখেতে ৰেহাই পাইছে। মানে– পূজাৰ বাবে সেইবোৰ কিনোতে যি খৰছ হয় সেয়া ৰেহাই পাইছে। ইপিনে, হিন্দু থাকোতে দেৱ–দেৱীৰ প্ৰতি যি ভয়–শংকা আছিল খ্ৰীষ্টান হোৱাৰ পাছত এতিয়া হেনো সেইবোৰ নোহোৱা হৈছে। এতিয়া খ্ৰীষ্টান নীতিমতে উপাসনা কৰিলেই হেনো হৰ্গৰ সকলোবোৰ অশূয়া–অপ্ৰীতি দূৰ হয়।\nপিছে, ধৰ্ম হিন্দু–খ্ৰীষ্টান যিয়েই নহওক মানুহখিনিৰ মূল সমস্যা কিন্তু একেই। পথ যোগাযোগৰ ব্যৱস্থা এতিয়াও দূৰ্গম সেয়ে খাদ্য সামগ্ৰীকে আদিকৰি সকলোবোৰ অত্যাৱশ্যকীয় সা–সামগ্ৰী এতিয়াও মানুহে পিঠিত কঢ়িয়াই নিব লাগে। অৱশ্যে, পথটোৰে মাজে মাজে ট্ৰাক চলাচল কৰে। গাঁও দুখনৰ কেইজনমানে চাইকেল আৰু মটৰ চাইকেল কিনিছে। দুয়োখন গাঁৱৰ পৰিয়ালসকলে এতিয়াও নিজৰাৰ পৰা খোৱাপানী সংগ্ৰহ কৰিবলগা অৱস্থাতেই আছে। জ্বৰ–বেমাৰ হ’লে মানুহক সাঙিত তুলি ৰাণীৰ সামূহিক চিকিৎসালয়লৈ কঢ়িয়াই আনিব লাগে। নাৰলিং গাঁৱত এগৰাকী আশাকৰ্মী আছে। জ্বৰ–বেমাৰৰ প্ৰাথমিক ঔষধ–পাতি এই আশাকৰ্মী গৰাকীয়ে যোগান ধৰে। এইক্ষেত্ৰত আশাকৰ্মী গৰাকীয়েই দুয়োখন গাৱৰ বাবে একমাত্ৰ ভাৰসা। আমৰিং–নাৰলিং এই দুয়োখন গাঁৱৰ মানুহখিনিৰ প্ৰধান জীৱিকা ঝুম খেতি। সমভূমিৰ খেতিপথাৰো আছে। বস্তিবোৰত কল, তামোল, পান, জালুক, শাক–পাচলিৰ খেতি কৰে। যথেষ্ট পৰিমাণে উৎপাদিত সামগ্ৰী ৰাণী বজাৰত বিক্ৰীৰ বাবে লৈ আহে। সেইবোৰ বিক্ৰীকৰি নিত্যপ্ৰয়োজনীয় সামগ্ৰী কিনি লৈ যায়। খেতি–বাতিৰ বাবে গাঁও দুখনত প্ৰচুৰ সম্ভাৱনাপূৰ্ণ ক্ষেত্ৰ এখন আছে যদিও যাতায়ত ব্যৱস্থা দুৰ্গম হোৱা বাবে সেইবোৰ বাস্তৱত ৰূপায়ন কৰিব নোৱাৰে।\nআমৰিং আৰু নাৰলিং গাঁও দুখনৰ মাজৰ দূৰত্ব এক কিলোমিটাৰ। প্ৰাদেশীকৃত একমাত্ৰ শৈক্ষিক প্ৰতিষ্ঠান ‘নাৰলিং প্ৰাথমিক বিদ্যালয়’খন আমৰিং গাঁৱখনতহে অৱস্থিত। ১৯৭৭ চনত স্থাপিত চৰকাৰী প্ৰাথমিক বিদ্যালয়খনত বৰ্তমান ছাত্ৰ–ছাত্ৰীৰ সংখ্যা প্ৰায় ২০গৰাকী। ইয়াৰ বিপৰীতে শিক্ষকৰ সংখ্যা হ’ল দুগৰাকী। গাঁৱখনৰ ৰাইজে বিদ্যালয় গৃহ, চৌহদ বৰ সুন্দৰকৈ চাফ–চিকুন কৰি ৰাখিছে। কিন্তু বিদ্যালয়খনত শিক্ষকৰহে পদধূলা নপৰে। দুজনীয়া শিক্ষকেৰে পৰিচালিত বিদ্যালয়খনত বৰ্তমান শিক্ষকদ্বয় ক্ৰমে– দীপক ৰাভা আৰু মৃণাল কান্তি বড়া। দীপক ৰাভাক অসম চৰকাৰে বি এল অ’ হিচাপে নিযুক্ত কৰিছে। সম্প্ৰতি দীপক ৰাভাৰ বাদেও যে মৃণাল কান্তি বড়া নামৰ অন্য এজন শিক্ষক তেওঁলোকৰ বিদ্যালয়ত নিযুক্ত হৈ আছে সেইকথা গাঁৱখনৰ ৰাইজে নাজানে আৰু কোনোদিনে সেই শিক্ষকগৰাকীক দেখাও নাই। ইপিনে, বি এল অ’ নিযুক্তিৰ সুবাদত দীপক ৰাভাইয়ো সমগ্ৰ বছৰটোত দহ–বাৰটা দিন বিদ্যালয়ত ভূমুকি মাৰে বুলি গাঁৱখনৰ নেতৃস্থানীয় ব্যক্তিসকলে প্ৰকাশ কৰে। আনগৰাকী শিক্ষক মৃণাল কান্তি বড়াই বিদ্যালয়খনত পাঠদান অবিহনেই চৰকাৰী দৰমহা ভোগকৰি আছে। ২০ গৰাকী ছাত্ৰ–ছাত্ৰীৰ বাবে এগৰাকী শিক্ষকেই যথেষ্ট। তেনেক্ষেত্ৰত দীপক ৰাভাই চৰকাৰৰ বি এল অ’ দায়িত্ব পালন কৰিলেও অন্ততঃ অন্য গৰাকী শিক্ষকে ছাত্ৰ–ছাত্ৰীসকলক সুচাৰুৰূপে পাঠদান কৰিব পাৰিলেহেতেন। কিন্তু সেইটো কৰা দেখা নগ’ল। বিপৰীতে, অসমৰ অৱহেলাৰ পূৰ্ণ সুযোগ গ্ৰহণ কৰিছে মেঘালয়ে। অসমৰ প্ৰাথমিক বিদ্যালয়খনৰ পৰা প্ৰায় দুশ ফুট আঁতৰত মেঘালয়ৰ পৰা খ্ৰীষ্টান মিছনেৰীয়ে বিদ্যালয় এখন স্থাপন কৰিছে। সেই বিদ্যালয়খনত বৰ্তমানেও কোনো চাইনব’ৰ্ড লগোৱা হোৱা নাই। গাঁৱখনৰে এজন যুৱক নৰেশ্বৰ টুমুঙক মিছনেৰী বিদ্যালয়খনত শিক্ষকৰ দায়িত্বত নিযুক্তি দিছে। আমাৰ অসমৰ শিক্ষক দুগৰাকীৰ অনুপস্থিতিৰ কাৰণে নাৰলিং প্ৰাথমিক বিদ্যালয়ৰ পৰা সকলোবোৰ ছাত্ৰ–ছাত্ৰী মিছনেৰীয়ে স্থাপন কৰা বিদ্যালয়খনতে পঢ়া–শুনা কৰিবলৈ বাধ্য হৈ পৰিছে। এইক্ষেত্ৰত অসম চৰকাৰৰ বহু কৰণীয় আছে যদিও কোনো ব্যৱস্থা গ্ৰহন কৰা নাই। বিদ্যালয়খনত শিক্ষক দুগৰাকীৰ উপস্থিতি নিয়মীয়াকৰণ, শিক্ষক মৃণাল কান্তি বড়াই বিদ্যালয়ত উপস্থিতি অবিহনে কেনেকৈ চৰকাৰী দৰমহা ভোগকৰি আছে এইক্ষেত্ৰত উচিত ব্যৱস্থা গ্ৰহনৰ সময় ওলাবনে ৰাজ্যৰ শিক্ষা বিভাগৰ? এয়া আমৰিং গাঁৱৰ ৰাইজৰ দাবী।\nPrevious articleনাৰীৰ অধিকাৰ\nNext articleফুলঝাৰু সংৰক্ষণ